P6_TA(2007)0316
Su teisės aktais susijusių administravimo išlaidų sumažinimas
A6-0275/2007
2007 m. liepos 10 d. Europos Parlamento rezoliucija dėl su teisės aktais susijusių administravimo išlaidų sumažinimo ( 2005/2140(INI) )
Europos Parlamentas
, –
atsižvelgdamas į EB sutartį,
–
atsižvelgdamas į Komisijos komunikatą Tarybai ir Europos Parlamentui dėl reglamentavimo gerinimo augimui ir užimtumui Europos Sąjungoje skatinti ( COM(2005)0097 ) ir į Komisijos komunikatą dėl ES bendros metodologijos, skirtos apskaičiuoti teisės aktais nustatytas administracines išlaidas ( COM(2005)0518 ),
–
atsižvelgdamas į Komisijos tarnybų darbo dokumentą – komunikato dėl ES bendros metodologijos, skirtos apskaičiuoti teisės aktais nustatytas administracines išlaidas, priedą: siūlomos ES bendros metodologijos metmenis ir bandomojo etapo ataskaitą (2005 m. balandžio – rugsėjo mėn.) ( SEC(2005)1329 ),
–
atsižvelgdamas į Komisijos komunikatą pavasario Europos Vadovų Tarybai "Metas judėti sparčiau. Naujoji partnerystė vystymosi ir užimtumo labui" ( COM(2006)0030 ),
–
atsižvelgdamas į savo 2004 m. balandžio 20 d. rezoliuciją dėl Bendrijos teisėkūros ir konsultavimosi procedūrų poveikio vertinimo OL C 104 E, 2004 4 30, p. 146.
,
–
atsižvelgdamas į Komisijos ataskaitą "Geresnė teisėkūra 2004 m." ( COM(2005)0098 ),
–
atsižvelgdamas į 2006 m. kovo 13 d. Konkurencingumo tarybos išvadas dėl augimą ir užimtumą skatinančios MVĮ politikos, pagrįstas Komisijos komunikatu Tarybai, Europos Parlamentui, Europos ekonomikos ir socialinių reikalų komitetui ir Regionų komitetui "Įgyvendinant Bendrijos Lisabonos programą augimą ir užimtumą skatinanti šiuolaikiška MVĮ politika" ( COM(2005)0551 ),
–
atsižvelgdamas į Komisijos komunikatą Tarybai, Europos Parlamentui, Europos ekonomikos ir socialinių reikalų komitetui ir Regionų komitetui "Geresnio reglamentavimo Europos Sąjungoje strateginė apžvalga" ( COM(2006)0689 ),
–
atsižvelgdamas į Komisijos darbo dokumentą dėl administracinių išlaidų įvertinimo ir administracinės naštos Europos Sąjungoje mažinimo ( COM(2006)0691 ),
–
atsižvelgdamas į Komisijos komunikatą Tarybai, Europos Parlamentui, Europos ekonomikos ir socialinių reikalų komitetui ir Regionų komitetui "Administracinės naštos mažinimo Europos Sąjungoje veiksmų programa" ( COM(2007)0023 ),
–
atsižvelgdamas į bandomąjį projektą "Administracinės naštos mažinimas" (2007 m. ES biudžeto 26 01 08 straipsnis),
–
atsižvelgdamas į savo Darbo tvarkos taisyklių 45 straipsnį,
–
atsižvelgdamas į Biudžeto kontrolės komiteto pranešimą ir Užimtumo ir socialinių reikalų komiteto bei Teisės reikalų komiteto nuomones ( A6-0275/2007 )
,
A.
kadangi teisės aktais nustatytų administracinių išlaidų mažinimo klausimas yra vienas iš svarbiausių bendrojo geresnio reglamentavimo tikslo aspektų,
B.
kadangi svarbu siekti lankstaus ir nuoseklaus bendradarbiavimo su Parlamento komitetais tais klausimais, kurie galėtų turėti didelės įtakos Europos Sąjungos biudžeto įgyvendinimui,
C.
kadangi Biudžeto kontrolės komiteto uždavinys – suteikti Europos Sąjungos piliečiams garantijas, kad ES lėšos surenkamos ir išleidžiamos veiksmingai ir tinkamai bei kad jos teisingai paskirstomos uždaviniams, kuriuos ES buvo paprašyta įvykdyti, finansuoti; kadangi siekdamas šio tikslo komitetas stengiasi sukurti modernią, efektyvią ir veiksmingą viešą ES atskaitingumo sistemą, kuri padėtų užtikrinti patikimą biudžeto įgyvendinimą, geresnį valdymą ir aiškesnę atskaitomybę,
D.
kadangi reglamentavimo sąnaudos, iš kurių administracinės prievolės sudaro tik vieną dalį, turi būti analizuojamos plačiai, apimant ekonomines, socialines ir aplinkos apsaugai skiriamas sąnaudas bei reglamentavimo teikiamą naudą, o tokią reguliarią peržiūrą ir integruotą analizę visi turėtų laikyti svarbiausiomis geresnio reglamentavimo dalimis,
E.
kadangi teisės aktų reikalavimų laikymosi išlaidos – visos su teisės aktų laikymusi susijusios išlaidos, išskyrus tiesiogines finansines išlaidas ir ilgalaikes pasekmes, ir pagal Standartinį išlaidų modelį gali būti suskirstytos į pagrindines su reikalavimų laikymusi susijusias išlaidas ir administracines išlaidas,
F.
kadangi administracinės išlaidos apibrėžiamos kaip įmonių, visuomeninių organizacijų, valdžios institucijų ir piliečių patiriamos išlaidos, kai jie vykdo savo teisinius įsipareigojimus teikti informaciją apie savo veiklą arba gaminius valdžios institucijoms arba privatiems subjektams,
G.
kadangi Europos Audito Rūmai kelis kartus pareiškė, kad, remdamiesi audito rezultatais, jie mano, jog viena iš pagrindinių pažeidimų priežasčių yra pamatinės taisyklės ir nuostatos, pagal kurias neleidžiama tinkamai valdyti rizikos ir labai trukdoma teisiškai ir teisingai leisti ES lėšas,
H.
kadangi siūloma Administracinės naštos mažinimo Europos Sąjungoje veiksmų programa galėtų padėti sumažinti administravimo naštą 25 proc. iki 2012 m., įskaitant Bendrijos teisės aktų ir nacionalinę reguliavimo naštą, ir dėl to ES BVP galėtų padidėti maždaug 1,4 proc., arba 150 mlrd. EUR, vidutinės trukmės laikotarpiu Arjan M. Lejour, George M.M. Gelauff, "Five Lisbon Highlights: The economic impact of reaching these targets", Nyderlandų ekonominės politikos analizės biuro (oland. CPB) dokumentas Nr. 104, CPB, Haga, 2006 m.
,
I.
kadangi 2007 m. kovo 8 ir 9 d. Europos Vadovų Taryba nusprendė, kad 2008 m. pavasarį, remdamasi Komisijos peržiūra, ji apsvarstys, ar reikalingi tolesni veiksmai, ir atsižvelgs į įvairias galimybes, įskaitant galimybę sudaryti nepriklausomų ekspertų grupę, kuri patartų institucijoms, siekiančioms geresnio reglamentavimo,
J.
kadangi 2007 m. kovo 8 ir 9 d. Europos Vadovų Taryba pritarė Komisijos ketinimui bandomojo projekto pagrindu įsteigti nepriklausomų ekspertų komitetą, kuris padėtų Komisijai ir valstybėms narėms įgyvendinti pirmiau minėtą Administracinės naštos mažinimo veiksmų programą,
K.
kadangi administracinės naštos mažinimas yra svarbi Europos ekonomikos skatinimo priemonė, ypač darant poveikį mažoms ir vidutinėms įmonėms (MVĮ),
L.
kadangi teisės aktai yra tinkamai veikiančios visuomenės pagrindas, atsižvelgiant į socialinius, ekonominius ir aplinkos apsaugos aspektus, kurių svarba turėtų būti vertinama vienodai,
1.
pritaria tarpinstituciniam susitarimui dėl geresnės teisėkūros OL C 321, 2003 12 31, p. 1.
ir ragina Tarybą, Komisiją ir Parlamentą praktiškai jį įgyvendinti;
2.
primena, kad EB sutarties Protokole dėl subsidiarumo ir proporcingumo principų taikymo numatoma, jog Komisija turėtų "reikiamai atsižvelgti į būtinybę sumažinti finansinę arba administracinę naštą, tenkančią Sąjungai, nacionalinėms vyriausybėms, regionų valdžios arba vietos savivaldos institucijoms, ūkio subjektams ir piliečiams, ir padaryti ją proporcingą tikslui, kurį reikia pasiekti";
3.
sutinka, kad verslo įmones reglamentuojantys teisės aktai turi didelį poveikį įmonių konkurencingumui, tvariam jų augimui ir užimtumo lygiui ir ES politika turi būti ypač siekiama užtikrinti, kad šiuo metu galiojantys ir būsimi teisės aktai būtų skaidrūs, aiškūs, veiksmingi ir apskritai kokybiški;
4.
pabrėžia, kad priimant Bendrijos teisės aktus svarbu visapusiškai taikyti subsidiarumo ir proporcingumo principus;
5.
mano, kad nuolatinės konsultacijos su suinteresuotais subjektais yra svarbus etapas nagrinėjant teisėkūros pasiūlymus; nurodo, kad konsultuojantis turėtų dalyvauti visos susijusios grupės, ypatingą dėmesį skiriant toms grupėms, kurioms dėl teisės aktų tenka sunkiausia našta, ir kad grupių, į kurias kreipiamasi dėl konsultacijos, atranka turėtų būti skaidri ir subalansuota; taip pat nurodo, kad konsultacijų procedūra turėtų visiškai atitikti sutarties nuostatas dėl socialinių partnerių, kaip numatyta 138 straipsnyje, taip pat Komisijos komunikate "Tvirtesnės konsultacijų ir dialogo kultūros link. Komisijos konsultavimosi su suinteresuotais subjektais bendrieji principai ir minimalūs standartai" (COM (2002)0704) numatytus principus, pagal kuriuos Komisija turi užtikrinti, kad susijusioms šalims būtų suteikta galimybė pareikšti savo nuomonę;
6.
be to, pažymi, kad su mažesniaisiais subjektais turėtų būti aktyviai konsultuojamasi, kadangi jie paprasčiausiai nepajėgia konkuruoti su tarptautinėmis bendrovėmis ir stambiomis korporacijomis ar organizacijomis, kurios savo pretenzijoms reikšti gali samdyti brangius lobistus ir konsultantus;
7.
mano, kad svarbu, jog Komisija, mažindama administracinę naštą įmonėms ir piliečiams, konsultuotųsi su buvusiomis tikslinėmis grupėmis, siekdama nustatyti, kaip veiksmingai buvo sumažinta administracinė našta;
8.
atsižvelgdamas į tai, pabrėžia būtinybę sudaryti galimybę kiekvienam Europos piliečiui, bendrovei ar NVO naudotis esamais interneto portalais visomis oficialiosiomis ES kalbomis, kad būtų užtikrinta maksimali prieiga ir įtaka;
9.
džiaugiasi, kad pabrėžiama išankstinio konsultavimosi su suinteresuotomis šalimis, pvz., socialiniais partneriais, MVĮ, teisės aktų leidėjais, teisėsaugos organais ir nevyriausybinėmis organizacijomis, svarba; pabrėžia, kad socialinis dialogas yra naudinga priemonė, padedanti geriau valdyti Europą, visus veikėjus įtraukdama į sprendimų priėmimo ir jų įgyvendinimo procesą ir taip užtikrindama geresnį interesų suderinimą; pažymi, kad, kaip buvo nustatyta MVĮ chartijoje ir susitarta 2000 m. kovo 23 ir 24 d. Europos Vadovų Tarybos susitikime Lisabonoje, "visi veikėjai" turi apimti MVĮ darbuotojus; ragina Komisiją imtis iniciatyvos Europos mastu plėsti ir stiprinti socialinį dialogą ir, remiantis šiuo pasiekimu, toliau gerinti socialinius standartu, neužmirštant poreikio išsaugoti darbo vietas;
10.
ragina Komisiją pranešti apie savo dabartines iniciatyvas, skirtas tiesioginėms konsultacijoms su suinteresuotais subjektais užtikrinti; mano, jog taip pat svarbu, kad Komisija atliktų
ex-post
įvertinimą, kuriame atsispindėtų pasiekti rezultatai;
11.
ragina Komisiją siūlant naujus teisės aktus nurodyti, kokios yra siūlomo teisės akto įgyvendinimo ir stebėsenos išlaidos; teigia, kad Komisija turėtų nurodyti bendras išlaidas, kurių atsiranda dėl konkretaus teisės akto;
12.
pažymi, kad šiuo metu galiojančių teisės aktų supaprastinimas ir atnaujinimas neturi lemti reguliavimo panaikinimo, sveikatos apsaugą ir darbo saugą reglamentuojančių teisės aktų susilpninimo ar pagrindinių socialinių standartų panaikinimo; ragina Komisiją užtikrinti, kad teisės aktais ir toliau būtų gerinami socialiniai standartai, nekenkiant įmonių konkurencingumui; pripažįsta, kad vienas svarbus būdas pagerinti socialinius standartus yra sumažinti nedarbą teisės aktais, kuriais skatinamas verslumas ir darbo vietų kūrimas;
13.
mano, kad labai svarbu kovoti su nereikalingu valstybių narių teisės aktų pertekliumi ir jų skaičiaus didinimu; ragina Komisiją į tai atsižvelgti priimant reglamentus ir direktyvas; tvirtai mano, kad Komisija privalo aiškiai nustatyti minimalius reglamentų ir direktyvų reikalavimus;
14.
tikisi, kad valstybės narės, didindamos reikalavimus ir kontrolės vertinimo lygį, viršijantį Komisijos priimtus minimalius reikalavimus, turėtų apie tai pranešti ir tai nurodyti nacionaliniuose teisės aktuose ar įgyvendinimo priemonėse; ragina Komisiją stebėti valstybėse narėse nereikalingą administracinę naštą, atsirandančią dėl įgyvendinimo priemonių ir nacionalinių teisės aktų;
15.
ragina Komisiją, atsižvelgiant į tarpinstitucinį susitarimą dėl geresnės teisėkūros, priimti konkrečius ir gerai apsvarstytus numatomo poveikio teisės aktus, kurie padėtų sukurti palankias sąlygas, suteikdami įmonėms reikiamas paskatas, sumažindami nereikalingas išlaidas ir procedūras, pašalindami prisitaikymo ir novatoriškumo kliūtis bei apskritai užtikrindami teisinį aiškumą;
16.
ragina Komisiją siūlant naują teisės aktą nurodyti jo administracinę naštą įvairiems ekonomikos, socialiniams ir aplinkos apsaugos sektoriams, palyginti su lygiaverčiais sektoriais ne ES valstybėse narėse; siūlo tam skirti ypatingą dėmesį atliekant naujai pasiūlytą konkurencingumo tikrinimą, kuris yra sudėtinė poveikio vertinimo dalis;
17.
ragina Komisiją Parlamentui pateikti šiuo metu rengiamą konkurencingumo tikrinimo projektą, kad prieš jį įgyvendinant būtų galima keisti nuomonėmis;
18.
pažymi, kad siekdami paskatinti geresnį reglamentavimą ir sustiprinti ekonominio augimo ir užimtumo sričių partnerystę, Komisija, valstybės narės ir Europos Parlamentas turi bendradarbiauti ir įsipareigoti, išnagrinėję skirtingų šalių teisės aktus ir atsižvelgdami į pažangiąją patirtį, sukurti bendrą ir išsamią strategiją; ragina Komisiją gerbti skirtingą valstybių narių metodiką ir jų taikomas strategijas, nesvarbu, ar jos įgyvendina Europos užimtumo ir socialinės apsaugos sričių direktyvas pagal kolektyvinį susitarimą, ar reglamentavimu ir įstatymais;
19.
pabrėžia, kad svarbu visose valstybėse narėse geriau įgyvendinti esamus teisės aktus ir užtikrinti, kad jie būtų vykdomi, taip pat ragina, kad pažeidimo procedūros būtų sparčios siekiant sudaryti vienodas sąlygas; ragina Komisiją ir valstybes nares patobulinti teisės aktų, kurie turi būti supaprastinti, identifikavimo tvarką;
20.
pritaria Komisijos veiksmų programai, skirtai administracinei naštai, kuri tenka Europos bendrovėms, įvertinti ir iki 2013 m. 25 proc. administracinei naštai sumažinti;
21.
pažymi, kad 25 proc. sumažinimo strategija yra susijusi su administracine našta bendrovėms, ypač su nereikalinga našta, ir negali būti suvokiama kaip reguliavimo panaikinimas, kaip teigia pati Komisija;
22.
visapusiškai pritaria Komisijos iniciatyvai, tačiau tuo pat metu stengsis užtikrinti, kad ją įgyvendinant nebūtų padaryta įtakos teisėkūros tikslams;
23.
pabrėžia pagreitintos tvarkos būtinybę, kad iki 2012 m. 25 proc. būtų veiksmingai sumažinta administracinė našta; pabrėžia, kad Parlamentas ir Taryba turėtų suteikti visapusišką paramą, kad vyktų supaprastinimo procesas;
24.
taigi pritaria Komisijos pasiūlymui dėl spartesnių veiksmų, susijusių su Komisijos priemonėmis, kolektyviniais ir savarankiškais pasiūlymais; ragina Komisiją labiau naudotis valstybių narių, kurios jau atliko pradinius vertinimus, patirtimi, kad būtų galima nustatyti tolesnius spartesnius veiksmus;
25.
džiaugiasi, kad pirmiau minėtoje Komisijos veiksmų programoje buvo nustatyta 13 prioritetinių sričių remiantis tuo, kad šiose srityse yra 80 proc. visos administracinės naštos; pabrėžia, kad šis vertinimas pagrįstas nacionaline patirtimi ir vertinimu Bandomasis projektas dėl administracinės naštos, WIFO-CEOS, 2006 m. spalio mėn.
; sutinka su Komisija, kad šis požiūris yra pragmatiškas, bet mano, kad jis turėtų būti laikomas pirmuoju etapu;
26.
taigi pritaria Komisijos ketinimui taikyti Veiksmų programą kitose srityse, kurios šiuo metu nėra į ją įtrauktos; tikisi, kad Komisija į savo strategiją, kuria išorės konsultantams pavedama atlikti vertinimą, įtrauks viso kito leistino naštos mažinimo identifikavimą;
27.
mano, kad Bendrijos administracinės naštos mažinimo veiksmų programos parengimas reiškia, kad Komisija turi skirti pakankamai lėšų ir asignavimų; taigi pritaria, kad Komisijos tarnybos šiam tikslui skyrė apie 19,6 mln. EUR be PVM; vis dėlto, ragina Komisiją pranešti šiam Biudžeto komitetui, iš kurių biudžeto eilučių paimti asignavimai, kokią įtaka tai daro kitoms politikos sritims, kiek lėšų ir kada bus išleista bei koks šių lėšų išleidimo teisinis pagrindas;
28.
pabrėžia, kad, jei Komisija mano negalinti skirti pakankamai lėšų ir asignavimų pagal esamą administracinę sistemą, ji turėtų tiksliai nustatyti ir pranešti biudžeto valdymo institucijai apie galimus šių problemų sprendimus;
29.
nurodo, kad 25 proc. sumažinimas turėtų atspindėti gryną naštos sumažėjimą; taigi pabrėžia būtinybę nuo 2008 m. įtraukti administracinę naštą, kuri atsiras dėl naujų taisyklių, ir į galutinį vertinimą 2012 m.; pabrėžia, kad 25 proc. sumažinimas 13-oje prioritetinių sričių gali būti laikomas tik bendru sumažinimo tikslu; nurodo, kad dėl to, laikantis dabartinio požiūrio, negali būti užtikrintas tikras 25 proc. sumažinimas bendrovėms;
30.
ragina Komisiją paskelbti ir pateikti atitinkamiems Parlamento komitetams išsamią pažangos lentelę, kurioje būtų nustatyti aiškūs tikslai, ir terminą nustatytą įgyvendinti priemones, kurios buvo numatytos kaip reikalingos norint iki 2013 m. pasiekti 25 proc. sumažinimo tikslą, bei kasmet kompetentingiems Parlamento komitetams pranešti apie padarytą pažangą;
31.
pabrėžia, kad Taryba, Parlamentas ir Komisija turi visapusiškai įsitraukti ir prisiimti politinę atsakomybę dėl administracinės naštos sumažinimo; yra įsitikinęs, kad be politiniu lygmeniu prisiimtos atsakomybės ES nepavyks pakeisti savo teisės aktų leidybos kultūros;
32.
ketina visapusiškai pritaikyti poveikio vertinimo procedūras siekiant nustatyti pasiūlymų pakeitimų poveikį ir ragina Tarybą padaryti tą patį; prašo Komisijos teikti reikalingą paramą ir žinias;
33.
ragina Komisiją užtikrinti, kad įgyvendinant poveikio vertinimo gaires realų poveikį pagerintų ekonominės veiklos tyrimas; tvirtina, kad poveikį būtina vertinti nuodugniai, skaidriai ir nešališkai, taip pat vienodai atsižvelgti į socialinius, ekonominius ir aplinkos aspektus;
34.
pabrėžia, kad politiniu lygmeniu prisiimtą atsakomybę turi papildyti praktika valdymo ir įgyvendinimo lygmenimis; taigi pabrėžia, kad kiekvienas generalinis direktoratas (GD) privalo būti supažindintas su nereikalinga administracine našta jų politikos srityje pasitelkus pradinį įvertinimą ir siūlo sistemą, pvz., kiekviename Komisijos GD sutelkti vidaus audito pajėgumus, kurie leistų patarti įvairiems GD ir padėti jiems parengti ir įgyvendinti mažinimo politiką bei pavienius GD tikslus;
35.
prašo Komisijos pranešti apie savo administracinės naštos mažinimo politikos vidaus organizacinę struktūrą; prašo Komisijos palyginti šią struktūrą su įvairiose valstybėse narėse, kurios jau yra parengusios administracinės naštos mažinimo politiką, taikomomis struktūromis;
36.
ragina Komisiją iki 2008 m. įvertinti Poveikio vertinimo valdybos (PVV) pridėtinę vertę taikant poveikio vertinimo procedūras; kviečia Komisiją pranešti konkrečiai apie PVV poveikį, palyginti su įvairių valstybių narių nepriklausomų patariamųjų valdybų poveikiu, ir įvertinti maksimaliai įmanomą visiškai nepriklausomos kontrolės pridėtinę vertę Europos lygmeniu;
37.
siūlo, kad ES biudžeto 26 01 08 eilutėje numatyti asignavimai administracinės naštos mažinimo bandomajam projektui būtų panaudoti nepriklausomų ekspertų grupei, kuri visapusiškai stebėtų Administracinės naštos mažinimo Europos Sąjungoje veiksmų programos įgyvendinimą ir kurią sudarytų visų suinteresuotų grupių atstovai, įkurti; nurodo, kad tai taip pat reiškia, kad nepriklausomas ekspertų komitetas didžiausią dėmesį gali skirti visoms poveikio procedūroms, vertinimams ir teisėkūros pasiūlymams kitose nei 13 prioritetinių sričių;
38.
pabrėžia, kad šios nepriklausomos ekspertų grupės paskyrimas ir darbas turėtų būti visiškai skaidrūs ir kad grupės nariai turėtų pateikti interesų deklaraciją;
39.
reiškia pasitenkinimą, kad šį požiūrį jau parėmė Taryba ir Komisija, kaip nurodyta 2007 m. kovo 8 ir 9 d. pavasario Vadovų Tarybos išvadų 25 straipsnyje; pabrėžia, kad tai taip pat atitinka rekomendacijas, kurias pateikė Nacionalinė normų kontrolės taryba (vok. Nationaler Normenkonntrollrat) (Vokietija), Geresnio reglamentavimo komisija (Jungtinė Karalystė) ir Olandijos administracinės naštos patariamoji valdyba (Nyderlandai) savo dokumente, kuriame pateikė poziciją dėl Komisijos veiksmų programos Dokumentas, kuriame pateikiama pozicija dėl Europos Komisijos administracinės naštos mažinimo Europos Sąjungoje veiksmų programos, 2007 m. kovo 1 d.
;
40.
taip pat siūlo, kad minėta nepriklausoma ekspertų grupė ne tik visapusiškai prižiūrėtų Europos veiksmų programos įgyvendinimą, bet ir įvertintų internetu bei vietos lygmeniu teikiamų konsultacijų duomenis ir išvadas; siūlo šiai grupei sudaryti galimybę susipažinti su mažinimo pasiūlymų poveikio vertinimu prieš juos priimant Komisijoje;
41.
prašo Komisijos paskirti atstovą (iš verslo srities), kuris turėtų nepriklausomą nuomonę ir vadovautų minėtai nepriklausomai ekspertų grupei, bei prašo, kad ši grupė pradėtų veikti visu pajėgumu 2007 m. rugsėjo mėn.; taip pat prašo, kad kiti grupės nariai būtų teisėkūros procese dalyvaujantys asmenys iš išorės, taip pat nepriklausomi ekspertai ir akademikai administracinės naštos mažinimo srityje;
42.
prašo Komisijos leisti nepriklausomai ekspertų grupei taip pat pakomentuoti veiksmus, kurių jau buvo imtasi 2006 m. ir 2007 m. ir kuriais sukurta administracinės naštos mažinimo politika;
43.
paveda Pirmininkui perduoti šią rezoliuciją Tarybai, Komisijai ir valstybių narių vyriausybėms ir parlamentams.
