15.3.2005
PASIŪLYMAS DĖL REZOLIUCIJOS
dėl klausimo į kurį atsakoma žodžiu O-0037/05
pagal Darbo tvarkos taisyklių 108 straipsnio 5 dalį
pateikėNikolaos Sifunakis
Kultūros ir švietimo komiteto vardu
Dėl: Konvencijos dėl kultūrinės įvairovės ir meninės išraiškos saugojimo
Europos Parlamento rezoliucija dėl Konvencijos dėl kultūrinės įvairovės ir meninės išraiškos saugojimo
Europos Parlamentas ,
-
atsižvelgiant į savo 2003 m. gruodžio 15 d. pranešimą dėl kultūrinės įvairovės saugojimo ir skatinimo, 1 A5-0477/2003 P5_TA(2003)0087
-
atsižvelgiant į Komisijos pranešimą „ Kuriant priemones tarptautinei kultūrinei įvairovei palaikyti“ ( COM(2003)520 ),
-
atsižvelgiant į savo 2003 m. kovo 12 d. rezoliuciją dėl Bendrojo susitarimo dėl prekybos paslaugomis (GATS), įskaitant kultūrinę įvairovę, 2
atsižvelgiant į 2001 m. lapkričio UNESCO universaliąją deklaraciją,
-
atsižvelgiant į EB sutarties 149 straipsnio 1 dalį ir 151 straipsnį,
-
atsižvelgiant į Europos Sąjungos pagrindinių teisių chartijos preambulę ir 22 straipsnį,
-
atsižvelgiant į Sutarties dėl Konstitucijos Europai I-3 straipsnio ketvirtą pastraipą patvirtinančią, kad Sąjunga turėtų saugoti savo kultūrinę ir kalbinę įvairovę, bei užtikrinti, kad Europos kultūrinis paveldas bus saugojamas ir stiprinamas; atsižvelgiant į III-315 straipsnį patvirtinantį vienbalsiškumo taisyklę Taryboje derantis ir kuriant susitarimus prekybos kultūrinių ir audiovizualinių paslaugų srityje, kai egzistuoja galimybė pakenkti Sąjungos kultūrinei ir kalbinei įvairovei,
-
atsižvelgiant į 2003 m. spalio 17 d. UNESCO generalinės konferencijos metu priimtą sprendimą pradėti darbus siekiant kurti Konvencijos dėl kultūrinės įvairovės projektą ateinančiai Generalinės konferencijos sesijai 2005 metais,
A.
kadangi laikotarpyje tarp 2003 m. gruodžio ir 2004 m. gegužės vyko nepriklausomų ekspertų posėdžiai siekiant sukurti pirmąjį preliminarų Konvencijos projektą,
B.
kadangi, pradedant nuo 2004 m. rugsėjo, vyko visa eilė tarpvyriausybinių susitikimų, kurių metu buvo siekiama pabaigti preliminarų Konvencijos projektą ir pranešimą,
C.
kadangi nors ir UNESCO universalioji deklaracija dėl kultūrinės įvairovės, priimta 2001 m. lapkritį, buvo sveikintas žingsnis siekiant tarptautinio bendradarbiavimo, tačiau tai nėra pakankamas atsakas į galimus pavojus kultūrinei įvairovei dėl globalizacijos procesų besikeičiančiame pasaulyje,
D.
kadangi UNESCO Konvencijos projekto tikslas yra rūpintis ir saugoti kultūrinio turinio bei meninės išraiškos įvairovę. Kadangi ja siekiama palengvinti plėtrą ir kultūros politikos įgyvendinimą bei tinkamas priemones saugant ir ginant meninės išraiškos įvairovę, o taip pat skatinti didesnio tarptautinio masto kultūrinius mainus,
E.
kadangi Konvencijos tikslas susijęs su kultūriniais klausimais – sritimi, kurioje remiantis EB sutarties 151 straipsniu Bendrija neturi harmonizavimo galių, priemonės kuriomis šių tikslų galima siekti gali būti išreikštos nuostatomis, turinčiomis įtakos acquis communautaire . Kitaip tariant, UNESCO Konvencijos projektas yra mišrus susitarimas ir turi keletą nuostatų, kurios priklauso ir Bendrijos kompetencijai,
F.
kadangi Taryba lapkričio 16 d. susitarė, kad Komisijai bus leista derėtis Bendrijos vardu dėl tų dalių UNESCO dokumento projekte, kurios patenka į Bendrijos kompetencijos sritį,
G.
kadangi valstybės narės yra įsipareigojusios glaudžiai bendradarbiauti su Bendrija, siekiant užtikrinti bendrą poziciją derybose ir teksto vienovę,
H.
kadangi sutarties 300 straipsnis nustato Bendrijos susitarimų priėmimo taisykles, taip pat apima ir konsultacijas su Europos Parlamentu rengiant tokio pobūdžio susitarimus,
I.
kadangi, atsižvelgiant į mišrų susitarimą yra svarbu, kad būtų vykdomas glaudus bendradarbiavimas tarp valstybių narių ir visų Bendrijos institucijų,
1.
atkreipia dėmesį, kad Konvencija turėtų būti tarptautinio bendradarbiavimo priemone skatinant kultūrinę plėtrą; mano, kad Konvencijos projektas yra rimtas bandymas spręsti sunkumus, kurie iškyla kultūrinei įvairovei dėl globalizacijos ir tarptautinės prekybos politikos, bei sveikina privalomosios standartų nustatymo priemonės sukūrimą, skirtą kultūrinės įvairovės saugojimui;
2.
mano, kad valstybės narės turi dėti visas pastangas derinant savo ir Bendrijos pozicijas;
3.
išreiškia savo susirūpinimą, kad vieningumo trūkumas pakenks Bendrijos pozicijai ir patikimumui derybose, bei pabrėžia ES vieningumo svarbą bei poreikį Europos Parlamentui būti visiškai įtrauktam nustatant aiškius įgaliojimus, o taip pat atsižvelgiant į pilietinės visuomenės reiškiamas nuomones;
reikalauja, kad Komisija ne tik informuotų Tarybą ir taip vadinamą 133 komitetą apie derybas UNESCO, tačiau ir užtikrintų, kad Europos Parlamentas taip pat būtų visiškai informuojamas;
5.
mano, kad siūloma UNESCO Konvencija labai aiškiai turi pabrėžti valstybių teisę vystyti, palaikyti ir taikyti politikos kryptis bei įstatymus, sukurtus skatinti ir saugoti kultūrinę įvairovę ir nuomonių įvairovę žiniasklaidoje. Ypač svarbu, kad šia Konvencija būtų galima pasipriešinti bet kokiems bandymams kokiu nors būdu sumenkinti arba susilpninti šias teises;
6.
mano, kad Konvencija turi pripažinti ypač svarbų viešųjų paslaugų vaidmenį, ypač viešųjų transliuotojų, saugant, remiant ir vystant kultūrinę įvairovę, identitetą, bei prieigą visiems piliečiams prie kokybiško turinio informacijos ir žinių;
7.
pabrėžia, kad kultūrinio tipo paslaugoms ir produktams esant dvejopos prigimties (ekonominės ir kultūrinės), jie negali būti prilyginami įprastoms prekėms;
8.
pabrėžia, kad prieiga prie diversifikuoto tiek nacionalinio, tiek visų pasaulio regionų kultūrinio turinio informacijos tiekimo yra esminė teisė;
9.
reikalauja, kad Europos Sąjunga ir jos valstybės narės neturėtų daryti įtakos derybų procesui ir šios Konvencijos užbaigimui, kas galėtų sukelti pavojų kultūrinei įvairovei arba pakenkti vyriausybių sugebėjimui remti kultūrinę įvairovę ir identitetą;
10.
ragina UNESCO generalinę konferenciją ir besiderančias puses užtikrinti, kad Konvencija apimtų visas meninės išraiškos formas;
ragina visas besiderančias puses stengtis užbaigiant projektą siekiant, kad kitame UNESCO generalinės konferencijos posėdyje Paryžiuje 2005 m. spalį projektas būtų patvirtintas;
12.
mano, kad nuomonių įvairovė žiniasklaidoje yra pagrindinis Konvencijos principas;
13.
reikalauja, kad Konvencija užtikrintų skaidrumą, proporcingumo ir demokratijos principus;
14.
reikalauja, kad Konvencijoje būtų remiamasi individualių žmogaus teisių principu, kaip nurodyta tarptautiniuose mechanizmuose, įskaitant informacijos, nuomonių ir intelektinės nuosavybės laisvės teisę;
15.
mano, kad ryšys tarp tarptautinės komercinės teisės ir būsimo UNESCO susitarimo yra pagrindinis aspektas, kurį geriausiai būtų suformuluoti taip, kad kultūrinės įvairovės apsauga kitų politikos krypčių atžvilgiu būtų bent jau lygiavertė, tačiau jokiu būdu ne joms pavaldi;
16.
mano, kad bet koks kultūros industrijos apibrėžimas Konvencijoje turėtų apimti ne tik kultūrinių vertybių ir paslaugų gamybą, bet ir kūrybą, skelbimą, skatinimą, platinimą, eksponavimą, aprūpinimą, pardavimą, rinkimą, laikymą ir apsaugą;
17.
mano, kad Konvencija turėtų pripažinti tiek tiesioginės, tiek netiesioginės finansinės pagalbos svarbą ir galimybę valstybėms narėms pačioms nustatyti tokios pagalbos prigimtį, apimtį ir gavėjus;
mano, kad valstybės turi išsaugoti teisę leisti bei stabdyti viešųjų paslaugų teikėjus, siekdamos užtikrinti jų kultūrinę įvairovę bei žiniasklaidos nuomonių įvairovę, ypač viešųjų transliuotojų atveju, siekiant išsaugoti demokratiją bei socialinį aktualumą visuomenei. Tai taip pat turi būti taikoma ir skaitmeninės informacijos pasaulyje.
19.
mano, kad konvencija turi apsaugoti valstybių narių teisę taikyti kultūros politikos gaires naujoms priemonėms bei būdams informacijai platinti, taip pat Konvencijoje turi būti aiškiai įtvirtintas technologijos neutralumo principas;
20.
pritaria pasiūlymui įsteigti kultūrinės įvairovės stebėjimo organą prie UNESCO, kuris veiktų bendradarbiaudamas su profesinėmis organizacijomis;
nurodo Pirmininkui pateikti šią rezoliuciją Tarybai, Komisijai, valstybėms narėms, šalių kandidačių vyriausybėms, Regionų komitetui, Ekonomikos ir socialinių reikalų komitetui, Europos Tarybai bei UNESCO.
