KLAUSIMAS ŽODŽIU H-0230/10
Vyriausybės valandai 2010 Gegužės mėnesio sesijoje
pagal 116 Darbo tvarkos taisyklių straipsnį
pateikė
Lena Ek
Komisijai
Tema: Komisijos veiksmai nustatant ES lygmens priemones, kurios leistų kontroliuoti endokrininę sistemą ardančių cheminių medžiagų naudojimą įmonėse, ir saugesnės alternatyvos bisfenoliui A
Kūdikiams skirtų prekių gamintojai ir jomis prekiaujantys mažmenininkai visame pasaulyje stengiasi atsisakyti cheminio preparato bisfenolio A, kuris naudojamas polikarbonato plastikui gaminti ir yra žinomas dėl hormonus ardančių savybių. Manoma, kad didžiausios įtakos jis turi sveikatos sutrikimams, susijusiems su medžiagų apykaita, vaisingumu ir nervų sistemos vystymusi. Polikarbonato plastikas plačiai naudojamas skardinėse maisto ir gėrimų pakuotėse, taip pat daugelyje plastikinių gaminių, pavyzdžiui, mobiliuosiuose telefonuose, kompiuteriuose ir medicininėje įrangoje.
Kaip Komisija ketina paskatinti ES įmones vienas iš pirmųjų pradėti naudoti ir kurti saugesnes alternatyvias priemones siekiant užtikrinti ES konkurencingumą?
