Europos Parlamentas siūlo paskelbti Kovos su smurtu prieš moteris metus
Moterų teisės/Lygios galimybės
Plenarinė sesija
2010-09-09 - 12:17
Ketvirtadienį Strasbūre paskelbtame rašytiniame pareiškime Europos Parlamentas siūlo artimiausioje ateityje paskelbti kovos su smurtu prieš moteris metus.
Pareiškime, kurį jau pasirašė 376 europarlamentarai, pažymima, jog smurtas prieš moteris yra vienas iš dažniausiai pasitaikančių žmogaus teisių pažeidimų, kuriam nėra geografinių, ekonominių, kultūrinių ar socialinių ribų. Tai yra ir didelė Europos Sąjungos problema, nes 20–25 proc. suaugusių moterų kenčia nuo psichologinio smurto, o 10 proc. moterų yra seksualinės prievartos aukos.
Parlamentas kreipiasi į Europos Komisiją su prašymu „per artimiausius penkerius metus vienerius metus paskelbti Kovos su smurtu prieš moteris metais“.
Kadangi šį pareiškimą pasirašė daugiau kaip pusė europarlamentarų, po paskelbimo jis tapo oficialiu Parlamento priimtu dokumentu.
Paskelbta: 2010-09-09 20100909IPR81796 Rašytinis pareiškimas dėl Kovos su smurtu prieš moteris metų paskelbimo
-//EP//TEXT WDECL P7-DCL-2010-0020 0 NOT XML V0//LT
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
