KLAUSIMAS ŽODŽIU SU DEBATAIS O-0032/10
pagal 115 Darbo tvarkos taisyklių straipsnį
pateikė
Doris Pack
Kultūros ir švietimo komiteto vardu
Komisijai
Tema: sportas, ypač klausimai, susiję su žaidėjų agentais
Savo rezoliucijoje dėl profesionalaus futbolo ateities Europoje ( P6_TA(2007)0100 ) Europos Parlamentas paragino Komisiją remti už futbolą atsakingų įstaigų pastangas reguliuoti žaidėjų agentų veiklą, jei būtina, teikiant direktyvos pasiūlymą.
Jau galima susipažinti su Komisijos prašymu atliktos studijos rezultatais šiuo klausimu. Viena iš pateiktų išvadų yra ta, kad taikant skirtingus sporto federacijose patvirtintus reglamentus, kuriais siekiama kontroliuoti patekimą į profesionalaus futbolo rinką ir sukurti gaires, kaip šia profesija užsiimti, nesukuriamos kliūtys vidinei paslaugų rinkai, bet šiuose reglamentuose nėra numatyta tinkama kontrolės ir sankcijų skyrimo tvarka.
Iš už futbolą atsakingų įstaigų reakcijos matyti, kad, siekdamos susidoroti su įvairiomis žaidėjų agentų problemomis, jie pageidauja sulaukti pagalbos iš Europos institucijų.
Kaip Komisija ketina spręsti šias problemas? Kokiomis priemonėmis Komisija galėtų pasinaudoti siekdama išspręsti su žaidėjų agentais susijusias problemas? Kokio vaidmens, Komisijos nuomone, ji galėtų imtis, turėdama omenyje tai, kad žaidėjų agentai vykdo veiklą įvairiose šalyse, be kitų problemų, ypač atkreipdama dėmesį į nepilnamečių apsaugą?
