KLAUSIMAS ŽODŽIU SU DEBATAIS O-0078/04
pagal 108 Darbo tvarkos taisyklių straipsnį
pateikė
Enrique Barón Crespo
Tarptautinės prekybos komiteto vardu,
Luisa Morgantini
Vystymosi komiteto vardu
Tarybai
Tema: Veiksmų, skirtų kovoti su badu ir skurdu
Brazilijos prezidento Luiso Inacio Lulos da Silvos (Luis Inácio Lula da Silva) iniciatyva rugsėjo 20 d., Jungtinių Tautų Generalinės Asamblėjos kasmetinių diskusijų išvakarėse, prezidentas Lula, Prancūzijos, Ispanijos ir Čilės prezidentai bei JT Generalinis Sekretorius Kofi Annanas (Kofi Annan) ( „Penketukas prieš badą“) susitiko aptarti tolesnius tarptautinius veiksmus, skirtus kovai su badu, skurdo panaikinimui ir didesniam finansavimui bei plėtrai. Penketukas sutelkė atstovus iš 110 valstybių narių, įskaitant daugiau kaip penkiasdešimt valstybių ir vyriausybių vadovų, tam, kad priimtų Niujorko deklaraciją dėl veiksmų, skirtų kovai su badu ir skurdu.
Penketukas sudarė Inovacinių finansavimo priemonių techninę grupę. Jos pranešimu buvo grindžiamos diskusijos. Remdamiesi inovacinėmis finansinėmis priemonėmis rugsėjo 20 d. jie pateikė mintį įsteigti Pasaulio fondą, skirtą kovai su badu ir skurdu. Ši iniciatyva yra dalis tarptautinio pobūdžio pastangų, skirtų pasiekti Tūkstantmečio plėtros tikslus, t. y., be kitų dalykų iki 2015 m. visiems suteikti galimybę įgyti pradinį išsilavinimą ir perpus sumažinti badaujančių ir itin skurstančių žmonių skaičių.
Be kitų įvairių novatoriškų pasiūlymų dėl plėtros finansavimo pranešime taip pat buvo siūloma apmokestinti finansinius sandorius, prekybą ginklais, sukurti tarptautinę finansinę sistemą, per kurią valstybės savo būsimos paramos užsienio šalims įnašus paverstų investicijomis obligacijų rinkoje, taip pat buvo siūlomos specialios skolinimosi teisės plėtrai finansuoti, tarptautiniai veiksmai, skirti kovoti su vengimu mokėti mokesčius ir „mokesčių rojumi“ (šalimis, kuriose maži mokesčiai), pinigų pervedimus padaryti naudingesniais, sukurti priemonę, kuri padėtų savanoriškai aukoti pinigus naudojant kredito kortelės ir įkurti „etiškus fondus“, kuriais būtų sudaromos galimybės investuoti jaučiant socialinę atsakomybę.
Ar Taryba, turėdama mintyje, kad visos Europos Sąjungos valstybės narės pritaria Niujorko deklaracijai, ketina priimti oficialią poziciją ir prašyti Komisijos skirti užtenkamai dėmesio įvairioms siūlomoms priemonėms?
