KLAUSIMAS ŽODŽIU SU DEBATAIS O-0143/08
pagal 108 Darbo tvarkos taisyklių straipsnį
pateikė
Paolo Costa
Transporto ir turizmo komiteto vardu,
Gerardo Galeote
Regioninės plėtros komiteto vardu
Komisijai
Tema: Mobilumo mieste veiksmų planas
Žaliojoje knygoje dėl mobilumo mieste (COM(2007)0551), taip pat Krovinių transporto logistikos veiksmų plane (COM(2007)0607) ir savo Komunikate dėl išorės sąnaudų internalizavimo įgyvendinimo strategijos (COM(2008)0435) Europos Komisija pranešė, kad 2008 m. rudenį paskelbs mobilumo mieste veiksmų planą. Iki šiol veiksmų planas dar nėra paskelbtas.
Ar atsižvelgdama į tai, kad liko nedaug laiko iki dabartinės kadencijos pabaigos, Komisija ketina paskelbti veiksmų planą artimiausiomis savaitėmis?
Jeigu ne, kokios priežastys toliau atidėlioti veiksmų plano paskelbimą?
