Europos Parlamento interneto svetainė 2008-aisiais
Institucijos
2008-01-21 - 12:03
Tikimės, jog ir toliau kasdien skaitysite mūsų rengiamus straipsnius
Šiuo metu lankotės Europos Parlamento tinklalapio srityje „Antraštės“. Joje platesniame kontekste paprastai ir aiškiai pristatome naujausias žinias iš Parlamento. Pirmajame puslapyje vengiame eurožargono ir sudėtingų techninių klausimų aspektų – mums labiausiai rūpi teisės aktų įtaka kasdieniniam žmogaus gyvenimui. Daugiausiai dėmesio bandome skirti asmenybėms, o ne procesams. Priklausomai nuo to, kokios informacijos ieškote, atsiverskite „Antraštes“ arba Spaudos tarnybos pranešimus.
Jei ieškote bendros klausimo apžvalgos, atsiverskite pirmąjį EP interneto svetainės puslapį, jei jums rūpi konkretesnė ir išsamesnė informacija, gilinkitės į spaudos tarnybos pranešimus.
„Antraštės“ – informacija kiekvienam
„Antraštėse“ kasdien 22 kalbomis skelbiame bent po du naujus straipsnius aktualiausiais klausimais. Juose pateikiama svarbiausių klausimų bei jų pasekmių ES piliečiams apžvalga. Šioje svetainės srityje didžiausias dėmesys skiriamas kiekvienam ES piliečiui rūpimiems klausimams, juos pateikiant platesniame kontekste.
Žurnalistams ir specialistams: Spaudos tarnybos informacija
Tinklalapio srityje „Spaudos tarnyba“ rasite visapusišką, išsamią informaciją apie daugumą Parlamento sprendimų. Čia pateikiamos plenarinių sesijų ir jų metu vykstančių diskusijų apžvalgos. Spaudos tarnybos srityje pateikiami pranešimai spaudai bei sudėtingų ir svarbių teisėkūros procesų apžvalgos. Šioje skiltyje žurnalistai ras daug naudingos informacijos apie visas Parlamento veiklos sritis.
Pavyzdys
Europarlamentarams balsuojant dėl tarptinklinio mobilaus ryšio tarifų mažinimo, „Antraštės“ daugiausiai dėmesio skyrė šio sprendimo pasekmėms vartotojams, tuo tarpu Spaudos tarnyba pateikė išsamią poveikio visuomenei ir mobiliojo ryšio operatoriams analizę, balsavimo rezultatus, frakcijų pozicijas bei viso teisėkūros proceso apžvalgą.
22 kalbos
Dvidešimt dvejomis kalbomis „Antraštėse“ rašome tam, kad mus suprastų visų 27 ES valstybių piliečiai. Vis dėlto kiekviename iš 22 šiek tiek skirtingų, tačiau tą pačią temą nagrinėjančių straipsnių pateikiame platesnį europinį, o ne nacionalinį požiūrį. Stengiamės parinkti kiekvienam europiečiui aktualiausias Europos Parlamento politinėje padangėje dominuojančias temas.
Kas mes?
Straipsnius „Antraštėms“ rengia interneto redaktorių komanda, priklausanti Europos Parlamento komunikacijos generaliniam direktoratui. Už puslapio gimtąja kalba rengimą atsako vienas iš 22 redaktorių: straipsnius prancūzų kalba rašo prancūzų redaktorė, lenkų kalba – lenkų redaktorius ir t.t. Reikalingą medžiagą renka ir pirminius straipsnių „griaučius“ pakaitomis rengia bei interviu ima vis kitas interneto redaktorius. Pasinaudojęs pateikta esmine informacija, 21 jo ar jos kolega parengia straipsnį gimtąja kalba.
Norėtume padėkoti nuolatiniams šio tinklalapio skaitytojams bei paraginti retkarčiais į jį užklystančius internautus dažniau pasidomėti mūsų pateikiama medžiaga. Pavasarį ruošiamės atnaujinti EP interneto svetainę – pakeisti informacijos išdėstymą „Antraštėse“, papildyti svetainę nauja audiovizualine medžiaga. Nepaisant formos pokyčių, turinys ir toliau atspindės kasdieninės Europos Parlamento veiklos pasekmes ES piliečiams.
Ar pateisiname Jūsų lūkesčius? Ar Jus tenkina šiame tinklalapyje pateikiama informacija? Lauksime pastabų ir pasiūlymų šiuo el. pašto adresu. (Tekstą „eta“ adrese prašytume pakeisti simboliu „@“).
20080107STO17489 Visi naujausi straipsniai Spaudos tarnybos informacija
LT
1
PHOTO
20080107PHT17511.jpg
LT
2
A
mailto:puslapio-redaktorius-lt%5beta%5deuroparl.europa.eu
LT
3
LINK
/news/public/tous_les_themes/default/default_lt.htm
LT
4
LINK
/news/expert/default_lt.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
