A6-0448/2008
14.11.2008
*
PRANEŠIMAS
dėl pasiūlymo dėl Tarybos direktyvos, iš dalies keičiančios Tarybos direktyvą 2006/112/EB dėl pridėtinės vertės mokesčio bendros sistemos, siekiant kovoti su mokestiniu sukčiavimu sudarant sandorius Bendrijos viduje
(COM(2008)0147 – C6‑0154/2008 – 2008/0058(CNS))
Ekonomikos ir pinigų politikos komitetas
Pranešėjas:
José Manuel García-Margallo y Marfil
PE 411.932v02-00
Procedūrų sutartiniai ženklai
* Konsultavimosi procedūra
balsavusių narių balsų dauguma
**I Bendradarbiavimo procedūra (pirmasis svarstymas)
balsavusių narių balsų dauguma
**II Bendradarbiavimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra
visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas)
balsavusių narių balsų dauguma
***II Bendro sprendimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas)
balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu . Iš dalies keičiančiuose aktuose esamos nuostatos tekstas, kurio Komisija nepakeitė, bet nori keisti Parlamentas, paryškinamas pusjuodžiu šriftu. Parlamento išbrauktos šio teksto dalys žymimos laužtiniais skliaustais: […]. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS............................................................................................................10
Teisės reikalų komiteto NUOMONĖ.........................................................................13
PROCEDŪRA...........................................................................................................................16
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Tarybos direktyvos, iš dalies keičiančios Tarybos direktyvą 2006/112/EB dėl pridėtinės vertės mokesčio bendros sistemos, siekiant kovoti su mokestiniu sukčiavimu sudarant sandorius Bendrijos viduje
( COM(2008)0147 – C6‑0154/2008 – 2008/0058(CNS) )
(Konsultavimosi procedūra)
Europos Parlamentas ,
– atsižvelgdamas į Komisijos pasiūlymą Tarybai ( COM(2008)0147 ),
– atsižvelgdamas į EB sutarties 93 straipsnį, pagal kurį Taryba kreipėsi į Parlamentą dėl konsultacijos ( C6‑0154/2008 ),
– atsižvelgdamas į Darbo tvarkos taisyklių 51 straipsnį,
– atsižvelgdamas į Ekonomikos ir pinigų politikos komiteto pranešimą ir Teisės reikalų komiteto nuomonę ( A6‑0448/2008 ),
1. pritaria Komisijos pasiūlymui su pakeitimais;
2. ragina Komisiją pagal EB sutarties 250 straipsnio 2 dalį atitinkamai pakeisti savo pasiūlymą;
3. ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas;
4. ragina Tarybą dar kartą konsultuotis su Parlamentu, jei ji ketina iš esmės keisti Komisijos pasiūlymą;
5. paveda Pirmininkui perduoti Parlamento poziciją Tarybai ir Komisijai.
Pakeitimas
1
Pasiūlymas dėl direktyvos – iš dalies keičiantis aktas
1 konstatuojamoji dalis
Komisijos siūlomas tekstas
Pakeitimas
(1) Sukčiavimas pridėtinės vertės mokesčiu (PVM) labai mažina valstybių narių mokestines pajamas ir trikdo ekonominę veiklą vidaus rinkoje, dėl jo susidaro nepagrįsti prekių srautai ir prekės rinkai teikiamos už neįprastai žemą kainą.
(1) Sukčiavimas pridėtinės vertės mokesčiu (PVM) labai mažina valstybių narių mokestines pajamas ir trikdo ekonominę veiklą vidaus rinkoje, dėl jo susidaro nepagrįsti prekių srautai ir prekės rinkai teikiamos už neįprastai žemą kainą. Be to, PVM sukčiavimas turi poveikį ne tik valstybių narių biudžetų pajamoms, bet ir visai ES nuosavų išteklių pusiausvyrai , nes, sumažėjus nuosavų išteklių PVM daliai, ją reikia kompensuoti didesne nuosavų išteklių bendrųjų nacionalinių pajamų dalimi.
Pagrindimas
Siūlomu papildomu sakiniu siekiama paaiškinti, kad PVM sukčiavimas daro poveikį ne tik valstybių narių biudžetų pajamoms, bet ir ES nuosavų išteklių sistemai. Tai yra dar viena priežastis, dėl kurios reikia kovoti su PVM sukčiavimu ES lygmeniu.
Pakeitimas
2
Pasiūlymas dėl direktyvos – iš dalies keičiantis aktas
4 konstatuojamoji dalis (nauja)
Komisijos siūlomas tekstas
Pakeitimas
( 4a) Siekiant, kad Direktyva 2006/112/EB būtų taikoma geriau ir veiksmingiau , Komisija turėtų paraginti valstybių narių mokesčių administracijas sukurti administracinius gebėjimus, kad kiek įmanoma didesnio skaičiaus kategorijų apmokestinamųjų asmenų ataskaitas jos galėtų priimti elektroninėmis priemonėmis.
Pagrindimas
Siekiama palengvinti apmokestinamųjų asmenų administracinę naštą (ir sumažinti išlaidas) ir atsižvelgiama į tai, kad ataskaitas reikia teikti vis dažniau.
Pakeitimas
3
Pasiūlymas dėl direktyvos – iš dalies keičiantis aktas
6 konstatuojamoji dalis
Komisijos siūlomas tekstas
Pakeitimas
(6) Atsižvelgiant į pasikeitusias sąlygas ir ūkio subjektų darbo priemones, reikia užtikrinti , kad jie turėtų galimybių įvykdyti prievolę ir deklaraciją teikti paprastomis elektroninėmis priemonėmis, siekiant maksimaliai sumažinti administracinę naštą.
(6) Šia direktyva jokiu būdu neketinama daryti poveikio veiksmams, kurių imtasi Bendrijos lygmeniu siekiant iki 2012 m . 25 proc. sumažinti įmonėms tenkančią administracinę naštą. Ypač atsižvelgiant į pasikeitusias sąlygas ir ūkio subjektų darbo priemones, pageidautina , kad įmonėms būtų užtikrintos galimybės įvykdyti prievolę ir deklaraciją teikti paprastomis elektroninėmis priemonėmis, siekiant maksimaliai sumažinti administracinę naštą.
Pagrindimas
Siūlomame pakeitime paaiškinama, kad taikant naują požiūrį pasekmės ūkio subjektams negali turėti poveikį bendram tikslui iki 2012 m 25 proc. sumažinti įmonėms tenkančią administracinę naštą - tai jau daugeliu atvejų buvo išsakyta ES lygmeniu.
Pakeitimas
4
Pasiūlymas dėl direktyvos – iš dalies keičiantis aktas
6 a konstatuojamoji dalis (nauja)
Komisijos siūlomas tekstas
Pakeitimas
(6a) S iekiant geriau įvertinti naujų oficialių įsipareigojimų p oveikį , ypač atsižvelgiant į tai, kad įsipareigojimas teikti informaciją pradėtas taikyti ir paslaugų teikimo sektoriui, reik ėtų , kad Komisija parengtų naujų oficialių įsipareigojimų poveikio vertinimo ataskaitą, ypač atsižvelgdama į apmokestinamie sie ms asmenims ir administravimo institucijoms jų lemiamas administracines išlaidas bei šių oficialių įsipareigojimų veiksmingumą kovojant su mokestiniu sukčiavimu. Prireikus , Komisija pateikia pasiūlymą dėl teisės akto, kuriame iš dalies pakeičiami šie oficialūs įsipareigojimai.
Pakeitimas
5
Pasiūlymas dėl direktyvos – iš dalies keičiantis aktas
7 a konstatuojamoji dalis (nauja)
Komisijos siūlomas tekstas
Pakeitimas
(7a) Komisija turėtų išnagrinėti galimybę sukurti Europos Sąjungos masto duomenų bazę, kurioje būtų kaupiami fizinių asmenų, kurie įsteigė, administravo ar valdė įmones, kurios dalyvavo Bendrijos viduje sudarant sandorius, susijusius su sukčiavimu PVM srityje, tapatybės duomenys. Prieš įregistruodamas naują įmonę, nacionalinis įmonių registras turėtų paprašyti atitinkamos nacionalinės institucijos pateikti E S mokesčių apskaitos duomenis, kuriuos ji paskelbia patikrinusi informaciją, esamą atitinkamoje duomenų bazėje, prie kurios ji turėtų turėti prieigą.
Pagrindimas
Kadangi su sukčiavimu PVM srityje sandoriai Bendrijos viduje sudaromi tarpininkaujant vadinamosioms įmonėms vaiduokliams, kurios nutraukia veiklą įvykdžiusios tik vieną sandorį, o fiziniams asmenims, kurie įsteigė, administravo ar valdė tokią įmonę vaiduoklį, neturėtų būti leidžiama Europos mastu steigti naujų įmonių.
Pakeitimas
6
Pasiūlymas dėl direktyvos – iš dalies keičiantis aktas
1 straipsnio 7 punktas
Direktyva 2006/112/EB
263 straipsnio antros pastraipos 2 dalis
Komisijos siūlomas tekstas
Pakeitimas
Tačiau valstybės narės tam tikrų kategorijų apmokestinamiesiems asmenims gali leisti teikti sumuojančias ataskaitas kitomis priemonėmis.
Tačiau valstybės narės tam tikrų kategorijų apmokestinamiesiems asmenims gali leisti teikti sumuojančias ataskaitas kitomis priemonėmis iki ...* .
* OL (įrašyti datą): po Direktyvos .../.../EB įsigaliojimo metų einančių metų sausio 1 d.
Pagrindimas
Jei būtų naudojamos alternatyvios informacijos perdavimo priemonės, labai sulėtėtų informacijos tvarkymas ir mainai. Atsižvelgiant į tai, kad visi subjektai, registruoti kaip PVM mokėtojai, naudojasi kompiuteriais ir internetu, informacijos perdavimas elektroninėmis priemonėmis jiems nepadidintų administracinės naštos. Informacija bet kokiu atveju renkama, taigi reikėtų tik dažniau ją siųsti – dėl to nepadidėtų administracinė našta, o tik pagreitėtų informacijos perdavimas tarp valstybių narių ir būtų sudarytos sąlygos geriau kovoti su sukčiavimu.
Pakeitimas
7
Pasiūlymas dėl direktyvos – iš dalies keičiantis aktas
2 a straipsnis (naujas)
Komisijos siūlomas tekstas
Pakeitimas
2a straipsnis
Komisijos ataskaita
Iki...* Komisija parengia ataskaitą, kurioje įvertinamas šios direktyvos poveikis. Ataskaitoje daugiausia dėmesio skiriama dėl naujų oficialių įsipareigojimų apmokestinamiesiems asmenims atsirandančioms administracinėms išlaidoms ir šių oficialių įsipareigojimų veiksmingumo kovojant su mokestiniu sukčiavimu laipsniui. Prireikus , Komisija pateikia pasiūlymą dėl teisės akto, kuriame būtų iš dalies pakeičiami šie oficialūs įsipareigojimai.
* OL (įrašyti datą): d veji metai nuo šios direktyvos įsigaliojimo dienos.
Pagrindimas
1) Siekiant įveikti mokestinį sukčiavimą, susijusį su sandorių sudarymu Bendrijos viduje, svarbiausia būti labai lankstiems ir efektyviems.
2) Per kitą Komisijos kadenciją turėtų būti atlikta esminė PVM sistemos reforma.
AIŠKINAMOJI DALIS
Įvadas
Kovo 17 d. Europos Komisija patvirtino su teisėkūros pasiūlymus dėl kovos su mokestiniais sukčiavimais strategijos: vienas pasiūlymas, keičiantis Tarybos direktyvą 2006/112/EB dėl pridėtinės vertės mokesčio bendros sistemos (PVM direktyva), ir kitas, keičiantis Reglamentą (EB) Nr. 1798/2003, siekiant kovoti su mokestiniu sukčiavimu sudarant sandorius Bendrijos viduje.
Kaip šio komiteto nariai žino, nors kova su sukčiavimu dažniausiai priskiriama valstybių narių kompetencijai, ši problema negali būti išspręsta vien nacionaliniu mastu. Kova su mokestiniu sukčiavimu turi būti ES prioritetas, o valstybių narių administravimo institucijos turi artimiau bendradarbiauti tarpusavyje ir su Komisija. Siekdama šio tikslo, Komisija, laikydamasi 2007 m. Tarybos nustatytų gairių, parengė dvejopą strategiją :
§ visų pirma, apsvarstyti ambicingą PVM reformą , kurią vykdant būtų parengtas ir atvirkštinio apmokestinimo (angl. reverse-charge ) mechanizmas arba sandorių Bendrijos viduje apmokestinimas per tarpuskaitos centrą (angl. clearing house );
§ antra, priimti rinkinį įprastinių priemonių , kuriomis siekiama sustiprinti PVM sistemą iš esmės nekeičiant galiojančios sistemos principų, bet techniškai gerinant mokesčių tvarkymą.
Dabartinis diskusijų Ekonomikos ir finansų reikalų taryboje (ECOFIN) tempas rodo, kad artimiausiu metu nebus imtasi esminės PVM reformos. Komisijos narys L. Kovács 2008 m. birželio 24 d. kreipdamasis į Ekonomikos ir pinigų politikos komitetą tai dar sykį patvirtino. Tarp pirmininkaujančios Prancūzijos prioritetų taip pat nenumatyta radikali PVM reforma. Taigi lieka įprastinės priemonės .
Savo 2007 m. birželio 5 d. išvadose ECOFIN nurodė tokias prioritetines sutartines priemones:
§ iš dalies pakeisti pardavimų Bendrijos viduje deklaracijas, siekiant sutrumpinti terminus;
§ garantuoti, kad deklaracijose pateikiamos informacijos mainai tarp valstybių narių mokesčių administravimo institucijų vyktų greičiau;
§ išnagrinėti bendros atsakomybės galimybę, kai prekių tiekėjas ar paslaugų teikėjas nepateikia reikiamos informacijos arba pateikia ją neteisingą ir dėl to tolesniame mokesčių rinkliavos etape prarandamas PVM;
§ tobulinti informaciją apie prekių tiekėjus ar paslaugų teikėjus, įregistruotus PVM mokėtojais, nedarant neigiamo poveikio valstybių narių atliekamoms rizikos analizėms.
Šiame projekte svarstomi direktyvos ir reglamento pasiūlymai tik iš dalies susiję su kai kuriais aspektais, E COFIN nurodytais kaip prioritetiniais . Komisijos narys L. Kovács savo birželio 25 d. kalboje patvirtino, kad per artimiausius mėnesius Komisija pateiks pasiūlymų praktiškai įgyvendinti tai, ko 2007 m. birželio mėn. prašė ECOFIN, tai yra:
§ pasiūlymą iš dalies pakeisti teisės aktą įtraukiant punktą dėl bendros atsakomybės , kai prekių tiekėjas ar paslaugų teikėjas nepateikia reikiamos informacijos arba pateikia ją neteisingą (numatyta 2008 m. spalio mėn.);
§ kitą teisėkūros pasiūlymą, siekiant užtikrini savaiminę valstybių narių pri eigą prie duomenų bazių , susijusių su apmokestinamųjų asmenų tapatybe ir veikla (numatyta 2008 m. lapkričio mėn.);
§ PVM informacijos mainų sistemos reformą (angl . VIES - VAT Information Exchange System ), nustatančią apmokestinamųjų asmenų registracijos ir išsiregistravimo minimalius standartus (numatyta 2008 m. lapkričio mėn.).
Taip pat reikia paminėti Audito Rūmų specialiąją ataskaitą Nr. 8, labai kritišką valstybių narių atžvilgiu, kurioje joms priekaištaujama dėl nepakankamų pastangų administracinio bendradarbiavimo PVM srityje. Savo ataskaitoje Audito Rūmai, be kita ko, pateikia tokių rekomendacijų:
- radikaliai sutrumpinti informacijos rinkimo ir kaupimo laikotarpį;
- užtikrinti, kad netikslūs duomenys būtų greitai pataisyti;
- pagerinti PVM numerių patvirtinimo funkcionavimą;
- padidinti informacijos kryžminių patikrų galimybę, pavyzdžiui, įtraukiant sandorių Bendrijos viduje duomenis;
- išplėsti tiesioginės prieigos prie informacijos taikymą, taip sudarant galimybę daugiašalėms konsultacijoms.
Priemonių taikymo sritis
Minėtoji sistema apima šiame pranešime minimas priemones. Komisija siūlo greitinti informacijos, susijusios su sandoriais Bendrijos viduje, rinkimą ir mainus . Pagal dabartines nuostatas, kurias Komisija siūlo atnaujinti, su įmonėmis susiję duomenys renkami (sumuojančios ataskaitos, kuriose nurodoma informacija apie prekių tiekimą Bendrijos viduje) kas tris mėnesius. Šia nauja priemone Komisija siūlo:
§ suvienodinti ir iki vieno mėnesio sutrumpinti sandorių Bendrijos viduje deklaravimo laikotarpį teikiant PVM direktyvoje nurodytas sumuojančias ataskaitas;
§ nuo trijų iki vieno mėnesio sutrumpinti minėtos informacijos perdavimo laikotarpį tarp valstybių narių.
Siekiant turėti kovai su sukčiavimu reikalingos informacijos, taip pat siūloma kas mėnesį rinkti informaciją apie tokius prekių ir paslaugų pirkimo ir pardavimo sandorius Bendrijos viduje, kai prekių tiekėjas ar paslaugų teikėjas įsikūręs kitoje valstybėje narėje nei valstybė narė, kuriai pirkėjas turi mokėti PVM. Todėl prekių ir paslaugų pirkėjai, vykdantys sandorius už daugiau kaip 200 000 EUR per vienerius kalendorinius metus, privalės PVM deklaracijas teikti kas mėnesį. Komisija aiškina, kad ši riba nustatyta siekiant neapsunkinti papildomomis prievolėmis įmonių, kurios Bendrijos viduje perka retkarčiais arba už labai mažą sumą, bet atsižvelgti į sukčiavimo požiūriu reikšmingas sumas. Be to, pasiūlyme numatyta, kad su minėtaisiais sandoriais susijusios sumos deklaracijoje būtų nurodomos atskirai, kad būtų lengviau atlikti kryžminę patikrą. Pasiūlyme pateikiamos nuostato s , kuriomis siekiama suderinti PVM taikymo paslaugoms taisykles , kad būtų užtikrinta, jog pardavėjas ir pirkėjas deklaruotų savo sandorius tuo pačiu laikotarpiu. Tai turėtų sudaryti sąlygas užtikrinti veiksmingą pateiktos informacijos kryžminę patikrą.
Be to, pasiūlyme pateikiama įmonėms taikomą tvarką labai supaprastinanti priemonė, nes pagal ją valstybės narės įpareigojamos priimti elektroninėmis priemonėmis siunčiamas sumuojančias ataskaitas ir PVM deklaracijas.
Savo pasiūlymo aiškinamajame memorandume Komisija nurodo, jog dauguma įmonių pripažino, kad deklaracijų teikimas kas mėnesį nesudarys joms didelės naštos. MVĮ atstovai patvirtino, kad didžiajai šių įmonių daliai priemonė neigiamo poveikio neturės.
Anot Komisijos, priemonė skirta ribotam įmonių skaičiui, tai yra toms įmonėms, kurios sudaro sandorius Bendrijos viduje (4 % PVM mokėtojomis registruotų įmonių Bendrijoje). Vis dėlto teisėtai galima paklausti, kiek atliekant poveikio vertinimą atsižvelgta į tai, kad paslaugas teikiančioms įmonėms dabar nereikia atlikti šių procedūrų. Jei teisės aktai būtų atnaujinti, šioms įmonėms atsirastų naujų papildomų formalumų.
Pranešėjo nuomonė
Pranešėjas turi savo nuomonę dėl Komisijos pasiūlymo, tačiau dar kartą pabrėžia, kad pasiūlytos teisėkūros priemonės yra tik dalis atliktino darbo . Būtų pageidautina, kad ateityje Komisija savo pasiūlymus pristatytų kaip vientisą teisinį paketą, tai teigiamai paveiktų teisėkūros kokybę. Kadangi Komisija atidžiai neišnagrinėjo naujų įsipareigojimų poveikio paslaugų teikėjams, pranešėjas siūlo pakeitimą, pagal kurį reikalaujama parengti naujų oficialių įsipareigojimų poveikio vertinimo ataskaitą, ypač atsižvelgiant į apmokestinamiesiems asmenims ir administravimo institucijoms jų lemiamas administracines išlaidas, taip pat šių oficialių įsipareigojimų veiksmingumą kovojant su mokestiniu sukčiavimu. Be to, atsižvelgiant į pagrįstą Audito Rūmų kritiką dėl veiksmingo administracinio bendradarbiavimo trūkumo kovojant su mokestiniu sukčiavimu PVM srityje, pranešėjas siūlo pakeitimą, pagal kurį būtų sustiprintas Komisijos vaidmuo rengiant analizes ir keičiantis gerąja patirtimi.
5.11.2008
Teisės reikalų komiteto NUOMONĖ
pateikta Ekonomikos ir pinigų politikos komitetui
dėl pasiūlymo dėl Tarybos direktyvos, iš dalies keičiančios Tarybos direktyvą 2006/112/EB dėl pridėtinės vertės mokesčio bendros sistemos, siekiant kovoti su mokestiniu sukčiavimu sudarant sandorius Bendrijos viduje
( COM(2008)0147 – C6‑0154/2008 – 2008/0058(CNS) )
Nuomonės referentė:
Lidia Joanna Geringer de Oedenberg
PAKEITIMAI
Teisės reikalų komitetas ragina atsakingą Ekonomikos ir pinigų politikos komitetą į savo pranešimą įtraukti šiuos pakeitimus:
Pakeitimas
1
Pasiūlymas dėl direktyvos – iš dalies keičiantis aktas
1 konstatuojamoji dalis
Komisijos siūlomas tekstas
Pakeitimas
(1) Sukčiavimas pridėtinės vertės mokesčiu (PVM) labai mažina valstybių narių mokestines pajamas ir trikdo ekonominę veiklą vidaus rinkoje, dėl jo susidaro nepagrįsti prekių srautai ir prekės rinkai teikiamos už neįprastai žemą kainą.
(1) Sukčiavimas pridėtinės vertės mokesčiu (PVM) labai mažina valstybių narių mokestines pajamas ir trikdo ekonominę veiklą vidaus rinkoje, dėl jo susidaro nepagrįsti prekių srautai ir prekės rinkai teikiamos už neįprastai žemą kainą. Be to PVM sukčiavimas turi poveikį ne tik valstybių narių biudžetų pajamoms, bet ir ES nuosavų išteklių sistemai, nes, sumažėjus nuosavų išteklių PVM daliai, ją reikia kompensuoti didesne bendrųjų nacionalinių pajamų dalimi, taigi PVM sukčiavimo sukelti iškraipymai veikia visą nuosavų išteklių sistemos pusiausvyrą.
Pagrindimas
Siūlomu papildomu sakiniu siekiama paaiškinti, kad PVM sukčiavimas daro poveikį ne tik valstybių narių biudžetų pajamoms, bet ir ES nuosavų išteklių sistemai. Tai yra dar viena priežastis, dėl kurios reikia kovoti su PVM sukčiavimu ES lygmeniu.
Pakeitimas
2
Pasiūlymas dėl direktyvos – iš dalies keičiantis aktas
6 konstatuojamoji dalis
Komisijos siūlomas tekstas
Pakeitimas
(6) Atsižvelgiant į pasikeitusias sąlygas ir ūkio subjektų darbo priemones, reikia užtikrinti , kad jie turėtų galimybių įvykdyti prievolę ir deklaraciją teikti paprastomis elektroninėmis priemonėmis, siekiant maksimaliai sumažinti administracinę naštą.
(6) Šia direktyva jokiu būdu neketinama daryti poveikio veiksmams, kurių imtasi ES lygmeniu siekiant iki 2012 m . 25 proc. sumažinti įmonėms tenkančią administracinę naštą. Ypač atsižvelgiant į pasikeitusias sąlygas ir ūkio subjektų darbo priemones, pageidautina , kad įmonėms būtų užtikrintos galimybės įvykdyti prievolę ir deklaraciją teikti paprastomis elektroninėmis priemonėmis, siekiant maksimaliai sumažinti administracinę naštą.
Pagrindimas
Siūlomame pakeitime paaiškinama, kad taikant naują požiūrį pasekmės ūkio subjektams negali turėti poveikį bendram tikslui iki 2012 m 25 proc. sumažinti įmonėms tenkančią administracinę naštą - tai jau daugeliu atvejų buvo išsakyta ES lygmeniu.
PROCEDŪRA
Pavadinimas
Kova su mokestiniu sukčiavimu sudarant sandorius Bendrijos viduje (bendra PVM sistema)
Nuorodos
COM(2008)0147 – C6-0154/2008 – 2008/0058(CNS)
Atsakingas komitetas
ECON
Nuomonę pateikė
Paskelbimo plenariniame posėdyje data
JURI
10.4.2008
Nuomonės referentas
Paskyrimo data
Lidia Joanna Geringer de Oedenberg
25.6.2008
Svarstymas komitete
7.10.2008
Priėmimo data
4.11.2008
Galutinio balsavimo rezultatai
+:
–:
0:
25
0
0
Posėdyje per galutinį balsavimą dalyvavę nariai
Carlo Casini, Titus Corlăţean, Bert Doorn, Monica Frassoni, Giuseppe Gargani, Lidia Joanna Geringer de Oedenberg, Neena Gill, Othmar Karas, Klaus-Heiner Lehne, Katalin Lévai, Antonio López-Istúriz White, Antonio Masip Hidalgo, Hans-Peter Mayer, Manuel Medina Ortega, Aloyzas Sakalas, Francesco Enrico Speroni, Diana Wallis, Jaroslav Zvěřina, Tadeusz Zwiefka
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Sharon Bowles, Eva Lichtenberger, Rareş-Lucian Niculescu, Georgios Papastamkos, Gabriele Stauner, József Szájer, Jacques Toubon, Renate Weber
PROCEDŪRA
Pavadinimas
Kova su mokestiniu sukčiavimu sudarant sandorius Bendrijos viduje (bendra PVM sistema)
Nuorodos
COM(2008)0147 – C6-0154/2008 – 2008/0058(CNS)
Konsultacijos su EP data
3.4.2008
Atsakingas komitetas
Paskelbimo plenariniame posėdyje data
ECON
10.4.2008
Nuomonę teikiantis (-ys) komitetas (-ai)
Paskelbimo plenariniame posėdyje data
CONT
10.4.2008
IMCO
10.4.2008
JURI
10.4.2008
Nuomonė nepareikšta
Nutarimo data
CONT
6.5.2008
IMCO
6.5.2008
Pranešėjas(-ai)
Paskyrimo data
José Manuel García-Margallo y Marfil
22.4.2008
Svarstymas komitete
30.6.2008
9.9.2008
4.11.2008
Priėmimo data
5.11.2008
Galutinio balsavimo rezultatai
+:
–:
0:
38
0
0
Posėdyje per galutinį balsavimą dalyvavę nariai
Paolo Bartolozzi, Zsolt László Becsey, Slavi Binev, Sebastian Valentin Bodu, Sharon Bowles, Udo Bullmann, Christian Ehler, Elisa Ferreira, José Manuel García-Margallo y Marfil, Jean-Paul Gauzès, Donata Gottardi, Benoît Hamon, Gunnar Hökmark, Karsten Friedrich Hoppenstedt, Wolf Klinz, Kurt Joachim Lauk, Andrea Losco, Astrid Lulling, Sirpa Pietikäinen, John Purvis, Alexander Radwan, Bernhard Rapkay, Antolín Sánchez Presedo, Salvador Domingo Sanz Palacio, Olle Schmidt, Margarita Starkevičiūtė, Ivo Strejček, Ieke van den Burg, Cornelis Visser, Sahra Wagenknecht
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Mia De Vits, Harald Ettl, Ján Hudacký, Werner Langen, Klaus-Heiner Lehne, Vladimír Maňka, Gianni Pittella
Posėdyje per galutinį balsavimą dalyvavęs (-ę) pavaduojantis (-ys) narys (-iai) (178 straipsnio 2 dalis)
Wolfgang Bulfon
