Cristian Preda: „Stebėtojų išvados gali priversti pasitraukti valdžios įsikibusį Dramblio Kaulo Kranto prezidentą“
Užsienio ryšiai
2011-01-26 - 18:27
ES rinkimų stebėjimo misijos Dramblio Kaulo Krante vadovas Cristian Preda Rinkimus Dramblio Kaulo Krante stebėjusiai ES misijai saugumo sumetimais savo galutinę ataskaitą teko pristatyti Briuselyje, o ne politinėje aklavietėje atsidūrusioje Vakarų Afrikos šalyje. ES rinkimų stebėjimo misijai vadovavęs Cristian Preda (Europos liaudies partija , Rumunija) sako, jog vienintelis esminis rinkimų pažeidimas – kadenciją baigiančio prezidento L. Gbagbo pastangos bet kuriomis išgalėmis likti savo poste.
Paprastai galutinė ES rinkimų stebėtojų ataskaita pristatoma rinkimus surengusioje šalyje. Kodėl Dramblio Kaulo Kranto atveju padaryta išimtis?
Rinkimai pagilino jau egzistavusią politinę krizę. Viena vertus, šalyje labai nesaugu. Nors tarptautinė bendruomenė prezidentu pripažino rinkimus laimėjusį Alassane'ą Ouattarą, padėtį šalyje tebevaldo Laurent Gbagbo. Yra ir techninių problemų – negalėtume prašyti išduoti vizas prezidento, kurio nepripažįstame, administracijos.
Kokios grėsmės kilo rinkimų stebėtojams?
Nestabilumą pajutome tarp rinkimų turų. Tiek Gbagbo, tiek Ouattaros šalininkai pasisakė prieš ES stebėjimo misiją savo šalyje. Sulaukus grasinimų mirtimi, prieš antrąjį rinkimų turą buvo priversta pasitraukti Jamasukre buvusi stebėtojų komanda.
Maždaug dvidešimčiai stebėtojų naktį po rinkimų teko praleisti JT stovyklose. Viena iš stebėtojų grupių televizijoje buvo užpulta kariškių. Baimė dėl stebėtojų saugumo privertė palikti šalį anksčiau, nei planuota. Neturėjome teisės rizikuoti jų gyvybėmis.
Po rinkimų kilę susirėmimai nusinešė daugiau nei 200 gyvybių. Ar šalis gali įsisukti į pilietinio karo verpetą?
Padėtis sudėtinga. Atidėtų rinkimų piliečiai laukė penkerius metus, jie norėjo, kad krizė baigtųsi. Kur benuvykčiau, visur girdėjau žmones sakant: „Mes pavargome. Tai turi liautis“. Būtent todėl prie urnų atėjo net 85 proc. rinkėjų. Žmonių nusivylimas buvo dar didesnis, kuomet vietoje to, kad nutrauktų krizę, rinkimai ją tik pagilino. Politinė krizė tapo konstitucine.
Įtampa bet kuriuo metu gali peraugti į smurtą. Vertėtų nepamiršti, jog 60 proc. kariuomenės antrajame ture balsavo už Ouattarą. Gbagbo pasinaudojo jam paklūstančia Konstitucine Taryba, kuri anuliavo Nepriklausomos rinkimų komisijos paskelbtus rezultatus. Laimei, Ouattaros šalininkai nesigriebė prievartos, tačiau negalima atmesti ir pilietinio karo kilimo tikimybės.
Kokios pagrindinės rinkimų Dramblio Kaulo Krante stebėjimo išvados?
Šalyje buvo 120 nuolatinių ir laikinųjų ES rinkimų stebėtojų iš 23 valstybių, aprėpėme visus 19 regionų. Stebėjome 1000 iš 20 000 rinkimų apylinkių. Išvados visiškai aiškios: užfiksuota tik smulkių pažeidimų, o ne rinkimų klastojimo atvejų. Daugiau nei 95 proc. apylinkių buvo abiejų kandidatų atstovų, visi buvo patenkinti ir neįžvelgė sukčiavimo. Kiti tarptautiniai stebėtojai taip pat neturėjo pretenzijų.
Vienintelis klastojimą įžvelgęs asmuo – savo posto nesutinkantis palikti prezidentas. Sukčiavimą jis pastebėjo tik pasibaigus rinkimams. Vienintelis sukčiavimo atvejis – tai Konstitucinės Tarybos vertimas imtis neteisėtų veiksmų. Taryba tegalėjo arba patvirtinti rezultatus, arba paskelbti juos negaliojančiais, o ji anuliavo tik dalį balsų.
Padėtis Dramblio Kaulo Respublikoje parodo rinkimų stebėjimo svarbą. Mūsų išvados dėl rinkimų teisėtumo gali priversti pasitraukti prezidentą, kuris laikosi įsikibęs valdžios.
2002 m. pilietinis karas palaidojo stabilumo Dramblio Kaulo Krante užtikrinimo viltis 20110121STO12291 Dramblio Kaulo Kranto valdžia turi paisyti rinkėjų valios, sako D. Preda Užsienio reikalų komiteto posėdžio įrašas Spaudos konferencijos vaizdo įrašas
LT
1
PHOTO
20110120PHT12115.jpg
LT
2
PHOTO
20110120PHT12119.jpg
LT
4
LINK
/wps-europarl-internet/frd/vod/player?eventCode=20110125-1500-COMMITTEE-AFET&language=lt&byLeftMenu=researchcommittee&category=COMMITTEE&format=wmv#anchor1
LT
5
LINK
/wps-europarl-internet/frd/vod/player?category=SPECIAL&eventCode=20110125-1630-SPECIAL&format=wmv&byLeftMenu=researchotherevents&language=lt#anchor1
-//EP//TEXT IM-PRESS 20110110STO11393 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
