Žmogaus teisių pažeidimai neprasprūsta EP nariams pro akis
Žmogaus teisės
2012-02-16 - 10:56
EP Žmogaus teisių pakomitečio pirmininkė Barbara Lochbihler Kiekvienoje plenarinėje sesijoje Strasbūre europarlamentarai aptaria žmogaus teisių padėtį pasaulyje ir reaguoja į jų pažeidimus. Šią savaitę EP narių akiratyje – Baltarusija, Egiptas ir Japonija. Žmogaus teisių pakomitečio pirmininkės Barbaros Lochbihler (Žalieji, Vokietija) teigimu, debatai atkreipia visuomenės dėmesį į žmogaus teisių pažeidimus, o šalys raginamos juos nedelsiant nutraukti.
Anot B. Lochbihler, rezoliucijų poveikis skiriasi priklausomai nuo šalių. „Gauname žmogaus teisių aktyvistų, esančių tose šalyse, nuomonę. Taip pat sureaguoja šalims atstovaujantys diplomatai. Šios rezoliucijos yra tinkama priemonė pasmerkti žmogaus teisių pažeidimus“, – kalbėjo ji.
Plenarinės diskusijos žmogaus teisių klausimais vyksta ketvirtadieniais, vėliau balsuojama dėl rezoliucijų. Į darbotvarkę negalima įrašyti daugiau kaip trijų klausimų – dėl jų tariasi politinių frakcijų atstovai.
„Pasirenkame tokius klausimus ir situacijas, kurias, mūsų manymu, dar galima pakeisti į gera, – teigė B. Lochbihler, buvusi „Amnesty International“ generalinė sekretorė Vokietijoje. – Mūsų veiklą iš dalies galima laikyti sėkminga.“
Jos tvirtinimu, Parlamento raginimai kartais priverčia vyriausybes pakeisti požiūrį į mirties bausmės taikymą arba sustabdyti smerkiamo įstatymo priėmimą.
„Debatai dėl žmogaus teisių pažeidimų taip pat padeda didinti aptariamo atvejo žinomumą visuomenėje ir spausti atitinkamas vyriausybes pagerinti padėtį“, – kalbėjo ji.
Tačiau dar daug ką reikia padaryti. „Būtina įtraukti žmogaus teisių dimensiją į mūsų prekybos, ekonominės paramos ir užsienio politiką, – kalbėjo B. Lochbihler. – Šiaip ar taip, tarptautiniu mastu pripažįstama, kad Europos Sąjunga rūpinasi žmogaus teisėmis.“
Vasario 16 d. plenarinių debatų dėl žmogaus teisių darbotvarkė:
Mirties bausmė Baltarusijoje, ypač Dzmitrijaus Kanavalavo ir Vladzislavo Kavaliovo atvejai;
Naujausi įvykiai Egipte;
Mirties bausmė Japonijoje.
20120210STO37774 Stebėti debatus vasario 16 d. nuo 16 val. Lietuvos laiku EP darbo tvarkos taisyklės: 122 straipsnis EP ir žmogaus teisių gynimas Žmogaus teisių pakomitetis (DROI) DROI pirmininkė Barbara Lochbihler
LT
1
PHOTO
20120131PHT36677.jpg
LT
2
LINK
/lt/see-and-hear/
LT
4
LINK
/aboutparliament/lt/00a25cf207/Defending-human-rights.html
LT
5
LINK
/committees/lt/DROI/home.html
LT
6
LINK
/meps/lt/96728/Barbara_LOCHBIHLER.html
-//EP//TEXT RULES-EP 20120110 RULE-122 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
