Dalyvaukite 2010 m. Europos Parlamento žurnalistikos premijos konkurse!
Institucijos
2010-01-15 - 14:56
2010 m. spalio mėn. bus įteikta trečioji Europos Parlamento žurnalistikos premija, atiteksianti Europos integracijos temas gvildenusiems ir piliečiams ES politikos vingrybėse susivokti padėjusiems žurnalistams.
EP žurnalistikos premija teikiama spaudos, televizijos, radijo ir interneto žiniasklaidos kategorijose. Kiekvienos jų laimėtojas gaus 5000 eurų.
Teisę dalyvauti konkurse turi ES šalyse gyvenantys ir dirbantys žurnalistai. Straipsnius ir reportažus gali siųsti pavieniai žurnalistai arba autorių kolektyvai iki penkių asmenų. Konkursui teikiami darbai turi būti publikuoti ar transliuoti viena iš oficialių ES kalbų tarp 2009 m. gegužės 1 d. ir 2010 m. kovo 31 d. Paraiškų teikimo terminas – iki 2010 m. kovo 31 d.
Laureatų atranka vyks dviem etapais. Pirminę atranką kiekvienoje ES valstybėje vykdys profesionalių žurnalistų žiuri, kuri atrinks nacionalinius laimėtojus kiekvienoje kategorijoje. Vėliau iš visų ES šalių laureatų europinė komisija, sudaryta iš trijų europarlamentarų ir šešių žurnalistų Briuselyje, atrinks keturis laimėtojus ES mastu. Europinei komisijai vadovaus Europos Parlamento pirmininko pavaduotojas, atsakingas už informavimo ir komunikacijos politiką.\
Daugiau sužinoti apie dalyvavimo sąlygas ir pateikti paraiškas galima konkurso tinklalapyje www.eppj.eu .
2009 m. EP žurnalistikos premija atiteko žurnalistams iš Lenkijos, Vengrijos ir Vokietijos.
20100114IPR67306 EP žurnalistikos premijos tinklalapis – jame teikti paraiškas
LT
1
A
http://www.eppj.eu
LT
2
LINK
http://www.eppj.eu
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
