Šią savaitę Europos Parlamente
Institucijos
2012-02-20 - 14:42
Šią savaitę – nedidelė tikimybė sutikti europarlamentarą Briuselio koridoriuose Ši savaitė EP darbo kalendoriuje pažymėta „turkio“ spalva ir skirta išorinei Parlamento veiklai, – europarlamentarai paprastai palieka Briuselio koridorius ir išvyksta į susitikimus su žmonėmis rinkiminėse apygardose. Šis laikotarpis taip pat skirtas dvišalių santykių su už ES ribų esančių valstybių parlamentais palaikymui.
Vasario 23–25 d. Europos Parlamento pirmininkas Martinas Schulzas su oficialiu vizitu lankysis Italijoje. Vizito darbotvarkėje – susitikimai su šalies prezidentu Giorgio Napolitano, Italijos žemųjų ir aukštųjų parlamento rūmų pirmininkais Gianfranco Fini ir Renato Schifani bei premjeru Mario Monti. Jis taip pat susitiks su pilietinės visuomenės atstovais ir dalyvaus Antrojo pasaulinio karo Marzabotto skerdynių metinių minėjime.
Nuo pirmadienio europarlamentarų delegacijos lankysis Pietų Kaukaze, Ukrainoje, Bangladeše, Mauritanijoje, Bosnijoje ir Hercegovinoje, Senegale, Turkijoje, Indijoje ir Saudo Arabijoje.
Keturių europarlamentarų delegacija siunčiama į Armėniją ir Azerbaidžaną, kur susitiks su abiejų šalių prezidentais. Tuo tarpu Moterių teisių komitetas siunčia savo narių delegaciją į Turkiją įvertinti lyčių lygybės padėtį.
Šią savaitę europarlamentarai taip pat dalyvaus susitikimuose su nacionaliniais deputatais Norvegijoje, Bangladeše, Mauritanijoje ir Ukrainoje.
Trečiadienį pradės darbą į Senegalą stebėti prezidento rinkimų atvykę EP nariai, o Vystymosi komiteto narių delegacija lankysis Indijoje. Tuo tarpu Biudžeto kontrolės komiteto nariai vyksta į Haitį.
Galiausiai, už santykius su tarptautinėmis finansinėmis institucijomis atsakingas EP pirmininko pavaduotojas Othmaras Karas (Europos liaudies partija, Austrija) penktadienį išvyksta į G20 šalių parlamentų pirmininkų susitikimą Saudo Arabijos sostinėje Rijade.
20120220STO38544 Savaitės programa EP pirmininko tinklalapis EP „Twitter'yje“
LT
1
PHOTO
20120124PHT36092.jpg
LT
2
LINK
/news/lt/pressroom/agenda/2012-W8-By-Day
LT
3
LINK
/the-president
LT
4
LINK
http://www.twitter.com/europarl_LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
