EP ragina stiprinti bendrąją rinką, regioninę politiką ir skolų priežiūrą
Ekonomikos ir pinigų reikalai
Plenarinė sesija
2010-05-20 - 13:12
Gerai veikianti bendroji rinka, valstybės įsiskolinimų tvarumas bei veiksminga regioninė politika yra esminės sąlygos darbo vietoms kurti ir ES ekonomikai atsigauti. Tai sakoma keliose rezoliucijose, kurias ketvirtadienį priėmė Europos Parlamentas. Tuo tarpu balsavimas dėl rezoliucijos apie „ES 2020“ strategijos įgyvendinimą atidėtas iki kitos sesijos.
Europarlamentarai ragina iki kitų metų gegužės priimti ES „bendrosios rinkos aktą“, kuriame būtų numatyti konkurentiškos, socialiai orientuotos ir ekologiškos rinkos kūrimo prioritetai. Jie taip pat siūlo stiprinti viešųjų finansų priežiūrą, visų pirma - valstybės skolų kontrolę. Europos Komisija turėtų reguliariai vertinti tokių skolų tvarumą, taip pat kontroliuoti valstybių statistikos apie jas teikimą, mano EP nariai. Savo ruožtu jie siūlo stiprinti finansų rinkos priežiūrą, nes ji turi esminės reikšmės ilgalaikiam valstybių biudžetų tvarumui.
Kitoje rezoliucijoje Parlamentas pažymi poreikį įtraukti vietos ir regionų valdžios institucijas bei pilietinės visuomenės atstovus į užimtumo ir ūkio gaivinimo strategijos „ES 2020“ įgyvendinimą. Savo ruožtu europarlamentarai pažymi, kad tvari ūkio plėtra vis labiau priklausys nuo naujų technologijų plėtros regionuose. Jie ragina užtikrinti geresnę įvairių ES fondų (mokslinių tyrimų ir naujovių, regioninės plėtros ir kt.) teikiamos paramos sinergiją.
Svarstymas: 2010-05-19. Balsavimas: 2010-05-20 20100518IPR74732 Transliavimui tinkamos kokybės sesijos įrašai bei nuotraukos
LT
1
LINK
ftp://epavvideoget:mo12ssb@ftpeps01.europarl.eu.int//epavvideo/EBS/Strasbourg/week20/
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
