Sąjungos už tautų Europą frakcija
Institucijos
2006-04-21 - 11:38
UEN frakcijos emblema
Iš pavadinimo aišku, kad Sąjungos už tautų Europą (UEN) frakcija tiki tautinių valstybių Europa, kurioje vyriausybėms ir šalims leidžiama derinti veiksmus ir bendradarbiauti, kuriant įvairove pagrįstą, glaudesnę ir stabilesnę Europą. Frakcija ypač remia subsidiarumą, kuris, jos nuomone, būtinas norint teisingai paskirstyti galias tarp ES, jos šalių ir vietos valdžios.
„Ginti mūsų kultūros vertybes, remti tuos, kurie nori tobulėti gindami laisvę, demokratiją ir žmogaus teises, taip pat skatinti socialinę politiką, žengiančią kartu su ekonomikos plėtra bei užtikrinti neturtingiausiųjų gerovę – tai pagrindiniai mūsų siekiniai“, – sakė Kristiana Muskardini (Cristiana Muscardini), UEN frakcijos bendrapirmininkė. „Įvairovės vertė ir pagarba skirtumams – tai vertybės, kurios mus vienija“, – papildė frakcijos bendrapirmininkas Brajenas Kroulis (Brian Crowley).
Ši frakcija laimėjo 3,7 proc. balsų 2004 m. Europos Parlamento rinkimuose ir gavo 27 mandatus, kurių dar padaugėjo, kai gruodį prie jos prisijungė trys Lenkijos europarlamentarai. Frakciją sudaro 30 EP narių. Didžiausia joje yra Lenkijos delegacija, turinti dešimt parlamentarų, priklausančių dviem Lenkijos partijoms. Antra pagal dydį yra Italijos delegacija, turinti devynis atstovus. Tarp UEN narių yra ir Lietuvos, Latvijos, Airijos bei Danijos atstovų.
Proporcingai turimam Parlamento mandatų skaičiui UEN vadovauja Peticijų komitetui ir yra delegavusi vicepirmininkus į Žemės ūkio komitetą bei Ekonomikos ir pinigų politikos komitetą. Ji taip pat yra gausiai atstovaujama delegacijose – turi keturis vicepirmininkų postus, be to, pirmininkauja delegacijai santykiams su Kanada.
UEN frakcijai vadovauja du bendri pirmininkai – Brajenas Kroulis (Brian Crowley), ilgiausiai išdirbęs Airijos EP narys, o šiuo metu – jauniausias frakcijos pirmininkas, ir Kristiana Muskardini (Cristiana Muscardini) – buvusi UEN frakcijos steigiamojo suvažiavimo delegatė ir Italijos EP narė, ilgiausiai be pertraukos turinti Europos Parlamento mandatą.
Nuo įsisteigimo 1999 metais frakcija labai remia socialios rinkos ekonomiką, švietimą, mokslinius tyrimus ir aplinkosaugą. Ji ypač priešinasi grynajai materialistinei visuomenės sampratai. Frakcija teikia pirmenybę tautinės tapatybės, kultūros ir kalbos klausimams, o šeimą laiko visuomenės pagrindu ir geriausia vieta ES pamatinėms vertybėms perduoti iš kartos į kartą.
20060420STO07476 Sąjungos už tautų Europą frakcija: Kas gi yra EP politinė frakcija?
LT
1
PHOTO
20060420PHT07470.jpg
LT
2
LINK
http://www.uengroup.org/lt_home.html
-//EP//TEXT IM-PRESS 20060215FCS05277 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
