Didesnė finansinių paslaugų pasiūla bus palanki vartotojams
Ekonomikos ir pinigų reikalai
2008-06-05 - 14:53
Dviejose ketvirtadienį Europos Parlamento patvirtintose ataskaitose raginama skatinti tarpvalstybinių finansinių paslaugų pasiūlą, užtikrinti mažesnes jų kainas ir stiprinti vartotojų pasitikėjimą finansinėmis paslaugomis. Savo ruožtu europarlamentarai pažymi, kad neturi sumažėti vartotojų apsaugos standartai.
EP siekia, kad vartotojai galėtų lengviau keisti paslaugų teikėjus, o uždarydami einamąją sąskaitą ar keisdami banką mokėtų „tik visiškai pateisinamus“ mokesčius. Parlamentas prašo Europos Komisiją užtikrinti, kad sąskaitą atidarantys vartotojai gautų visų įkainių, įskaitant sąskaitos uždarymo mokestį (jei jis yra), suvestinę. Savo ruožtu, EP narių nuomone, būtina geriau išaiškinti tarpbankinių mokesčių, taikomų už bankomatų operacijas ir atsiskaitymus ne mokėjimo kortelėmis, skaičiavimo taisykles. Parlamentas siūlo parengti bendrus Europos standartus, pagal kuriuos paslaugų teikėjai turėtų teikti vartotojui lengvai palyginamą informaciją apie savo pagrindinius produktus, jų kainas ir sąlygas. „Vartotojai turi pasitikėti finansiniais produktais ir gerai juos žinoti, kad galėtų tinkamai rinktis“ – pažymi europarlamentarai. Jie ragina plėtoti finansų švietimo programas ir gerinti vartotojų suvokimą apie pinigų valdymo būdus. Parlamentas kviečia visiems ES finansinių paslaugų rinkos dalyviams užtikrinti vienodas sąlygas pagal principą „toks pats verslas – tokios pat taisyklės“. Savo ruožtu Europos Komisija raginama užkirsti kelią nesąžiningai tarpininkų (agentų ar brokerių) pardavimo praktikai, dėl kurios daugiausia nukenčia labiausiai pažeidžiamos gyventojų grupės. Deputatai reikalauja užtikrinti vartotojų asmens duomenų apsaugą ir „mano, kad vartotojai turėtų būti informuoti apie tarptautinius su jais susijusius kreditų duomenų tyrimus“. Europarlamentarai taip pat prašo ES valstybių apsvarstyti galimybę įsteigti nepriklausomo nacionalinio finansinių paslaugų ombudsmeno instituciją. Parlamentas ragina „sudaryti sąlygas mažosioms ir vidutinėms įmonėms naudotis bendrosios finansų rinkos teikiama nauda“, taip pat toliau skatinti elektroninę prekybą ir elektroninio parašo naudojimą.
Liberalų ir demokratų aljanso vardu diskusijoje kalbėjusi Margarita Starkevičiūtė pasiūlė keletą priemonių, kurios leistų ES piliečiams lengviau pasinaudoti bendros rinkos privalumais finansų sektoriuje. Visų pirma, europarlamentarės nuomone, reikėtų padidinti pačių vartotojų mobilumą. Tam pasitarnautų standartizuota skaidri informacija apie teikiamus produktus ir jų kaštus, kuri leistų vartotojui pasirinkti norimą produktą internete ar kitu būdu. Vis dėlto, frakcijos nuomone, nereikėtų standartizuoti visų produktų – svarbu „atspindėti socialinius, kultūrinius ir tradicijų skirtumus įvairiose šalyse“. Vartotojui taip pat turi būti sudarytos sąlygos atsidaryti sąskaitą kitoje ES šalyje, teigė M. Starkevičiūtė. Kadangi šios problemos neišspręs vien savireguliavimas, prelegentė ragino Europos Komisiją imtis iniciatyvos šia linkme. Savo ruožtu, pasak deputatės, „galime paskatinti tiekėjų mobilumą, leisti jiems teikti paslaugas internetu, SMS žinutėmis, bet reikėtų prieš tai sutvarkyti finansinę priežiūrą ir žinoti, kas bus atsakingas, jeigu kažkas įvyks“. Europarlamentarė taip pat pageidavo daugiau skaidrumo mokėjimo kortelių naudojimo mokesčiuose, kad vartotojai galėtų palyginti kaštus ir tuo pačiu padidinti spaudimą bankams.
Gianni PITTELLA (PSE, IT) A6-0185/2008 Dėl konkurencijos. Mažmeninės bankininkystės sektoriaus tyrimas
UŽ - 562, PRIEŠ - 16, SUSILAIKĖ - 10
Othmar KARAS (PPE-DE, AT) A6-0187/2008 Dėl Žaliosios knygos apie mažmenines finansines paslaugas bendrojoje rinkoje
UŽ - 452, PRIEŠ - 44, SUSILAIKĖ - 13
Iniciatyvos procedūra.
Svarstymas: 2008-06-04.
Balsavimas: 2008-06-05
20080604IPR30758 Europos Komisijos atlikti finansinių paslaugų sektoriaus tyrimai ES politika finansinių paslaugų srityje „Euractiv“ informacija šia tema
LT
1
LINK
http://ec.europa.eu/comm/competition/sectors/financial_services/inquiries/index.html
LT
2
LINK
http://ec.europa.eu/internal_market/finances/index_en.htm
LT
3
LINK
http://www.euractiv.com/en/financial-services/
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
