KLAUSIMAS ŽODŽIU H-0133/10
Vyriausybės valandai 2010 Balandžio mėnesio sesijoje
pagal 116 Darbo tvarkos taisyklių straipsnį
pateikė
Ádám Kósa
Komisijai
Tema: Valstybių narių ir ES su kompetencija susijęs konfliktas sudarant susitarimus su Tarptautiniu valiutos fondu
Siekdama užkirsti kelią didesnio masto krizei Europos Komisija be kita ko laikinai pakeitė taisykles, reglamentuojančias valstybės subsidijų teikimą, ir numatė gana didelius supaprastinimus, susijusius su MVĮ tinkamumu gauti paramą (Europos ekonomikos atkūrimo planas). Vengrija dėl savo ekonominės politikos pastaruoju metu pateko į ypač sudėtingą finansų krizę. Dėl su TVF sudaryto susitarimo dėl maždaug 20 mlrd. EUR Vengrija priversta veikti pažeisdama jos pačios kaip ES valstybės narės svarbiausiomis pripažintas ir pagrindinėse Sutartyse įtvirtintas vertybes, t. y. aukšto užimtumo lygio ir nepalankioje padėtyje esančių grupių apsaugos principus. Kyla šie klausimai. Ar toks susitarimas gali būti teisėtas? Kam tenka atsakomybė už tai, jei vienoje ES valstybėje narėje dėl susitarimo su tarptautine organizacija, kuri nesusijusi su Europos Sąjunga, labai pablogėja užimtumo padėtis ir tai turi neigiamą poveikį ir neįgaliųjų užimtumo skatinimui?
