Pervenche Berès: „Norint išbristi iš krizės, reikia bendrų pastangų“
Ekonomikos ir pinigų reikalai
2011-03-31 - 18:02
Pervenche Berès: „Bendroms pastangoms reikia bendro finansavimo“ Europos Parlamento specialusis komitetas finansų krizei tirti šią savaitę pristatė savo rengiamos ataskaitos projektą. Pervenche Berès (Socialistų ir demokratų aljansas, Prancūzija) parengtame plenarinę sesiją liepą pasieksiančio pranešimo juodraštyje – ambicingi siūlymai dėl mokesčių harmonizavimo, europinių obligacijų leidimo ir didesnių ES investicijų į mokslinius tyrimus. Konsultuojantis su nacionaliniais parlamentais rengiama ataskaita pateiks ilgalaikes rekomendacijas dėl ES ateities.
Koks jūsų rengiamos ataskaitos tikslas?
Šis pranešimas nubrėžia ilgalaikę viziją. Pagrindinė jo žinia – jei norime pasimokyti iš krizės, mums reikia peržiūrėti ES veikimą reglamentuojančią sutartį. Europos Parlamentas patvirtino kai kuriuos patobulinimus, tai pirmas žingsnis. Jei EP nebus įtrauktas į procesą, jam trūks demokratiškumo. Mano pranešimo tikslas – nusiųsti tvirtą Europos Parlamento žinią kitoms institucijoms.
Ataskaitą rengėte bendradarbiaudama su nacionaliniais parlamentais, ar tai atveria kelią glaudesniam bendradarbiavimui ir dažnesnėms konsultacijoms?
Norėdami įveikti krizę, turime dirbti drauge. Be abejonės, tai reiškia demokratiškesnę Europą, glaudžiau bendradarbiaujant su nacionaliniais parlamentais.
Atsiradus eurui, vienintelė ekonominės politikos koordinavimo priemonė buvo Stabilumo paktas. Sistema neveikė, kadangi nesustabdė euro zonos šalių konkurencingumo skirtumų didėjimo. Tam, kad tai nepasikartotų, būtinos bendros strategijos. Nemanau, kad klausimą išspręs paprasčiausios baudos ir sankcijos: geriau į derybas nuo pat pradžių įtraukti nacionalinius parlamentus.
Geras pavyzdys – Portugalija, sukūrusi keturis taupymo planus per vienerius metus. Niekam nėra naudos iš to, kad buvo priverstas atsistatydinti šalies premjeras José Sócrates. Norint įveikti krizę, būtina reformas pajėgi vykdyti vyriausybė, kuri nėra keičiama kas tris minutes. Visi suinteresuoti tuo, kad Portugalijos parlamentas pareikštų savo poziciją dėl siūlymų ir remtų reformas.
Savo pranešime siūlote ES biudžetą nuo dabartinio 1 % didinti iki 5-10 % BVP...
Tai signalas, kad su globalizacija susidurianti ES yra stipresnė dirbdama drauge ir būdama solidari. Tačiau bendras pastangas reikia finansuoti. Žinoma, ši žinia neatitinka Taryboje sklandančių nuotaikų, tačiau ją palaiko daugelis mano kolegų.
Ar realu kalbėti apie mokesčių derinimą?
Negalime iš ES valstybių reikalauti imtis griežtos taupymo politikos nekeldami klausimų dėl įplaukų į biudžetus. Turime žinoti, kiek mokesčių sumoka Europoje dirbančios įmonės.
20110324STO16431 Pranešimas spaudai [EN] Ataskaitos tekstas EP komitetas krizei tirti Ekonomikos valdysena – priešnuodis prieš krizę Ekonomika ir finansai: visi straipsniai
LT
1
PHOTO
20110329PHT16605.jpg
LT
2
LINK
/lt/pressroom/content/20110328IPR16528/html/Beyond-economic-governance-the-EU-needs-new-growth-model
LT
4
LINK
/activities/committees/homeCom.do?language=LT&body=CRIS
LT
5
LINK
/lt/headlines/content/20110324STO16434/html/Ekonomikos-valdysena-%E2%80%93-prie%C5%A1nuodis-prie%C5%A1-krizes
LT
6
LINK
/lt/headlines/topic/Economic-and-monetary-affairs
-//EP//TEXT COMPARL PE-460.836 01 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
