Nauji autofurgonai turės būti švaresni
Aplinka
Plenarinė sesija
2011-02-15 - 13:39
Antradienį Europos Parlamentas patvirtino griežtesnes anglies dvideginio išlakų normas naujiems autofurgonams (534 balsai už, 117 prieš, 16 susilaikė). Dėl jų jau sutarta su ES Taryba.
Prieš dvejus metus ES nustatė lengvųjų automobilių anglies dvideginio išlakų normas, o dabar sutarta nustatyti tokias normas autofurgonams („lengviesiems komerciniams automobiliams“), kurių svoris – iki 3,5 tonų su kroviniu. Nuo 2014 m. autofurgonų gamintojai turės užtikrinti, kad vienas naujai pagamintas autofurgonas išskirtų ne daugiau kaip 175 g anglies dvideginio nuvažiuodamas vieną kilometrą. Ši norma bus laipsniškai mažinama, kol 2020 m. sudarys 147 g anglies dvideginio kilometrui.
Bus skaičiuojamos ne atskiro automobilio išlakos, o visų tos bendrovės gaminamų autofurgonų išlakų vidurkis. Autofurgonai, kurių anglies dvideginio išlakos sudarys mažiau kaip 50 g kilometrui, laikinai (iki 2017 m.) bus skaičiuojami kaip daugiau negu vienas automobilis nustatant tos įmonės pagaminamų automobilių išlakų vidurkį. Tuo tarpu nuo 2019 m. už kiekvieną naujai pagamintą autofurgoną, kurio išlakos viršys nustatytą ribą, gamintojas turės mokėti baudą – 95 eurus už kiekvieną normą viršijantį anglies dvideginio išlakų gramą (kilometrui).
Įmonės, per metus pagaminančios mažiau kaip 22 tūkst. automobilių, galės prašyti išlygos iš šių taisyklių.
Įprasta teisėkūros procedūra, pirmasis svarstymas (kompromisas). Svarstymas ir balsavimas: 2011-02-15 20110215IPR13672 Kompromisinis tekstas Plenarinio posėdžio diskusijos vaizdo įrašas Pranešėjas Martin Callanan (ECR, UK)
LT
1
LINK
/sides/getDoc.do?type=AMD&format=WORD&reference=A7-0287/2010&secondRef=058-058&language=LT
LT
2
LINK
/wps-europarl-internet/frd/vod/research-by-date?language=lt
LT
3
LINK
/members/expert/committees/view.do?language=EN&id=4536
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
