Patvirtinta ES sveikatos programa
Visuomenės sveikata
2007-07-10 - 12:49
Antradienį Europos Parlamentas antruoju svarstymu patvirtino ES sveikatos programą. Po intensyvių derybų pavyko pasiekti sutarimą su ES Taryba, kuris leis pradėti įgyvendinti programą nuo kitų metų.
Iš pradžių buvo numatyta 2007-2013 m. vykdyti bendrą ES sveikatos ir vartotojų apsaugos programą, tačiau Europos Parlamento siūlymu šios sritys buvo atskirtos. Nors europarlamentarai siekė padidinti sveikatos programos lėšas iki 1,5 mlrd. eurų, galiausiai jie sutiko su ES Tarybos siūlymu skirti jai 365,6 mln. eurų. Kadangi buvo uždelsta ją patvirtinti, programa bus pradėta įgyvendinti kitąmet. Abi institucijos pasirašė deklaraciją, kurioje įsipareigojo ateityje ieškoti galimybių padidinti šios programos biudžetą. ES Taryba sutiko su Parlamento siūlymu tarp programos tikslų įrašyti sveikatos nelygybės mažinimą, taip pat gydytojų bei pacientų mobilumo skatinimą. EP narių siūlymu programoje paminėta alternatyvi medicina, taip pat kova su svarbiausiomis ligomis, tokiomis kaip vėžys. Sveikatos apsauga daugiausia priklauso ES šalių vyriausybių kompetencijai. Tačiau ES taip pat atlieka svarbų vaidmenį tam tikrose šios srities šakose – pavyzdžiui, stabdant epidemijas, mažinant susirgimų darbe skaičių ar apsaugant vartotojus nuo žalingų chemikalų.
Diskusijoje šiuo klausimu kalbėjęs Justas Vincas Paleckis (Socialistų frakcija) teigė : „ Išsiplėtusioje ES išryškėjo medicininio aptarnavimo skirtumai įvairiose šalyse. Aptariama programa privalėtų pasitarnauti jų mažinimui. Kiekvienas ES pilietis bet kurioje Sąjungos šalyje turi teisę gauti kokybišką medicininį aptarnavimą. Ypač svarbus naujųjų ES šalių dalyvavimas europiniuose projektuose. “ Pasak deputato, „ koordinuoti Bendrijos veiksmai šioje srityje gerokai padidintų panaudojamų lėšų efektyvumą “ . EP narys pažymėjo prevencinių sveikatos projektų svarbą: „ Užkirsti kelią ligai visada pigiau negu ją gydyti - ypač šiuo atveju, kai resursai mažėja, o poreikiai auga “ .
Antonios TRAKATELLIS (PPE-DE, GR) A6-0184/2007
Dėl antrosios Bendrijos veiksmų programos sveikatos srityje (2007-2013 m.)
Bendro sprendimo procedūra, antrasis svarstymas.
Svarstymas: 2007-07-09.
Balsavimas: 2007-07-10
20070706IPR08895
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
