Griežtės kredito reitingų agentūrų veiklos priežiūra
Ekonomikos ir pinigų reikalai
2009-04-22 - 17:38
J-P. Gauzès prieš svarstant reglamentą dėl kredito reitingų agentūrų veiklos Kredito reitingų agentūros iš dalies prisidėjo prie finansų griūties, tvirtina reglamento dėl jų veiklos priežiūros projektą tobulinantis Jean-Paul Gauzès. Anot jo, taip atsitiko dėl to, kad nuomones dėl įmonių ir vertybinių popierių vertės teikiančios agentūros nepastebėjo blogėjančios padėties rinkose ir skelbė nepamatuotai optimistines prognozes. Su prancūzų europarlamentaru šnekėjomės apie tai, kokius pokyčius atneš naujasis reglamentas dėl agentūrų veiklos priežiūros.
Iki šiol nebuvo privalomo rinkų prognozėmis užsiimančių agentūrų, tarp kurių yra „Fitch“, „Moody‘s“ ir „Standart&Poor‘s“, registravimo ir priežiūros europiniame lygmenyje. Apie tai, kokius pokyčius atneš naujasis reglamentas, kurio nuostatas ES valstybės turės įgyvendinti per pusmetį nuo jo įsigaliojimo, kalbėjomės su Jean-Paul Gauzès (Europos liaudies partijos ir Europos demokratų frakcija).
Kokios svarbiausios taisyklių, kurios bus taikomos kredito reitingų agentūroms, nuostatos?
Pirma, nuo šiol agentūros bus registruojamos ir prižiūrimos, o jų veikla reglamentuojama. Iki šiol ji buvo visiškai nekontroliuojama. Antra, finansinės padėties įvertinimus Europoje turėtų skelbti joje registruotos agentūros. Išimtis taikoma už ES ribų esančių įstaigų ir finansinių produktų vertinimui.
Be to, pirmą kartą dedame europinės priežiūros pamatus ir agentūrų registravimui remiantis „vieno langelio“ principu. Europos Komisija iki 2010 m. turėtų pateikti teisės akto dėl tikrai europinės priežiūros projektą.
Ar tai galime pavadinti didele reforma, ar nedidele revoliucija?
Tiek viena, tiek kita. Pereinama prie reguliuojamos sistemos, todėl judame link efektyviausio rinkos priežiūros mechanizmo. Agentūros įsisiūbuojant krizei suvaidino nemažą vaidmenį, kadangi neteisingos jų prognozės prisidėjo prie sumaišties finansų rinkose.
Prieš tapdamas europarlamentaru dirbote bankų sektoriuje. Ar žiūrint iš jų pozicijų šios priemonės nepavėluotos?
Parlamentas jau daugelį metų kalbėjo apie agentūrų reguliavimo būtinybę, tačiau tuomet jis liko neišgirstas Komisijos. Mano galva šios priemonės šiek tiek vėluoja. Nepaisant to, Europa turės pavyzdines taisykles šioje srityje, o tai turėtų paskatinti laipsnišką tarptautinio reglamentavimo atsiradimą.
„Prie sumaišties finansų rinkose prisidėjo ir neteisingos kredito reitingų agentūrų prognozės“
Jean-Paul Gauzès
20090420STO53942 ES griežčiau reglamentuos finansinių paslaugų rinką Naujos taisyklės – draudimo sektoriui ir kredito reitingų agentūroms [EN] Reikalinga laisva ar pažabota finansų rinka? Puota baigėsi: finansų krizės priežastys, pasekmės ir pamokos Pinigai pinigėliai
LT
1
PHOTO
20090417PHT53846.jpg
-//EP//TEXT IM-PRESS 20090414BRI53671 ITEM-007-LT NOT XML V0//LT
-//EP//TEXT IM-PRESS 20090415BKG53725 0 NOT XML V0//LT
-//EP//TEXT IM-PRESS 20090320STO52237 0 NOT XML V0//LT
-//EP//TEXT IM-PRESS 20081204FCS43819 0 NOT XML V0//LT
-//EP//TEXT IM-PRESS 20080707FCS33592 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
