KLAUSIMAS ŽODŽIU SU DEBATAIS O-0010/10
pagal 115 Darbo tvarkos taisyklių straipsnį
pateikė
Mara Bizzotto
EFD vardu
Komisijai
Tema: Burka, čadra ir saugumo politika
Burkos, čadros ir kitų panašių viršutinių drabužių, panašių į viso kūno apdangalą, kuriuos dėvi moterys musulmonės, klausimas – labai prieštaringa tema. Šis klausimas jau buvo sprendžiamas lyčių diskriminacijos požiūriu, tačiau panašių į viso kūno apdangalą drabužių klausimas šiandien labiau nei bet kada turėtų būti sprendžiamas kartu su pagrindinių moterų teisių problema ir atsižvelgiant į saugumo politikos ir viešosios tvarkos aspektus.
Daugelyje valstybių narių, remiantis šiomis pastabomis, susijusiomis su saugumu ir viešąja tvarka, kilo politinės diskusijos šia tema.
Burkos ir čadros dėvėjimo klausimas niekada nebuvo sprendžiamas siekiant skatinti tinkamą saugumo politiką.
Kai kurie viešojo saugumo aspektai tapo svarbūs tarpvalstybiniu mastu dėl neatidėliotino poreikio, kad visuomeninis gyvenimas Europos šalyse būtų įprastas ir laisvas.
Kaip jau daug kartų teigta anksčiau, reikalavimas, kad moters kūną visiškai dengtų burka arba čadra, akivaizdžiai yra pagrindines moterų teises, kurias ES turėtų užtikrinti, pažeidžianti praktika.
Kokiu mastu, Komisijos nuomone, burkos ir čadros dėvėjimo Europoje klausimas galėtų būti priskiriamas saugumo ir lyčių lygybės politikai?
Ar Komisija ketina skatinti teisines priemones, susijusias su į apdangalą panašiais viršutiniais drabužiais, kuriuos dėvi moterys musulmonės, siekdama patenkinti saugumo ir pagarbos pagrindinėms moterų teisėms Europos Sąjungoje poreikius?
