Praėjusios plenarinės sesijos apžvalga
Institucijos
2011-11-18 - 08:01
EP pirmininkas J. Buzekas ir Lenkijos finansų ministerijos valstybės sekretoriaus pavaduotojas W. Szczuka lapkričio 16 d. Strasbūre pasirašė ES teisės aktų rinkinį ekonomikos koordinavimo tema Kaip išeiti iš ekonominės krizės ir pažaboti pelnymąsi iš valstybių nemokumo rizikos? Kaip užtikrinti laisvą ir neutralų internetą? Tai tik pora klausimų, kurios sprendė lapkričio 14–17 d. Strasbūre susirinkę europarlamentarai. Žemiau pateikiame trumpą praėjusios sesijos apžvalgą.
Europarlamentarai antradienį paragino imtis žingsnių ES lygiu, kad būtų sustabdytas bičių nykimas . Jų populiacijos mažėjimas gali pabloginti apsirūpinimo maisto produktais padėtį ir turėti neigiamų pasekmių aplinkai, nekalbant jau apie pavojų bitininkystės sektoriui, kuriame darbuojasi 600 tūkst. žmonių.
Trečiadienį EP nariai aptarė pasirengimą ES ir JAV aukščiausiojo lygio susitikimui , kuris vyks lapkričio 28 d. Vašingtone. Jie pabrėžė transatlantinio bendradarbiavimo svarbą skatinant ekonomikos augimą ir darbo vietų kūrimą, taip pat sprendžiant klausimus dėl padėties Palestinoje, Sirijoje, Libijoje ir Irane.
Antradienį priimtoje rezoliucijoje Europos Parlamentas ragina greičiau pripažinti profesines kvalifikacijas , kad gydytojai, architektai ir kitų profesijų atstovai galėtų lengviau įsidarbinti užsienyje.
Europarlamentarai antradienį patvirtino taisykles, kurioms įsigaliojus, bus sunkiau pasipelnyti iš valstybių nemokumo rizikos. Šios taisyklės reglamentuos kredito rizikos apsikeitimo sandorius bei skolintų akcijų ir obligacijų pardavimo sandorius.
EP pirmininkas Jerzy Buzekas trečiadienį Strasbūre paskelbė ir apdovanojo šių metų LUX kino premijos laureatą. Apdovanojimas paskirtas prancūzų režisieriaus Roberto Guédiguiano filmui „ Kilimandžaro sniegynai “, pasakojančiam apie socialinį ir politinį neteisingumą šiuolaikinėse visuomenėse ir raginančiam siekti tolerancijos.
Trečiadienio rytą europarlamentarai kartu su Europos Vadovų Tarybos pirmininku Hermanu Van Rompuy, Europos Komisijos pirmininku José Manueliu Barroso ir Jeanu Claude'u Junckeru aptarė priemones stiprinti ekonomikos koordinavimą . Dauguma EP politinių frakcijų lyderių ragino užtikrinti demokratiškumą, jei bus keičiamos ES sutartys.
Lapkričio 28–gruodžio 9 d. Durbane (Pietų Afrika) rengiamoje Jungtinių Tautų Klimato kaitos konferencijoje ES turėtų siekti pratęsti klimato kaitos mažinimo įsipareigojimų galiojimą po 2012 m. Tai sakoma rezoliucijoje, kurią trečiadienį priėmė Europos Parlamentas.
Antradienį priimtoje rezoliucijoje EP pasiūlė griežčiau kovoti su neteisėtu lošimu internete , taip pat užtikrinti veiksmingesnę lošėjų, ypač jaunų, apsaugą. Tačiau EP nariai nemano, kad reikėtų naujo ES teisės akto, kuriuo būtų reguliuojami internetiniai lošimai, kurie sudaro 10 proc. visų lošimų ir atneša 10 mlrd. eurų pajamų.
Trečiadienį surengtuose debatuose dėl romų padėties europarlamentarai ragino Europos Komisiją ryžtingiau kovoti prieš romų diskriminaciją, o valstybes nares iki metų pabaigos pateikti planus dėl ekonominės ir socialinės romų integracijos .
EP paragino stiprinti ES paramą europiniam kinui , taip pat imtis priemonių įveikti kino rinkos susiskaidymą. Trečiadienį priimtoje rezoliucijoje europarlamentarai ragina mažus ir nekomercinius kino teatrus finansuoti viešosiomis lėšomis bei aprūpinti skaitmenine įranga
20111110STO31150 Išsamiau apie praėjusią EP sesiją Sesijos akimirkos „Flickr“ nuotraukų galerijoje
LT
1
PHOTO
20111117PHT31794.jpg
LT
3
LINK
http://www.flickr.com/photos/european_parliament/sets/72157628002251003/show/
-//EP//TEXT IM-PRESS 20111107FCS30711 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
