KLAUSIMAS ŽODŽIU H-0455/09
Vyriausybės valandai 2009 Gruodžio mėnesio sesijoje
pagal 116 Darbo tvarkos taisyklių straipsnį
pateikė
Charalampos Angourakis
Tarybai
Tema: Baisios neturtingų Peru kaimo gyventojų žmogžudystės siekiant pelno
Straipsniuose tarptautinėje spaudoje rašoma, kad vadinamoji „Los pishtacos“ gauja Peru Huanuko ir Pasko regionuose pastaraisiais metais nužudė daugybę neturtingų kaimo gyventojų norėdama Europos kosmetikos gamintojams po 15 000 dolerių už kilogramą parduoti jų kūno riebalus (kaip teigiama, apie 17 kilogramų). Peru valdžios institucijos mano, kad daugelio žmonių, įskaitant vaikus, dingimas siejamas su šia žiauria veikla. Smerkiame šią tarptautinių Europos bendrovių veiklą, kurią vykdant daugelį dešimtmečių siekiant pelno buvo žudomi žmonės ir grobstomas Lotynų Amerikos turtas.
Kaip Taryba apskritai vertina šią nusikalstamą tarptautinių Europos bendrovių veiką ir kokio dydžio ES finansavimas teikiamas šioms bendrovėms, veikiančioms Lotynų Amerikoje?
