Klausimas Nr. H-0269/2010
Komisijai
2010 m. birželio mėn. sesija
Darbo tvarkos taisyklių 116 straipsnis
Gay Mitchell
(PPE) Tema: Patentų reforma
Europos Sąjungai siekiant įgyvendinti Lisabonos darbotvarkę, skubiai reikia reformuoti Europos patentų sistemą. Veiksminga ir nuosekli patentų sistema paskatins mokslininkus, verslininkus ir įmones kurti naujoves. Tai, savo ruožtu, skatins kurti darbo vietas, plėtoti stiprią šiuolaikišką ekonomiką ir užtikrinti, kad Europa 21-jame amžiuje būtų pasaulio lyderė kūrybos ir verslo srityse.
Ar Komisija galėtų bendrais bruožais išdėstyti savo planus patentų reformos klausimu, nurodyti kliūtis ir numatytus jų įveikimo būdus?
