Klausimas Nr. H-0460/2010
Tarybai
2010 m. spalio mėn. sesija
Darbo tvarkos taisyklių 116 straipsnis
Georgios Papanikolaou
(PPE) Tema: Tarybai pirmininkaujančios valstybės narės programa ir anksti mokyklą paliekantys asmenys
Kaip teigiama Tarybai pirmininkaujančios Belgijos programos skyriuje „Švietimas, mokymas, jaunimas, sportas, kultūra ir vaizdo ir garso politika“, ypatingas dėmesys bus skiriamas su mokyklos nebaigiančiais asmenimis susijusioms problemoms, taip pat švietimo ir mokymo vaidmeniui socialinės įtraukties srityje.
Kokių konkrečių iniciatyvų iki šiol ėmėsi Tarybai pirmininkaujanti valstybė narė, kad įvykdytų minėtuosius įsipareigojimus ir kokio tvarkaraščio ji ketina laikytis šiuo klausimu iki metų pabaigos?
Ar Taryba turi duomenų, kad dėl dabartinės ekonominės padėties daugėja anksti mokyklą paliekančių asmenų tose valstybėse narėse, kurios susiduria su šiuo reiškiniu?
