EP pirmininkas Ž. Borelis: „Suprantu, kokia svarbi Bulgarijai 2007 m. sausio 1-oji“
Delegacijos
2005-11-08 - 17:40
EP pirmininkas Ž. Borelis susitiko su Bulgarijos premjeru S. Staniševu
„Bulgarijos narystė papildys ir patobulins Europos projektą“ – toks buvo EP pirmininko Žozepo Borelio (Josep Borrell) apsilankymo Bulgarijoje praėjusią savaitę leitmotyvas. Kalbėdamas Bulgarijos parlamente Sofijoje, Ž. Borelis paragino šią šalį „stengtis išspręsti kilusius sunkumus“ ir iki įstodama į ES, ir jau įstojusi.
Vizito metu Ž. Borelis pabrėžė, kad Europos Parlamentas visada rėmė Bulgarijos narystę ES. Jis pridūrė, jog būtina geriau paaiškinti Europos žmonėms, kad plėtra „yra ne dosnumo klausimas, o visų bendras interesas“. Siekdamas išsklaidyti bulgarų nerimą dėl galimo ES pasipriešinimo Bulgarijos narystei, Ž. Borelis pareiškė diskusijų grupei Europos klausimais, kad „Europoje nėra jokio sąmokslo prieš Bulgariją ar noro atidėti jos narystę ES“.
Ž. Borelio oficialus vizitas Bulgarijoje tęsėsi lapkričio 2-4 dienomis. Šio apsilankymo metu jis tarėsi su Prezidentu Georgijumi Parvanovu (Georgi Parvanov), Ministru Pirmininku Sergejumi Staniševu (Sergey Stanishev), pavadinusiu susitikimą su EP pirmininku „labai drąsinančiu“, ir Bulgarijos parlamento pirmininku Georgijumi Pirinskiu (Georgi Pirinski). Jis taip pat aplankė keletą kultūrinių objektų, restauruotų ES lėšomis.
Vizitas surengtas praėjus kelioms dienoms po to, kai Europos Parlamentas aptarė Europos Komisijos ataskaitą apie Bulgarijos pažangą narystės ES link – stojimas numatytas 2007 m. sausio 1 d. Ataskaitoje iš esmės teigiamai įvertinta Bulgarijos pažanga įgyvendinant ES standartus. Tačiau Komisija įspėjo, jog, dar labiau nepat obulinus teisingumo sistemos darbo ir nepažabojus nusikalstamumo bei korupcijos, ateinantį pavasarį – kuomet padėtis bus peržiūrima – prireikus gali tekti „rekomenduoti atidėti narystę“ vieneriems metams.
Parlamentiniuose debatuose spalio 25 d. Strasbūre EP nariai apdairiai sveikino ataskaitą ir iš esmės palaikė Bulgarijos bei Rumunijos siekius įstoti į ES. Europos Parlamento pranešėjas šalies klausimais – Didžiosios Britanijos deputatas Džefris Van Ordenas (Geoffrey Van Orden) (Europos liaudies partija) – pareiškė, kad nėra „jokių priežasčių“ atidėti 2007 m. numatytą narystę. Priminęs balandžio mėn. pasirašytą Bulgarijos stojimo sutartį, jis pastebėjo: „Regis, atsitiko taip, jog vestuvės įvyko, santuoka įregistruota, dovanos gautos, tačiau nuotaka ir jaunikis dar negali drauge išeiti iš bažnyčios – iš dalies todėl, kad nesame tikri dėl padėties lauke“.
20051108STO02069 Europos Komisijos ataskaita apie Bulgarijos pažangą siekiant narystės ES: Europos Parlamento pranešėjo ataskaita apie Bulgariją:
LT
1
PHOTO
20051108PHT02071.jpg
LT
2
LINK
http://ec.europa.eu/enlargement/report_2005/pdf/SEC1352_CMR_MASTER_BG%20COLLEGE.pdf
-//EP//TEXT REPORT A6-2005-0078 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
