13.3.2007
PASIŪLYMAS DĖL REZOLIUCIJOS
pagal Darbo tvarkos taisyklių 113 straipsnį
pateikė Cristiana Muscardini
dėl genų inžinerijos
Pasiūlymas dėl Europos Parlamento rezoliucijos dėl genų inžinerijos
Europos Parlamentas ,
–
atsižvelgdamas į Darbo tvarkos taisyklių 113 straipsnį,
A.
kadangi genų inžinerija vystosi dideliu greičiu,
B.
kadangi Los Andžele veikia interneto svetainė, kurioje siūlomos lyties, vyriškos ar moteriškos, pasirinkimo ir bent dviejų šimtų genetinių ligų nustatymo programos,
C.
kadangi Jungtinėse Amerikos Valstijose nėra teisės aktų, draudžiančių pasirinkti lytį asmenims, kurie naudojasi dirbtiniu apvaisinimu ir tokiu būdu užaugintų embrionų diagnostika prieš juos perkeliant į gimdą,
D.
kadangi kyla klausimas dėl žmogaus prigimties ateities ir etiniai ginčai atsilieka nuo laboratorijų pasiekimų,
1.
ragina Komisiją pateikti šiuos pasiūlymus, kuriais būtų siekiama:
- Europoje išvengti programuotų kūdikių scenarijaus, kai kūdikiai tarsi pagaminami pagal gydytojo receptą, kad būtų be jokio genetinio defekto, turėtų tėvų pasirinktas fizines ir protines savybes, ūgį, protą, akių spalvą, neturėtų jokio polinkio į depresiją ar drovumą, alkoholį ar narkotikus;
- užkirsti kelią pavojui, kuris kiltų, jei tobulumo siekimas padėtų atsirasti naujai eugenikos formai, kuri būtų tokia pat pavojinga, kaip ir nacionalsocialistų pasirinktas kelias rasei tobulinti.
