P7_TA(2010)0144
Keleivio duomenų įrašai (angl. PNR)
B7-0244/2010
2010 m. gegužės 5 d. Europos Parlamento rezoliucija dėl derybų dėl susitarimų dėl keleivio duomenų įrašo (PNR) su JAV, Australija ir Kanada pradžios
Europos Parlamentas
, –
atsižvelgdamas į Sutarties dėl Europos Sąjungos veikimo 16 ir 218 straipsnius, Europos Sąjungos sutarties 6 straipsnį, Europos Sąjungos pagrindinių teisių chartiją, ypač į jos 8 straipsnį ir Europos žmogaus teisių ir pagrindinių laisvių apsaugos konvenciją, ypač į jos 6, 8 ir 13 straipsnius,
–
atsižvelgiant į pagrindinę judėjimo laisvės teisę, kaip užtikrinta Tarptautinio pilietinių ir politinių teisių pakto 12 straipsnyje,
–
atsižvelgdamas į savo ankstesnes rezoliucijas ES ir JAV susitarimo dėl PNR klausimu, būtent į 2003 m. kovo 13 d. rezoliuciją dėl oro transporto įmonių atliekamo asmens duomenų perdavimo transatlantinių skrydžių atveju
OL C 61 E, 2004 3 10, p. 381.
, 2003 m. spalio 9 d. rezoliuciją dėl oro transporto įmonių atliekamo asmens duomenų perdavimo transatlantinių skrydžių atveju: derybų su JAV padėtis OL C 81 E, 2004 3 31, p. 105.
, 2004 m. kovo 31 d. rezoliuciją dėl Komisijos sprendimo projekto dėl tinkamo JAV muitinių ir sienos apsaugos biurui perduodamų Keleivių duomenų įrašuose (PNR) esančių asmens duomenų apsaugos lygio OL C 103 E, 2004 4 29, p. 665.
, 2006 m. rugsėjo 7 d. Europos Parlamento rekomendaciją Tarybai dėl derybų siekiant susitarimo su Jungtinėmis Amerikos Valstijomis dėl Keleivių duomenų įrašų (PNR) informacijos naudojimo siekiant užkirsti kelią terorizmui ir tarptautinio masto nusikalstamumui, įskaitant organizuotą nusikalstamumą OL C 305 E, 2006 12 14, p. 250.
, 2007 m. vasario 14 d. rezoliuciją dėl SWIFT, PNR susitarimo ir transatlantinio dialogo šiais klausimais
OL C 287E, 2007 11 29, p. 349.
ir 2007 m. liepos 12 d. rezoliuciją dėl susitarimo su Jungtinėmis Amerikos Valstijomis dėl keleivio duomenų įrašo (PNR) Priimti tekstai, P6_TA(2007)0347 .
,
–
atsižvelgdamas į savo 2008 m. spalio 22 d. rekomendaciją Tarybai dėl Europos Sąjungos ir Australijos susitarimo dėl oro vežėjų atliekamo Europos Sąjungos pateiktų keleivio duomenų įrašo (PNR) duomenų tvarkymo ir perdavimo Australijos muitinės tarnybai sudarymo Priimti tekstai, P6_TA(2008)0512 .
,
–
atsižvelgdamas į savo 2005 m. liepos 7 d. teisėkūros rezoliuciją dėl pasiūlymo dėl Tarybos sprendimo dėl Europos bendrijos ir Kanados Vyriausybės susitarimo dėl išankstinės informacijos apie keleivius (angl.
Advanced Passenger Information
– API) arba keleivio duomenų įrašo (angl.
Passenger Name Record
– PNR) apdorojimo sudarymo OL C 157 E, 2006 7 6, p. 464.
,
–
atsižvelgdamas į savo 2008 m. lapkričio 20 d. rezoliuciją dėl pasiūlymo dėl Tarybos pamatinio sprendimo dėl keleivio duomenų įrašo (angl. PNR) naudojimo teisėsaugoje OL C 16 E, 2010 1 22, p. 44.
,
–
atsižvelgdamas į 2006 m. gegužės 30 d. Teisingumo Teismo sprendimą sujungtose bylose C-317/04 ir C-318/04,
–
atsižvelgdamas į 2007 m. birželio 27 d. Europos duomenų apsaugos pareigūno laišką, susijusį su naujuoju PNR susitarimu su Jungtinėmis Valstijomis, adresuotą einančiam Tarybos pirmininko pareigas W. Schäuble,
–
atsižvelgdamas į pagal Duomenų apsaugos direktyvos 29 straipsnį įsteigtos Asmenų apsaugos tvarkant asmens duomenis darbo grupės (toliau – 29 straipsnio darbo grupė) nuomonę dėl būsimo susitarimo dėl PNR,
–
atsižvelgdamas į Europos Parlamento teisės tarnybos nuomonę,
–
atsižvelgdamas į Direktyvą 2004/82/EB dėl vežėjų įpareigojimo perduoti keleivių duomenis (API direktyva) OL L 261, 2004 8 6, p. 24.
,
–
atsižvelgdamas į 2005 m. ES ir JAV susitarimo bendrą peržiūrą,
–
atsižvelgdamas į 2010 m. ES ir JAV susitarimo bendrą peržiūrą,
–
atsižvelgdamas į 2009 m. ES ir Kanados susitarimą,
–
atsižvelgdamas į prašymą leisti sudaryti ES ir JAV susitarimą dėl oro vežėjų atliekamo keleivio duomenų įrašo (PNR) duomenų tvarkymo ir perdavimo Jungtinių Valstijų vidaus saugumo departamentui (DHS) Pasiūlymas dėl Tarybos sprendimo dėl Europos Sąjungos ir Jungtinių Amerikos Valstijų susitarimo dėl oro vežėjų atliekamo keleivio duomenų įrašo (PNR) duomenų tvarkymo ir perdavimo Jungtinių Valstijų Vidaus saugumo departamentui (DHS) (2007 PNR Susitarimas) sudarymo ( COM(2009)0702 ).
ir sudaryti ES ir Australijos susitarimą dėl oro vežėjų atliekamo Europos Sąjungos pateiktų keleivio duomenų įrašo (PNR) duomenų tvarkymo ir perdavimo Australijos muitinės tarnybai Pasiūlymas dėl Tarybos sprendimo dėl Europos Sąjungos ir Australijos susitarimo dėl oro vežėjų atliekamo Europos Sąjungos pateiktų keleivio duomenų įrašo (PNR) duomenų tvarkymo ir perdavimo Australijos muitinės tarnybai sudarymo ( COM(2009)0701 ).
,
–
atsižvelgiant į 2009 m. lapkričio 25 d. rezoliuciją dėl Komisijos komunikato Europos Parlamentui ir Tarybai „Laisvės, saugumo ir teisingumo erdvė piliečių labui“ (Stokholmo programa) Priimti tekstai, P7_TA(2009)0090 .
,
–
atsižvelgdamas į savo 2009 m. rugsėjo 17 d. rezoliuciją dėl numatomo tarptautinio susitarimo, pagal kurį Jungtinių Amerikos Valstijų Iždo departamentui būtų teikiami finansinių mokėjimų pranešimų duomenys, siekiant užkirsti kelią terorizmui ir teroristų finansavimui bei kovoti su jais Priimti tekstai, P7_TA(2009)0016 .
,
–
atsižvelgdamas į 2010 m. sausio 21 d. Tolede pasirašytą bendrą ES ir JAV deklaraciją dėl aviacijos saugumo,
–
atsižvelgdamas į Darbo tvarkos taisyklių 110 straipsnio 2 dalį,
A.
kadangi 2009 m. gruodžio 1 d. įsigaliojo Lisabonos sutartis, iš dalies keičianti Europos Sąjungos sutartį ir Europos bendrijos steigimo sutartį,
B.
kadangi įsigaliojus Lisabonos sutarčiai Parlamento prašoma duoti pritarimą ES ir JAV bei ES ir Australijos susitarimams dėl keleivių duomenų įrašų (PNR) perdavimo siekiant sudaryti šiuos susitarimus,
C.
kadangi ES ir Kanados susitarimas dėl keleivio duomenų įrašo perdavimo daugiau nebegalioja, nes 2009 m. rugsėjo mėn. nustojo galioti sprendimas dėl tinkamumo, ir PNR duomenys nuo minėtos dienos buvo perduodami remiantis vienašaliais Kanados ir valstybių narių įsipareigojimais,
D.
kadangi jau ir kitos šalys prašo perduoti PNR duomenis arba paskelbė savo ketinimus prašyti jų netolimoje ateityje,
E.
kadangi Taryba paprašė Komisiją pateikti pasiūlymą dėl ES PNR sistemos ir Komisija 2007 m. lapkričio 17 d. jį pateikė,
F.
kadangi šiame skaitmeninių technologijų amžiuje duomenų apsauga, teisė į informacinį apsisprendimą, asmens teisės ir teisė į privatumą yra tapusios vertybėmis, kurių vaidmuo darosi vis svarbesnis, ir todėl jas reikia ypač atidžiai saugoti,
G.
kadangi mūsų pasaulyje, kurio esminis bruožas yra judumas, veiksmingiau, labiau sutelkiant dėmesį ir greičiau keičiantis duomenimis Europoje ir pasaulio mastu turi būti užtikrinti ir didesnis saugumas, ir aktyvesnė kova su nusikalstamumu,
1.
primena apie savo pasiryžimą kovoti su terorizmu ir organizuotu bei tarptautiniu nusikalstamumu ir tuo pat metu apie savo tvirtą įsitikinimą, kad būtina apsaugoti pilietines laisves ir pagrindines teises, ir taip pat užtikrinti, kad būtų kuo labiau laikomasi privatumo, informacinio apsisprendimo ir duomenų apsaugos principų; pakartoja, kad būtinybė ir proporcingumas yra esminiai principai, be kurių kova su terorizmu niekada nebus veiksminga;
2.
pabrėžia, kad Europos Sąjunga yra grindžiama teisės viršenybės principu ir kad perduodant ES ir valstybių narių asmens duomenis trečiosioms šalims saugumo sumetimais turėtų būti remiamasi tarptautiniais susitarimais, kurie turėtų teisės aktų statusą, siekiant užtikrinti ES piliečiams būtiną apsaugą, atsižvelgiama į procedūrines garantijas ir teisę į gynybą ir laikomasi nacionalinių ir ES teisės aktų dėl duomenų apsaugos;
3.
prašo Europos Komisiją pagal Sutarties dėl Europos Sąjungos veikimo 218 straipsnį pateikti Parlamentui susijusią informaciją ir informacinius dokumentus, ypač konkrečią informaciją, kurios jis prašė minėtoje rezoliucijoje dėl ES PNR;
4.
nusprendžia atidėti balsavimą dėl prašymo leisti sudaryti susitarimus su JAV ir Australija, kol Parlamentas ištirs galimybes taikyti PNR naudojimo tvarką, kuri atitiktų ES teisę ir nekeltų susirūpinimo, kurį Parlamentas išreiškė ankstesnėse rezoliucijose PNR klausimu;
5.
mano, jog prieš priimant naują teisinę priemonę turi būti atliktas poveikio privatumui įvertinimas ir proporcingumo testas, iš kurio būtų matyti, kad esamos teisinės priemonės yra nepakankamos; ypač ragina ištirti:
–
API duomenų naudojimą ES ir trečiosiose šalyse kaip galimą mažiau trikdančią keleivio duomenų rinkimo ir panaudojimo priemonę,
–
duomenis, kuriuos JAV ir Australija surinko atitinkamose savo elektroninio kelionės leidimo sistemose, ir
–
PNR duomenis, kuriuos galima gauti iš šaltinių, kuriems netaikomi tarptautiniai susitarimai, pvz., kompiuterinių rezervavimo sistemų, esančių ne ES; ragina Komisiją konsultuotis su visomis suinteresuotomis šalimis, įskaitant oro vežėjus;
6.
mano, kad visose naujuose susitarimuose reikia numatyti tinkamas nepriklausomos peržiūros ir teisminės priežiūros bei demokratinės kontrolės priemones;
7.
ragina laikytis nuoseklaus požiūrio į PNR duomenų naudojimą teisėsaugoje ir saugumo tikslais ir nustatyti bendrus principus, kuriais būtų remiamasi sudarant susitarimus su trečiosiomis šalimis; prašo Komisiją ne vėliau kaip 2010 m. liepos mėn. viduryje pateikti pasiūlymą dėl šių bendrų principų modelio ir derybų su trečiosiomis šalimis įgaliojimo projektą;
8.
prašo Komisijos kaip galima greičiau reikalauti, kad Europos Sąjungos pagrindinių teisių agentūra pateiktų išsamią nuomonę dėl bet kurio naujo PNR susitarimo pagrindinių teisių aspekto;
9.
mano, kad bendrų principų modelis turėtų atitikti šiuos minimalius reikalavimus:
a)
PNR duomenys gali būti naudojami tik teisėsaugos ir saugumo tikslais kovojant su organizuotu ir tarptautiniu nusikalstamumu ir tarptautiniu terorizmu ir remiantis 2002 m. birželio 13 d. Tarybos pamatiniame sprendime 2002/475/TVR dėl kovos su terorizmu
OL L 164, 2002 6 22, p. 3.
ir 2002 m. birželio 13 d. Tarybos pamatiniame sprendime 2002/584/TVR dėl Europos arešto orderio OL L 190, 2002 7 18, p. 1.
nustatytomis teisinėmis apibrėžtimis;
b)
PNR duomenų naudojimas teisėsaugos ir saugumo tikslais turi atitikti Europos duomenų apsaugos standartus, ypač susijusius su tikslų ribojimu, proporcingumu, teisių gynimo priemonėmis, renkamų duomenų kiekio ir jų saugojimo trukmės apribojimu;
c)
PNR duomenys jokiomis sąlygomis negali būti naudojami duomenų gavybos ar klasifikavimo tikslais; draudimo skristi sprendimas ar sprendimas pradėti tyrimą ar baudžiamąjį persekiojimą niekada negali būti priimamas remiantis tik automatinės paieškos ar naršymo duomenų bazėse rezultatais; duomenys naudojami tik konkrečių nusikaltimų ar pavojų atžvilgiu tam tikrais atvejais;
d)
kai ES piliečių PNR duomenys perduodami trečiosioms šalims, perdavimo sąlygos nustatomos įpareigojančiu tarptautiniu susitarimu užtikrinant ES piliečiams ir įmonėms teisinį tikrumą ir vienodą požiūrį;
e)
tolesnis duomenų perdavimas, kurį vykdo priimančioji šalis, trečiosioms šalims turi atitikti ES duomenų apsaugos standartus, kurie bus nustatyti atliekant konkretų tinkamumo nustatymą; ši nuostata bus vienodai taikoma visais galimais atvejais, kai priimančioji šalis toliau perduoda duomenis trečiosioms šalims;
f)
PNR duomenys gali būti teikiami tik taikant „eksporto“ metodą;
g)
rezultatais bus pasidalinta su atitinkamomis ES ir valstybių narių institucijomis;
10.
pabrėžia, jog svarbu užtikrinti teisinį tikrumą ES piliečiams ir oro linijų bendrovėms, o pastarosioms reikia nustatyti suderintus standartus;
11.
prašo Komisiją ir pirmininkaujančią valstybę narę užtikrinti, kad Parlamentui būtų suteikta prieiga prie derybų dokumentų ir direktyvų visais procedūros etapais pagal Sutarties dėl Europos Sąjungos veikimo 218 straipsnio 10 dalį ir kad nacionaliniams parlamentams prieiga būtu suteikiama jiems paprašius;
12.
paveda Pirmininkui perduoti šią rezoliuciją Tarybai, Komisijai, valstybių narių ir šalių kandidačių vyriausybėms ir parlamentams, Jungtinių Amerikos Valstijų vyriausybei bei abejiems Kongreso rūmams, Australijos vyriausybei bei abejiems parlamento rūmams ir Kanados vyriausybei bei abejiems parlamento rūmams.
