KLAUSIMAS ŽODŽIU SU DEBATAIS O-0067/10
pagal 115 Darbo tvarkos taisyklių straipsnį
pateikė
Mairead McGuinness
PPE vardu
Komisijai
Tema: Derybų su Mercosur šalimis atnaujinimas siekiant sudaryti laisvosios prekybos susitarimą
Komisijos narių kolegija savo gegužės 4 d. posėdyje nusprendė atnaujinti ES ir Mercosur šalių derybas dėl laisvosios prekybos susitarimo. Jei šios derybos baigsis susitarimu, tikėtina, kad jis bus labai žalingas Europos žemės ūkio gamintojų interesams, ypač jautienos, paukštienos, kviečių ir vaisių bei daržovių sektoriuose. Kiti sektoriai, įskaitant kiaulienos sektorių, gali patirti netiesioginių neigiamų padarinių.
Ar Komisija galėtų paaiškinti:
kokių priemonių ji ketina imtis, kad tinkamai atlygintų žalą ES gamintojams, kurių ekonominiams interesams kenkia laisvosios prekybos susitarimas su Mercosur bloko šalimis? kaip ji užtikrins, kad produktams, importuojamiems iš Mercosur šalių, taikomi maisto saugos, darbo sąlygų, aplinkos apsaugos ir gyvūnų gerovės standartai atitiktų standartus, kurių reikalaujama iš ES gamintojų? koks šio susitarimo santykis su PPO lygmeniu vykstančiomis derybomis dėl daugiašalio susitarimo?
