KLAUSIMAS ŽODŽIU SU DEBATAIS O-0058/09
pagal 108 Darbo tvarkos taisyklių straipsnį
pateikė
Jorgo Chatzimarkakis
ir
Karin Riis-Jørgensen
ALDE vardu
Komisijai
Tema: Suklastoti vaistai, parduodami internetu
Suklastoti vaistai yra pagrindinė grėsmė visuomenės sveikatai ir saugumui. ES susidūrė su sudėtingesnių klastojimo būdų problema. Rizika, susijusi su suklastotais vaistais, patenkančiais į ES nelegaliais platinimo kanalais, kiekvienais metais didėja. Europos Komisija žino apie šią problemą, todėl pasiūlė iš dalies keisti 2001 m. lapkričio 6 d. Europos Parlamento ir Tarybos direktyvą 2001/83/EB dėl Bendrijos kodekso, reglamentuojančio žmonėms skirtus vaistus . Dabartinis pasiūlymas (COM(2008)0668) buvo pateiktas 2008 m. rudenį, o 2008 m. gruodžio mėn. nusiųstas Europos Parlamentui. Šiuo pasiūlymu siekiama imtis priemonių dėl suklastotų vaistų, atsirandančių legaliame ES vaistų prekybos tinkle, keliamo pavojaus.
Pagrindinis kelias, kuriuo suklastoti vaistai patenka į legalų ES vaistų prekybos tinklą pirmiausia yra internetas (neseniai atliktas Vokietijos federalinės kriminalinės tarnybos tyrimas rodo, kad internetu patenkantys suklastoti vaistai sudaro 80 proc.). Ar Komisija skiria pakankamai dėmesio, siekdama apsaugoti vartotojus nuo šio pavojaus šaltinio?
Ar Europos Komisija žino, kad sudarius internetinių vaistinių sąrašą ir patvirtinus internetines tinklavietes būtų sukliudyta nelegaliai prekybai internetu ir tai būtų veiksminga priemonė prieš suklastotus vaistus ES? Jei taip, kokį veiksmų planą Komisiją numato, kad įgyvendintų tokią priemonę?
OL L 311 2001.11.28, p. 67.