A7-0116/2010
12.4.2010
*
REKOMENDACIJA
dėl Europos Vadovų Tarybos pasiūlymo nešaukti konvento Sutarčių nuostatoms, susijusioms su pereinamojo laikotarpio priemonėmis dėl Europos Parlamento sudėties, peržiūrėti
(17196/2009 – C7-0002/2010 –2009/0814(NLE))
Konstitucinių reikalų komitetas
Pranešėjas:
Íñigo Méndez de Vigo
PE 439.159v03-00
Procedūrų sutartiniai ženklai
* Konsultavimosi procedūra
*** Pritarimo procedūra
***I Įprasta teisėkūros procedūra (pirmasis svarstymas)
***II Įprasta teisėkūros procedūra (antrasis svarstymas)
***III Įprasta teisėkūros procedūra (trečiasis svarstymas)
(Procedūra pasirenkama atsižvelgiant į teisės akto projekte pasiūlytą teisinį pagrindą.)
TURINYS
EUROPOS PARLAMENTO SPRENDIMO PROJEKTAS........................................................4
GALUTINIO BALSAVIMO KOMITETE REZULTATAI..........................................................6
EUROPOS PARLAMENTO SPRENDIMO PROJEKTAS
dėl Europos Vadovų Tarybos pasiūlymo nešaukti konvento Sutarčių nuostatoms, susijusioms su pereinamojo laikotarpio priemonėmis dėl Europos Parlamento sudėties, peržiūrėti
(17196/2009 – C7-0002/2010 – 2009/0814(NLE) )
(Konsultavimosi procedūra)
Europos Parlamentas ,
– atsižvelgdamas į Europos Vadovų Tarybos pirmininko 2009 m. gruodžio 18 d. raštą Europos Parlamentui pirmininkui dėl Protokolo Nr. 36 dėl pereinamojo laikotarpio nuostatų dalinio pakeitimo (17196/2009),
– atsižvelgdamas į Europos Vadovų Tarybos pagal Europos Sąjungos sutarties (ES sutartis) 48 straipsnio 3 dalį pateiktą prašymą duoti pritarimą ( C7-0002/2010 ),
– atsižvelgdamas į Protokolą Nr. 36 dėl pereinamojo laikotarpio nuostatų, pridedamą prie Lisabonos sutarties,
– atsižvelgdamas į ES sutarties 14 straipsnio 3 dalį,
– atsižvelgdamas į 1976 m. rugsėjo 20 d. aktą dėl atstovų į Europos Parlamentą rinkimų vadovaujantis tiesioginio visuotinio balsavimo teise,
– atsižvelgdamas į 2008 m. gruodžio 11–12 d., 2009 m. birželio 18–19 d. ir 2009 m. gruodžio 10–11 d. Europos Vadovų Tarybos susitikimų išvadas,
– atsižvelgdamas į Darbo tvarkos taisyklių 74a straipsnį ir 81 straipsnio 1 dalį,
– atsižvelgdamas į Konstitucinių reikalų komiteto rekomendaciją (A7–0000/2010),
A. kadangi 2002 m. vasario 22 d.–2003 m. liepos 18 d. konventas parengė Sutarties dėl Konstitucijos Europai projektą, kurio visos pagrindinės nuostatos perkeltos į 2009 m. gruodžio 1 d. įsigaliojusią Lisabonos sutartį,
B. kadangi 1999 m. gruodžio 17 d.–2000 m. spalio 2 d. dirbo konventas, kuris parengė Europos Sąjungos žmogaus teisių chartiją,
C. kadangi minėtieji du konventai, kurie pirmą kartą surinko nacionalinių parlamentų, Europos Parlamento, nacionalinių vyriausybių ir Komisijos atstovus bendram Europos Sąjungos projektui rengti, buvo didelis žingsnis pirmyn siekiant demokratiškiausių ir veiksmingiausių ES sprendimų priėmimo sistemų,
D. kadangi visgi šie du konventai buvo sušaukti siekiant spręsti labai svarbius klausimus, susijusius su Europos Sąjungos ateitimi: pirma, dėl ES institucinės reformos ir, antra, dėl dokumento, kuriame būtų įtvirtinti visiems europiečiams bendri pagrindiniai principai ir teisės, rengimo,
E. kadangi Europos Vadovų Taryba, vadovaudamasi ES sutarties 48 straipsnio 3 dalimi, pasikonsultavo su Europos Parlamentu dėl Protokolo Nr. 6, pridedamo prie Lisabonos sutarties, dalies, kurioje įtvirtinamos pereinamojo laikotarpio nuostatos dėl Europos Parlamento sudėties, peržiūros,
F. kadangi Europos Vadovų Taryba pateikė pasiūlymą nešaukti konvento ir tarpvyriausybinėje konferencijoje priimti iš dalies pakeistą protokolą,
G. kadangi atsižvelgiant į pirmiau išdėstytas mintis matyti, kad nebūtina šaukti konvento norint patvirtinti dalinius ES sutartyje numatytų nuostatų, reglamentuojančių Europos Parlamento sudėtį, pereinamojo laikotarpio pakeitimus, turinčius ribotą taikymo sritį;
1. duoda pritarimą Europos Vadovų Tarybai, kad minėtasis protokolas būtų iš dalies keičiamas tarpvyriausybinėje konferencijoje ir nebūtų šaukiamas konventas;
2. paveda Pirmininkui perduoti Parlamento poziciją Europos Vadovų Tarybai, Tarybai, Komisijai ir nacionaliniams parlamentams.
GALUTINIO BALSAVIMO KOMITETE REZULTATAI
Priėmimo data
7.4.2010
Galutinio balsavimo rezultatai
+:
–:
0:
17
5
1
Posėdyje per galutinį balsavimą dalyvavę nariai
Carlo Casini, Andrew Duff, Ashley Fox, Matthias Groote, Roberto Gualtieri, Gerald Häfner, Ramón Jáuregui Atondo, Constance Le Grip, David Martin, Jaime Mayor Oreja, Morten Messerschmidt, Paulo Rangel, Algirdas Saudargas, György Schöpflin, Søren Bo Søndergaard, Guy Verhofstadt
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Elmar Brok, Jean-Luc Dehaene, Enrique Guerrero Salom, Anneli Jäätteenmäki, Íñigo Méndez de Vigo, Adrian Severin, Tadeusz Zwiefka
Posėdyje per galutinį balsavimą dalyvavęs (-ę) pavaduojantis (-ys) narys (-iai) (187 straipsnio 2 dalis)
Emma McClarkin
