GALUTINIS
A6-0343/2007
24.9.2007
PRANEŠIMAS
dėl Bendrijos strategijos dėl lengvųjų automobilių ir nedidelės galios prekybos transporto priemonių išmetamų CO 2 dujų mažinimo
(2007/2119(INI))
Aplinkos, visuomenės sveikatos ir maisto saugos politikos komitetas
Pranešėjas:
Chris Davies
Nuomonės referentė (*):
Rebecca Harms (Pramonės, mokslinių tyrimų ir energetikos komitetas)
(*) Glaudesnio bendradarbiavimo tarp komitetų procedūra (Darbo tvarkos taisyklių 47 straipsnis)
PE 390.556v02-00
TURINYS
PASIŪLYMAS DĖL EUROPOS PARLAMENTO REZOLIUCIJOS.........................................3
AIŠKINAMOJI DALIS............................................................................................................13
Vidaus rinkos ir vartotojų apsaugos komiteto NUOMONĖ......................16
Pramonės, mokslinių tyrimų ir energetikos komiteto NUOMONĖ (*)...20
GALUTINIO BALSAVIMO KOMITETE REZULTATAI........................................................24
PASIŪLYMAS DĖL EUROPOS PARLAMENTO REZOLIUCIJOS
dėl Bendrijos strategijos dėl lengvųjų automobilių ir nedidelės galios prekybos transporto priemonių išmetamų CO 2 dujų mažinimo
( 2007/2119(INI) )
Europos Parlamentas,
– atsižvelgdamas į Komisijos komunikatą Tarybai ir Europos Parlamentui dėl Bendrijos strategijos dėl lengvųjų automobilių ir nedidelės galios prekybos transporto priemonių išmetamų CO 2 dujų mažinimo persvarstymo rezultatų ( COM(2007)0019 ),
– atsižvelgdamas į poveikio vertinimą, susijusį su minėtu komunikatu ( SEC(2007)0060 ),
– atsižvelgdamas į šeštąją Bendrijos aplinkosaugos veiksmų programą (6AVP)
OL L 242, 2002 9 10, p. 1. ,
– atsižvelgdamas į šeštąją
OL L 232, 2002 8 29, p. 1. ir septintąją
OL L 391, 2006 12 30, p. 1. bendrąsias mokslinių tyrimų, technologijų plėtros ir demonstravimo veiklos programas,
– atsižvelgdamas į 2005 m. lapkričio 16 d. Europos Parlamento rezoliuciją „Kaip laimėti kovą su globaline klimato kaita“
Priimti tekstai , P6_TA(2005)0433 , 2005 11 16. ,
– atsižvelgdamas į Komisijos komunikatą Tarybai, Europos Parlamentui, Europos ekonomikos ir socialinių reikalų komitetui ir Regionų komitetui „Pasaulio klimato kaitos apribojimas iki 2 Celsijaus laipsnių. Gairės 2020 metams ir vėliau“ ( COM(2007)0002 ),
– atsižvelgdamas į savo 2007 m. vasario 14 d. rezoliuciją dėl klimato kaitos
Priimti tekstai, P6_TA(2007)0038 . ,
– atsižvelgdamas į 2007 m. kovo 8–9 d. Europos Vadovų Tarybos priimtas Tarybai pirmininkaujančios valstybės narės išvadas dėl atnaujintos ES tvarios plėtros strategijos (2006 m. birželio mėn.) ir dėl aplinkosaugos technologijų ir ekologinių inovacijų vaidmens siekiant Lisabonos strategijos ekonomikos augimui ir darbo vietų kūrimui tikslų ,
– atsižvelgdamas į 2006 m. spalio 31 d. Europos klimato kaitos programos (angl. ECCP) ataskaitą „Technologinių ir kitų priemonių, kurias taikant siekiama sumažinti lengvųjų automobilių išmetamų CO 2 dujų kiekį, galimybių ir sąnaudų įvertinimas ir analizė“
http://ec.europa.eu/enterprise/automotive/projects/report_co2_reduction.pdf ,
– atsižvelgdamas į Europos Parlamento ir Tarybos 1999 m. gruodžio 13 d. direktyvą 1999/94/EB dėl vartotojų galimybės gauti informaciją apie degalų taupymą ir išmetamųjų CO 2 dujų kiekį parduodant naujus keleivinius automobilius
OL L 12, 2000 1 18, p. 16. Direktyva, pakeista Reglamentu (EB) Nr. 1882/2003 (OL L 284, 2003 10 31, p .1) ,
– atsižvelgdamas į Europos Parlamento ir Tarybos 1998 m. spalio 13 d. direktyvą 98/70/EB dėl benzino ir dyzelinių degalų (dyzelino) kokybės
OL L 350, 1998 12 28, p. 58. Direktyva su paskutiniais pakeitimais, padarytais Reglamentu (EB) Nr. 1882/2003. ir Komisijos pasiūlymą dėl Europos Parlamento ir Tarybos direktyvos, iš dalies keičiančios Direktyvą 98/70/EB dėl benzino, dyzelinių degalų (dyzelino) ir gazolių kokybės rodiklių ir šiltnamio efektą sukeliančių dujų, išmetamų kelių transporto priemonėms naudojant degalus, stebėsenos ir mažinimo mechanizmo nustatymo ir iš dalies keičiančios Tarybos direktyvą 1999/32/EB dėl vidaus vandens kelių laivų kuro kokybės rodiklių bei panaikinančios Direktyvą 93/12/EEB ( COM(2007)0018 ),
– atsižvelgdamas į Darbo tvarkos taisyklių 45 straipsnį,
– atsižvelgdamas į Aplinkos, visuomenės sveikatos ir maisto saugos politikos komiteto pranešimą ir į Pramonės, mokslinių tyrimų ir energetikos bei Vidaus rinkos ir vartotojų apsaugos komitetų nuomones ( A6‑0343/2007 ),
A. kadangi 19 proc. Europos Sąjungoje išmetamų CO 2 dujų sudaro lengvųjų automobilių ir nedidelės galios prekybos transporto priemonių išmetamos CO 2 dujos, kurių kiekis auga dėl didėjančio naujų automobilių skaičiaus ir jų galios,
B. kadangi ekonomiškiausias ir veiksmingiausias politinis bendro lengvųjų automobilių išmetamų CO 2 dujų kiekio mažinimo būdas – didinti naudojimąsi viešuoju transportu; kadangi norint sumažinti išmetamųjų CO2 dujų kiekį, reikia imtis viešojo transporto kokybės ir naudojimo apimties skatinimo ir gerinimo priemonių siekiant, kad perėjimas nuo nuosavų automobilių prie viešojo transporto taptų patrauklesnis ir taip būtų sumažintas bendras išmetamųjų CO 2 dujų kiekis, susidarantis dėl žmonių, kurie nuolat važinėja į darbą,
C. kadangi iki šiol ES strategijoje dėl automobilių išmetamų CO 2 dujų kiekio mažinimo nebuvo atsižvelgiama į vairuotojų elgesį ir infrastruktūros priemones, nors jie galėtų padėti labai sumažinti išmetamųjų CO 2 dujų kiekį,
D. kadangi kelių transportas sunaudoja 60 proc. visos ES sunaudojamos naftos, o neveiksmingas kuro naudojimas kelia grėsmę energetikos saugumui ir prisideda prie didelių eksploatavimo kainų ir pasaulio naftos atsargų išeikvojimo,
E. kadangi šiuo metu reikalingos teisėkūros priemonės technologijų kūrimui ir kaitai skatinti, siekiant, kad sektorius padėtų įgyvendinti ES tikslą iki 2020 m. sumažinti išmetamųjų CO 2 dujų kiekį 20 proc., palyginti su 1990 m.,
F. kadangi paaiškėjo, kad savanoriškų įsipareigojimų politika nesėkminga, nes aišku, kad automobilių pramonė 2008 m. nepasieks savanoriško 140 g/km įsipareigojimo; kadangi 1995 m. buvo pasiūlytas 120 g CO 2 /km tikslas, kurį Taryba ir Parlamentas patvirtino 1996 m., ir tikslą pasiekti numatyta 2005 m., o vėliausiai 2010 m.,
G. kadangi komunikate „Konkurencingos automobilių pramonės reglamentavimo sistema 21-ajame amžiuje“ (COM (2007)0022), remdamasi integruota politika, orientuota į ES tikslą iki 2012 m. derinant Sąjungos ir valstybių narių intervencinius veiksmus pasiekti, kad būtų išmetama 120 g/km CO 2 , Komisija apibrėžia pagrindinius būsimos motorinių transporto priemonių išmetamų CO 2 dujų kiekio mažinimo strategijos elementus,
H. kadangi lengvųjų automobilių išmetamų CO 2 dujų kiekiui sumažinti būtina imtis veiksmų, paremtų integruota politika, kuri apimtų su varikliais susijusias priemones, papildomas priemones, biokurą, ekologišką važiavimą ir infrastruktūros priemones,
I. kadangi bendras automobilių išmetamų CO 2 dujų kiekis priklauso nuo sudėtingos sąveikos, apimančios variklio efektyvumą, kuro savybes išskirti tam tikrą CO 2 dujų kiekį, vairuotojų elgesį, ridą, infrastruktūros kokybę ir (arba) perkrovą, taip pat sudedamųjų dalių efektyvumą CO 2 dujų kiekio atžvilgiu,
J. kadangi įrodyta, jog išmetamųjų CO 2 dujų kiekis ženkliai sumažėtų visose valstybėse narėse nuosekliai laikantis greičio apribojimų,
K. kadangi automobilių įperkamumas ir jų parko atnaujinimas be abejo yra automobilių keliuose išmetamų CO 2 dujų kiekio mažinimo, oro kokybės ir saugos gerinimo pagrindas,
L. kadangi taikant apmokestinimą ir ženklinimą nepavyko prisidėti prie ES trijų ramsčių strategijos, kuria siekiama mažinti automobilių išmetamų CO 2 dujų kiekį,
M. kadangi labai svarbu nustatyti privalomus ir aiškiai apibrėžtus lengvųjų automobilių išmetamų CO 2 dujų kiekio mažinimo tikslus siekiant, kad sklandžiai veiktų automobilių pramonės vidaus rinka ir kad vartotojams būtų pateikiama išsami informacija tam, kad pirkdami transporto priemonę jie priimtų sąmoningą sprendimą ir galėtų reikšmingai prisidėti prie išmetamųjų CO 2 dujų kiekio mažinimo;
N. kadangi Direktyva 1999/94/EB nepakankamai efektyvi ir valstybės narės nesugebėjo jos vienodai įgyvendinti,
O. kadangi reikia atkreipti dėmesį į tai, kad buvo sėkmingai nustatytos daugelio produktų (pvz., elektros ir buities įrangos) energijos efektyvumo kategorijos, kurios, naudojant lengvai suprantamus raidžių arba spalvų kodus, praktiškai padeda Europos vartotojams priimti sprendimą dėl pirkinio ir taip taupyti energiją bei mažinti išmetamųjų CO 2 dujų kiekį,
P. kadangi prie CO 2 kiekio mažinimo turi prisidėti visų klasių transporto priemonės, nes rinkos dydis CO 2 kiekio mažinimui daro didesnę įtaką nei kiti veiksniai,
Tvarkaraštis ir tikslai
1. pripažįsta, kad gamintojams reikia 5–7 metų norint kuo ekonomiškiau pakeisti transporto priemonių konstrukciją, ir, pripažindamas, kad 2008 m. į rinką pateiktų automobilių vidutiniškai išmetamų dujų kiekis tikėtinai viršys 150 g CO 2 /km, teigiamai vertina Komisijos planą pateikti pasiūlymų dėl ES teisinės išmetamųjų CO 2 dujų kiekio mažinimo sistemos, pagal kurią būtų numatytos privalomosios priemonės, kuriomis siekiama taupiau naudoti degalus nedidelės galios transporto priemonėse tobulinant variklių technologijas, tobulinant kitas technologijas ir naudojant biokurą; primena, kad Taryba 1996 m. ir Parlamentas 1997 m. pritarė tikslui vidutinį automobilių parko išmetamų CO 2 dujų kiekį sumažinti iki 120 g/km vienam lengvajam automobiliui ir tai pasiekti anksčiausiai 2005 m., o vėliausiai 2010 m.;
2. primygtinai ragina, kad siūlomos „papildomos priemonės“ siekiant anksčiau sutarto išmetamųjų CO 2 dujų kiekio sumažinimo iki 120 g CO 2 /km 2012 m. tikslo būtų įgyvendinamos naudojant kiekybiškai apibrėžiamus standartus, ir mano, kad teisės aktuose turėtų būti nustatyti aiškūs ir išmatuojami išmetamųjų dujų mažinimo tikslai, įgyvendintini naudojant technines priemones;
3. siūlo privalomuosius metinius CO 2 išmetamųjų dujų kiekio sumažinimo tikslus pradėti taikyti nuo 2009 m. sausio 1 d., siekiant skatinti transporto priemonių techninę pažangą, užtikrinant, kad vien dėl šių priemonių nuo 2012 m. sausio 1 d. visų į ES rinką pateiktų lengvųjų automobilių vidutinis išmetamų CO 2 dujų kiekis neviršytų 120 g CO 2 /km;
4. ragina Komisiją pateikti konkrečių veiksmų ir teisėkūros pasiūlymų, skirtų užtikrinti, kad būtų įgyvendintos „papildomos priemonės“, sumažinant išmetamųjų dujų kiekį papildomais 10 g CO 2 /km;
5. reikalauja, kad nuo 2020 m. sausio 1 d. vidutinis išmetamųjų CO 2 dujų kiekis neviršytų 95 g CO 2 /km, ir mano, kad ES vykdydama Septintąją bendrąją mokslinių tyrimų programą turėtų remti reikalingą naujovių skatinimą; pabrėžia, kad reikia nuolat skatinti teršalų neišmetančių transporto priemonių, pvz., elektra varomų transporto priemonių, mokslinius tyrimus ir vystymą;
6. primena minėtą 2005 m. lapkričio 16 d. EP rezoliuciją „Kaip užkirsti kelią pasaulio klimato kaitai“, kurioje raginama nustatyti „naujoms transporto priemonėms taikomas privalomas CO 2 emisijų normas važiuojant 80–100 g/km“, kurias būtų privaloma įgyvendinti per vidutinį laikotarpį; palaiko Komisijos siekį remti mokslinius tyrimus, pažangių technologijų plėtrą bei jų pristatymą, o ypač siekį 2020 m. pasiekti dar platesnio užmojo tikslų; ragina Komisiją svarstyti galimybę po 2012 m. toliau laipsniškai mažinti išmetamųjų dujų kiekį transporto priemonių gamyboje naudojant lengvesnes medžiagas, tuo pat metu užtikrinant, kad laikomasi dabar galiojančių teisės aktų ir nerizikuojama keleivių ir pažeidžiamų naudotojų grupių saugumu keliuose;
7. pažymi, kad serijiniu būdu jau gaminama daug automobilių, užimančių mažai vietos ir naudojamų vietos susisiekimui (angl. „gentlecars“), kurių išmetamų dujų kiekis mažesnis nei 90 g CO 2 /km, ir todėl ragina Komisiją, kartu taikant kitas priemones, remti veiksmus, kuriais būtų užtikrinama, kad bus kuo dažniau naudojami „gentlecars“, o ne daug CO 2 išmetantys automobiliai;
8. mano, kad Komisija turėtų patvirtinti arba pakeisti ilgalaikius tikslus ne vėliau kaip 2016 m., atlikus išsamų sąnaudų ir naudos poveikio vertinimą ir atsižvelgus į po Kioto protokolo pasiektus susitarimus, ir tikisi, kad siekiant šių tikslai galbūt reikės iki 2025 m. toliau sumažinti išmetamųjų CO 2 dujų iki 70 g CO 2 /km arba dar daugiau;
9. ragina Komisiją teisės aktuose nustatant privalomąsias priemones, kurios galėtų paveikti transporto priemonių parko atnaujinimo spartą, atsižvelgti į techninį pagrįstumą, sąnaudų efektyvumą, poveikį aplinkai ir naujų automobilių įperkamumą transporto priemonių naudojimo ciklo eigoje;
10. pastebi, kad Bendrijos teisės aktais reglamentuojama 17–18 mln. automobilių per metus rinka, kuri prilygsta Jungtinių Valstijų lengvųjų automobilių rinkai; tikisi, kad plataus užmojo Europos Sąjungos išmetamųjų šiltnamio efektą sukeliančių dujų kiekio mažinimo politika skatins žiniomis paremtos ekonomikos augimą ir darbo vietų automobilių pramonėje kūrimą bei viso pasaulio mastu darys teigiamą įtaką mažinant transporto išmetamų teršalų kiekį;
11. rekomenduoja, atsižvelgiant į sunkumus, kurių gali turėti specializuoti gamintojai mažindami savo gaminamų riboto asortimento automobilių išmetamų CO 2 dujų kiekį per nustatytą laikotarpį, kiekvienam gamintojui arba importuotojui suteikti teisę per metus į duomenis, naudojamus vidutiniam išmetamųjų CO 2 dujų kiekiui nustatyti, neįtraukti 500 pažymėtų lengvųjų automobilių, jei informacija apie šių automobilių išmetamąsias CO 2 dujas ir kuro sutaupymą bus pažymėta ir pateikta vartotojams laikantis įprastų teisinių reikalavimų;
12. taip pat rekomenduoja, atsižvelgiant į sunkumus, kurių gali turėti smulkūs automobilių gamintojai ir mažiau negu 0,5 proc. rinkos dalį turintys rinkos naujokai mažindami savo gaminamų riboto asortimento automobilių išmetamųjų CO 2 dujų kiekį per nustatytą laikotarpį, kad Komisija apsvarstytų galimybę į teisės aktus įtraukti pasiūlymus, pagal kuriuos šiems specializuotiems gamintojams būtų numatyti plataus užmojo CO 2 dujų kiekio mažinimo tikslai;
13. pažymi svarbų gamintojų, kurių specializacija – aukščiausios klasės ir ypač geromis techninėmis savybėmis pasižyminčių automobilių gamyba, vaidmenį kuriant pažangiąsias technologijas, išlaikant kokybiškas darbo vietas, vykdant pasaulinę prekybą ir suteikiant naudos Europos ekonomikai bei pastebi, kad tokių gamintojų gamybinė patirtis turėtų ženkliai prisidėti prie automobilių išmetamų CO 2 dujų kiekio mažinimo;
14. yra įsitikinęs, kad visos taisyklės turi padėti išsaugoti vidaus rinką, o valstybės narės turėtų taikyti ES taisykles tuo pačiu metu ir naudodamos tokius pačius metodus, kad būtų išvengta rinkos sutrikimų ir susiskaidymo;
Darbo pasidalijimas tarp gamintojų
15. pripažįsta, kad vartotojų lengvųjų automobilių pasirinkimas ir gamintojų automobiliai labai skiriasi; reikalauja, kad visų automobilių išmetamų CO 2 dujų kiekis būtų mažinamas, todėl turi būti leidžiamas tam tikras diferencijavimas pagal naudingumo rodiklį, bet tai neturėtų žlugdyti paskatų pereiti prie mažiau CO 2 išmetančių transporto priemonių ar sudaryti nepalankių sąlygų įmonėms, kurios pirmauja siekiant šių tikslų;
16. pabrėžia, kad svarbu leisti tam tikroms transporto priemonėms viršyti išmetamųjų dujų ribines vertes, kad automobilių rinka nebūtų per daug sutrikdyta, bet siekia numatyti tvirtas išmetamųjų dujų kiekio mažinimo paskatas ir todėl, nustatant 2012 ir 2020 m. vidutinio išmetamųjų CO 2 dujų kiekio sumažinimo tikslus ir tarpinius metinius tikslus, siūlo remtis visų gamintojų ir importuotojų parduotų lengvųjų automobilių ribinės vertės kreive, kurios atskaitos taškas būtų naujų lengvųjų automobilių charakteristikos 2009 m. sausio 1 d.;
17. rekomenduoja ribinės vertės kreivei taikyti matematinę formulę, išreikštą funkcija, susiejančia kiekvieno lengvojo automobilio CO 2 dujų išmetimą su jo vėže (tarpvėžę dauginant iš tarpuračio);
18. ragina Komisiją užtikrinti, kad visi gamintojai deramai stengtųsi mažinti viso transporto priemonių parko išmetamų šiltnamio efektą sukeliančių dujų kiekį ir kad tam būtų numatytos atitinkamos paskatos; tačiau mano, kad pagal jokią ateityje taikomą sistemą neturėtų būti tiesiogiai ar netiesiogiai atlyginama gamintojams, anksčiau gaminusiems labiau aplinką teršiančias transporto priemones, ir kad turėtų būti siekiama, jog labiau sumažėtų CO 2 dujų išmetimas kylantis dėl daugiau CO 2 išmetančių transporto priemonių, bei kad pagal šią sistemą būtų labiau skatinamos pažangiausios technologijos ir alternatyvaus kuro naudojimas (kai naudojami elektromobiliai, mišrus, vandenilio arba kitas alternatyvus kuras), kurie labiau prisideda prie šiltnamio efekto mažinimo;
19. ragina Komisiją atsižvelgus į suinteresuotųjų subjektų nuomones pateikti pasiūlymus svarstyti Parlamente ir Taryboje siekiant užtikrinti, kad, rūpinantis įvairove ir socialiniu teisingumu, kreivėje atsispindėtų automobilių dydžių skirtumai, išmetamųjų CO 2 dujų kiekio mažinimo technologinės išlaidos ir naujų automobilių prieinamumas įvairių kategorijų klientams;
20. atkreipia dėmesį į skirtingas teisines galimybes šiam tikslui pasiekti; mano, kad svarbu, kaip teigia Komisija savo komunikate, „užtikrinti (...) sumažinimo tikslus, kurie būtų nešališki įvairių Europos automobilių gamintojų atžvilgiu“, tačiau taip pat svarbu veiksmingai atlyginti už didžiausius transporto priemonių efektyvumo pasiekimus;
21. siūlo nuo 2011 m. sausio 1 d. taikyti naują rinkos reglamentavimo priemonę „Leistinos anglies normos mažinimo sistema“ (angl. CARS), pagal kurią gamintojai ir importuotojai bus įpareigoti sumokėti finansines nuobaudas, proporcingas kiekvieno parduoto automobilio viršytam išmetamųjų dujų kiekiui, kurias bus galima padengti vadinamaisiais iškeičiamaisiais kreditais, suteikiamais už naujai įregistruotus to paties gamintojo lengvuosius automobilius, kurių išmetamųjų dujų kiekis bus mažesnis už ribinės vertės kreivę; mano, kad nuobaudos už viršytą g/km rodiklį turėtų būti didesnės negu atlygis už neviršytą rodiklį;
22. primygtinai reikalauja, kad bet kokia transporto priemonių gamintojų tarpusavyje parduodamų kvotų sistema būtų atskirta nuo ES išmetamųjų teršalų prekybos sistemos ar bet kurios kitos išorinės anglies kreditų ar kompensavimo sistemos;
23. mano, kad gamintojams taikomos nuobaudos turėtų būti nustatytos nuspėjamu ir aiškiu būdu, ir siūlo, kad Komisija pateiktų atitinkamų pasiūlymų dėl nuobaudų ir kreditų dydžio, išreikšto EUR/g CO 2 ;
24. pritaria, kad atsižvelgiant į transporto priemonių technologijų raidą ir siekiant neleisti sulėtėti išmetamųjų dujų kiekio mažinimo tempui, ribinės vertės kreivę ir nuobaudų dydį gali tekti nuolat keisti;
25. rekomenduoja pajamas iš finansinių nuobaudų skirti išmetamųjų CO 2 dujų kiekio mažinimo moksliniams tyrimams ir taikomajai veiklai bei pagalbai vietos viešajam transportui;
26. mano, kad Komisijai nustačius pradinę kreditų kainą ją toliau turėtų lemti rinka ir kad, siekiant suteikti gamintojams ir importuotojams daugiau lankstumo ir didesnę pasirinkimo laisvę, kreditus turėtų būti galima perkelti į būsimuosius metus arba parduoti, arba perduoti kitoms sistemoje dalyvaujančioms įmonėms ar verslo vienetams;
27. ragina pagal transporto priemones ir pagal gamintojus surūšiuotą informaciją apie išmetamųjų dujų kiekį lengvai prieinama forma pateikti visuomenei – taip bus užtikrintas skaidrumas ir bus lengviau palyginti transporto priemones ir gamintojus;
28. rekomenduoja suteikti galimybę gamintojams ir importuotojams pasinaudoti lankstumo priemonėmis, pvz., grupės vidurkiu, kreditais iš atsinaujinančių šaltinių gaunamą kurą naudojančioms transporto priemonėms ir kreditų kaupimu („banking“), ir nuspręsti, ar jie nori, kad prekybos vienetu būtų pripažinta bendrovė, įvairios antrinės įmonės ar verslo padaliniai, tiesiogiai atsakingi už atitinkamų transporto priemonių gamybą;
29. siūlo, kad pirmaisiais metais CARS sistemos veikla būtų „šešėlinė“, kurios metu būtų tik renkami duomenys, perduodami sertifikatai ir skelbiami balansai, o finansinis režimas įsigaliotų nuo 2012 m. sausio 1 d.;
Testavimas, duomenų priežiūra ir transporto priemonių duomenys
30. reikalauja, kad būtų kreipiamas dėmesys į bendrą išmetamųjų šiltnamio efektą sukeliančių dujų kiekį, tenkantį vienai transporto priemonei, įskaitant oro kondicionavimo sistemų išmetamą šių dujų kiekį; taip pat ragina Komisiją siūlyti atnaujinti bandymų ciklus, kad jų metu būtų geriau atspindėtos tikrosios važiavimo sąlygos;
31. ragina pakeisti bandymų procedūras, kad būtų geriau atkuriamos realios vairavimo sąlygos, ir ragina pakeisti Europos važiavimo ciklą, kad būtų atsižvelgta į technologijų plėtrą, pvz., šešių pavarų atsiradimą;
32. ragina Komisiją įvesti naują matų sistemą ir standartus, leisiančius nustatyti fiksuotą vertę siekiant susieti išmetamųjų CO 2 dujų kiekį su naudingais pagerinimais, pvz., pavarų perjungimo indikatoriais, ekonometrų naudojimu, itin veiksmingomis oro kondicionavimo sistemomis, geresniais tepalais, variklio išjungimo ir paleidimo sustojus sistemomis, žemo trinties pasipriešinimo padangomis, padangų slėgio kontrolės sistemomis, kurių naudojimas gali priklausyti nuo atskirų vairuotojų; taip pat rekomenduoja gaminant automobilius pradėti taikyti technologijas, kurios padėtų skatinti vairuotojus tausoti aplinką, pvz., ekrane rodyti informaciją apie degalų sunaudojimą ir išlaidas važiuojant pasirinktu maršrutu bei tą pačią informaciją apie įprastus maršrutus, taip pat įrengti aktyvius perspėjimo apie viršytą greičio apribojimą prietaisus bei pagalbinius prietaisus, padedančius vairuotojui kontroliuoti greitį, įskaitant greičio ribotuvus;
33. ragina Tarybą iš naujo apsvarstyti testavimo procedūras ir nustatyti, ar laikomasi nustatytų gamybos taisyklių, ir užtikrinti, kad sertifikuotos įstaigos skirtingose valstybėse narėse jas traktuotų vienodai;
34. pabrėžia būtinybę spręsti neatidėliotinus energetinio saugumo klausimus, mažinti Europos priklausomybę nuo importuoto kuro, sumažinti CO 2 dujų išmetimą gerinant transporto priemonių ekonomiškumą ir didinti kelių saugumą;
35. mano, kad bet kokia energijos taupymo priemonė, kuria siekiama mažinti kuro sunaudojimą, bus labai naudinga užtikrinant energijos tiekimo saugumą, nes ja būtų mažinama Bendrijos priklausomybė nuo pirminės energijos šaltinių importo ir tarptautinių angliavandenilių kainų;
Reklama ir ženklinimas
36. nepasitikėdamas galimu siūlomo savanoriško susitarimo dėl naujų automobilių reklamos veiksmingumu, ragina Komisiją pateikti pasiūlymą iš dalies pakeisti 1999 m. gruodžio 13 d. Europos Parlamento ir Tarybos direktyvą 1999/94/EB ir ES bendrojoje rinkoje nustatyti teisinius ženklinimo, reklamos ir naujų automobilių pateikimo į rinką reikalavimus; ypač siekiant užtikrinti, kad direktyva būtų tinkamai perkelta ir kad būtų suteikta visapusiška ir suprantama informacija vartotojams;
37. rekomenduoja nustatyti minimalius privalomus ir vienodus informacijos apie kuro sutaupymą (l/100km) ir CO 2 išmetimą (g/km) skelbimo reikalavimus reklamuojant naujus automobilius visuose prekybos ir reklaminiuose leidiniuose bei salonuose ir šią informaciją pateikti aiškiai matomu, vartotojui suprantamu būdu ir galbūt naudojant spalvų kodus tam, kad būtų galima atlikti palyginimus; mano, kad tam tikruose elektroniniuose prietaisuose naudojamas A–G formatas šių prietaisų energijos suvartojimo efektyvumui palyginti galėtų būti pavyzdžiu nurodant reikalingą informaciją;
38. ragina Komisiją pasiūlyti taisykles, kuriomis būtų siekiama panašių tikslų ir kurios apimtų dabartiniuose teisės aktuose nereglamentuojamas sritis, pvz., per televiziją, radiją ir internete pateikiamą medžiagą, taip pat beveik naujų automobilių reklamą;
39. mano, kad teisės aktai, kuriuose reikalaujama ant cigarečių pakelių skelbti įspėjimus dėl sveikatos, yra tinkamas pavyzdys, ir siūlo, kad mažiausiai 20 proc. erdvės, skirtos reklamuoti naujus automobilius skelbimuose, prekybos leidiniuose arba prekybos salonuose, būtų skirta patvirtinta forma pateikiamai informacijai apie kuro sutaupymą ir CO 2 išmetimą;
40. rekomenduoja į visuose prekybos ir reklamos leidiniuose bei prekybos salonuose skelbiamą informaciją apie kuro sunaudojimą įtraukti oro kondicionavimo bandymų duomenis;
41. siūlo priimti privalomąjį reklamos kodeksą, kuriame būtų uždrausti klaidingi teiginiai apie ekologiškumą, ir, siekdamas padidinti automobilių, kurie išmeta mažai CO 2 , paklausą tarp vartotojų, rekomenduoja pradėti taikyti klasifikavimo pagal techninius duomenis, susijusius su aplinkos apsauga, sistemą „žalioji žvaigždė“, pagal kurią būtų atsižvelgiama į visus su aplinkos apsauga susijusius techninius duomenis, įskaitant išmetamųjų CO 2 dujų kiekį (g/km) ir kitų išmetamų teršalų kiekį, degalų sunaudojimą (l/100 km), svorį, aerodinamines savybes, vietos panaudojimą, sukeliamą triukšmą ir su ekologišku važiavimu susijusias pagalbines priemones;
Vartotojų paklausos skatinimas
42. pripažįsta galimą valstybių narių vaidmens svarbą skatinant mažiau CO 2 dujų išmetančio viešojo transporto ir privačių automobilių paklausą tarp vartotojų ir ragina parengti nacionalinius veiksmų planus, kuriuose būtų nurodytos priemonės, kurių ketinama imtis šiam klausimui spręsti;
43. ypač palaiko fiskalinių priemonių taikymą ir ragina valstybes nares įvesti pardavimo ir apyvartos mokesčius lengviesiems automobiliams, kurių CO 2 išmetimas yra didesnis už vidutinį;
44. pripažįsta, kad nuo transporto priemonių parko senumo ir važiavimo per dideliu greičiu priklauso išmetamų dujų kiekis; ragina Komisiją ir valstybes nares imtis ekonominių priemonių, skatinančių nebenaudoti senų automobilių ir užtikrinti, kad tam tikra transporto priemonių mokesčių dalis priklausytų nuo išmetamųjų CO 2 dujų ir kitų teršalų kiekio; pažymi, kad pamažu pradėjus diegti technologijas, kurias naudojant nebūtų išmetamos CO 2 dujos, tolimesnėje ateityje turėtų būti atsisakyta mokesčių dalies, susijusios su CO 2 dujų išmetimu;
45. siekdamas išvengti vidaus rinkos susiskaidymo, ragina visoje ES nustatyti išmetamųjų CO 2 dujų kiekio vertes, pagal kuras valstybės narės galėtų numatyti mokestines lengvatas, priklausančias nuo išmetamo teršalų kiekio;
46. pritaria, kad automobiliai būtų apmokestinami atsižvelgiant į išmetamųjų CO 2 dujų kiekį ir alternatyvaus kuro naudojimą siekiant tinkamai skatinti vartotojus ir gamintojus;
Nedidelės galios prekybos transporto priemonės (N1) ir kitų kategorijų transporto priemonės
47. remia Komisijos ketinimą reguliuoti nedidelės galios prekybos transporto priemonių išmetamų CO 2 dujų kiekį ir ragina Komisiją pateikti atitinkamus pasiūlymus kartu su planuojamais pasiūlymais dėl lengvųjų automobilių;
48. pripažįsta, kad nedidelės galios prekybos transporto priemonių savybės ir rinka skiriasi nuo lengvųjų automobilių savybių ir rinkos; pastebi, kad trūksta duomenų apie vidutinį šio sektoriaus išmetamų dujų kiekį ir jo mažinimo sąnaudas, bet mano, kad standartai ir reikalavimai turėtų kuo labiau atitikti taikomus lengviesiems automobiliams;
49. primena, kad Europos Parlamentas keletą kartų ragino Komisiją apsvarstyti galimybę taikyti CO 2 ribojimo priemones visų kategorijų kelių transporto priemonėms, ir todėl ragina Komisiją vėliausiai iki 2009 m. sausio 1 d. pateikti atitinkamų pasiūlymų dėl sunkvežimių ir dviračių transporto priemonių reglamentavimo;
Papildomos priemonės
50. mano, kad priemonės, galinčios padėti sumažinti lengvųjų automobilių CO 2 dujų išmetimą, tačiau nesusiejamos su absoliučia verte, turėtų būti laikomos tik papildomomis priemonėmis ir neįtraukiamos į šiuo metu siūlomus teisės aktus;
51. mano, kad pagalbinės priemonės, apimančios ekonomiškesnio važiavimo, biokuro naudojimo skatinimą ir ypač eismo valdymo sistemų tobulinimą, gali padėti mažinti išmetamųjų CO 2 dujų kiekį;
52. ragina valstybes nares sumažinti sunkvežimiais gabenamų prekių kiekį perkeliant šias prekes į geležinkelius ir vandens transportą, nes tai sumažintų išmetamuosius teršalus ir naftos poreikį;
53. nuogąstauja, kad dėl didesnio biokuro naudojimo gali padidėti maisto ir pašarų kainos ir didelius nuostolius patirtų žmonės, gaunantys mažas pajamas, bei gali kilti spartesnio atogrąžų miškų sunaikinimo grėsmė, ir ragina Komisiją pasiūlyti griežtesnes importuojamo biokuro sertifikavimo taisykles tam, kad būtų išvengta neigiamo socialinio ir ekologinio poveikio;
54. bet kuriuo atveju mano, kad biokuro nauda mažinant išmetamųjų CO 2 dujų kiekį turėtų būti apsvarstyta keičiant direktyvą 98/70/EB;
55. primygtinai ragina, kad būtų plėtojama ekologiškai pagaminto biokuro sertifikavimo sistema; ragina Komisiją į teisėkūros pasiūlymą įtraukti nuostatą, pagal kurią biokuras galėtų būti įtraukiamas į apskaičiavimus, kuriais nustatomas atitikimas CO 2 dujų išmetimo normoms, tik tada, jei biokuras ekologiškai pagamintas ir sertifikuotas; pabrėžia, kad antros kartos biokuro, gaminamo iš augalų arba augalų dalių ir tiesiogiai nemažinančio maisto gamybos bei padidinančio efektyvumą, turi būti gaminama daugiau, dar daugiau skatinant jo naudojimą;
56. rekomenduoja po 2012 m. nustatyti tolesnius su efektyviu degalų naudojimu susijusius tikslus tam, kad ir toliau būtų mažinamas automobilių išmetamų dujų kiekis ir būtų suteikiama daugiau aiškumo visiems suinteresuotiems subjektams;
57. ragina Komisiją apsvarstyti alternatyvaus dujinio kuro, pvz., suskystintųjų ir gamtinių dujų, galinčių padėti nedelsiant sumažinti išmetamųjų CO 2 dujų kiekį ir tiekti energiją iš įvairesnių šaltinių, vaidmenį ir galimybes;
58. ragina Komisiją ir valstybes nares nepamiršti, kad būtinos nuodugnios žinios apie naujas transporto priemonių variklių gamybos technologijas, ir ypač ragina organizuoti mokymus, skirtus tam tikroms grupėms (pvz., technikos dirbtuvių ir techninių tarnybų darbuotojams);
59. ragina Komisiją nedelsiant pradėti rengti ir į strategiją dėl automobilių išmetamų CO 2 dujų kiekio mažinimo įtraukti ES masto ekologiško važiavimo kampaniją;
60. ragina Komisiją pranešti Europos Parlamentui, kaip galima stebėti ekologiško važiavimo teikiamą CO 2 mažinimo naudą, ir jeigu Komisija mano, kad tai neįmanoma, paaiškinti, kodėl Komisija finansuoja ECODRIVEN projektą, orientuotą į kiekybiškai įvertinamą CO 2 kiekio mažinimą ekologiškai važiuojant;
61. remia principą, kad norint įgyti vairuotojo pažymėjimą turėtų būti privaloma baigti ekologiško važiavimo kursą;
62. paveda Pirmininkui perduoti šią rezoliuciją Tarybai, Komisijai ir valstybių narių vyriausybėms bei parlamentams .
AIŠKINAMOJI DALIS
Apie 19 proc. viso anglies dioksido Europos Sąjungoje išmeta lengvieji automobiliai ir nedidelės galios prekybos transporto priemonės ir bendra išmetimo apimtis auga, nors iki 2004 m. per dešimtmetį vieno naujo automobilio išmetamų CO 2 dujų kiekis vidutiniškai sumažėjo 12,4 proc.
Šio išmetamųjų dujų kiekio augimo priežastis – didėjantis automobilių skaičius ir jų sukeliami kamščiai (25 valstybių Europos Sąjungoje užregistruotų automobilių 1990–2003 m. padaugėjo 36 proc. – nuo 156 iki 212 mln.), taip pat didėjanti automobilių galia – ji iki 2004 m. per dešimtmetį vidutiniškai išaugo 28 proc. ir šis augimas buvo gerokai spartesnis nei svorio (jis padidėjo 15 proc.), nors nė viena vyriausybė nepadidino leistino greičio keliuose.
Akivaizdu, kad tai nepadeda ES siekti tikslo iki 2020 m. sumažinti išmetamųjų CO 2 dujų kiekį bent 20 proc. (palyginti su 1990 m.), ką jau kalbėti apie 30 proc. sumažinimo tikslą, kuris bus patvirtintas, jei bus pasiektas tarptautiniai susitarimas.
CO 2 dujų išmetimo ir kuro taupymo klausimai neatsiejami. Kelių transportas sunaudoja 60 proc. visos ES sunaudojamos naftos, o neefektyvus kuro naudojimas automobiliuose ne tik didina dujų išmetimą, bet ir didina grėsmę Europos energetikos saugumui ir eikvoja pasaulio naftos atsargas, taip pat verčia vairuotojus daug mokėti už eksploatavimą.
1998 m. automobilių pramonė savanoriškai įsipareigojo iki 2008 m. sumažinti naujų Europoje pagamintų automobilių vidutinį išmetamųjų dujų kiekį daugiausia iki 140 g CO 2 /km. Nors 25 proc. gamintojų yra pasirengę pasiekti šį tikslą, bendra padėtis prastesnė. Visų naujų automobilių, kurie parduoti 25 valstybių Europos Sąjungoje, išmetamų dujų kiekis 2004 m. vidutiniškai sudarė 162 g CO 2 /km ir iki 2008 m. pabaigos vargu ar bus mažesnis už 150 g CO 2 /km.
Tik 2007 m. sausio mėn. Komisija iš esmės sutiko parengti privalomuosius teisės aktus ir pasiūlė įpareigoti gamintojus iki 2012 m. techninėmis priemonėmis sumažinti išmetamųjų CO 2 dujų kiekį iki 130 g CO 2 /km ir nustatyti įvairias papildomas priemones, kurias taikant turėtų būti užtikrinta, kad bendras išmetamųjų CO 2 dujų kiekis iki tų metų neviršytų 120 g CO 2 /km.
2012 m. data šiuo atveju yra panaši į fantaziją. Ji atspindi įvairius politinius sprendimus, kurie buvo vienbalsiai priimti Taryboje pernai birželio mėn., tačiau neįvertino realios padėties. Komisija stengėsi panaikinti atotrūkį tarp norų ir realybės, pasiūlydama siekti 120 g CO 2 /km tikslo pasitelkiant ne tik technologinę pažangą, bet ir įvairias kitas „papildomas priemones“, pvz., biokurą, nors šioms priemonėms tikėtinai darys įtaką vairuotojų elgesys, galimybės naudoti alternatyvų kurą ir kiti veiksniai.
Pranešėjas mano, kad automobilių gamintojai turėtų aiškiai žinoti, kokių techninių standartų jiems reikia laikytis, ir nors potencialiai pagerintų padangų, tepalų arba oro kondicionavimo sistemų naudojimas galėtų būti naudingas išmetamųjų CO 2 dujų kiekiui sumažinti, priemonės, kurių gamintojai negali tiesiogiai kontroliuoti, turi būti vertinamos kaip papildomos ir neįtraukiamos į šį teisės aktą.
Pranešėjas siūlo, kad ekonomiškai naudingiausia priemonė pasiekti tą patį tikslą būtų nustatyti ambicingesnį išmetamųjų CO 2 dujų kiekio sumažinimo tikslą, tačiau suteikti automobilių pramonei ilgesnį laikotarpį prisitaikyti prie privalomų reikalavimų.
Vis dėlto dabar išmetamųjų CO 2 dujų kiekį galima labai sumažinti pasitelkiant techninę ir konstrukcijų pažangą. Daugiau nei vienas milijonas šiuo metu ES per metus parduodamų automobilių išmeta mažiau negu 120 g CO 2 /km dujų, o kai kurie rinkoje esantys aukščiausios klasės hibridiniai lengvieji automobiliai išmeta 25 proc. dujų (60 g CO 2 /km) mažiau nei panašiomis kainomis parduodami jų komerciniai konkurentai. Pasak EAGA (Europos automobilių gamintojų asociacija) pirmininko, per pastarąjį dešimtmetį automobilių pramonėje buvo įdiegta 50 išmetamųjų CO 2 dujų mažinančių technologijų, nors jos nėra taikomos taip plačiai, kaip norėtųsi.
Dujų išmetimą galima mažinti naudojant alternatyvų kurą ir varomąsias sistemas, hibridinius variklius, patobulintus benzininius variklius, dyzelinius variklius, sumažinant variklių su turbokompresoriais skaičių, taip pat toliau vystant transmisiją, mažinant lengvųjų automobilių svorį naudojant daugiau aliuminio, įdiegiant variklio išjungimo ir paleidimo sustojus mechanizmus, tobulesnes krumplines pavaras bei aerodinamines konstrukcijas, naudojant mažesnės trinties tepalus ir rutulinius guolius, įdiegiant veiksmingesnes oro kondicionavimo sistemas ir naudojant žemo trinties pasipriešinimo padangas.
Gamintojai ir importuotojai, prekiaujantys automobiliais, kurių išmetamųjų CO 2 dujų kiekis labai viršija vidutinį, neišvengiamai turėtų susidurti su tam tikru finansiniu nesuinteresuotumu. Tačiau būtų naudinga, kad mažai CO 2 išmetančių automobilių gamintojams, kurių pelno maržos dažnai būna labai mažos, būtų mokamos kokios nors kompensacijos.
Pranešėjas siūlo sukurti naują rinkos priemonę CARS (Leistinos anglies normos sumažinimo sistema), pagal kurią būtų atsižvelgta į skirtingus automobilių rinkos segmentus, tačiau gamintojai ir importuotojai būtų įpareigoti mokėti finansines nuobaudas už privalomų tikslų nevykdymą ir būtų nustatyti kreditai tiems gamintojams ir importuotojams, kurių automobilių išmetamųjų CO 2 dujų kiekis būtų mažesnis už nustatytą ribą.
Pranešėjas siūlo sukurti naują priežiūros instituciją sistemai administruoti.
Nors siūloma rinkos priemonė neturėtų daryti poveikio automobilių gamybos pramonės išlaidoms, iš pradžių gamintojų išlaidos siekiant sumažinti išmetamųjų CO 2 dujų kiekį padidės. Naujovės ir pažanga kainuoja, įvairiais vertinimais, dėl jų automobilių kaina padidėja nuo 100 iki 150 eurų už vieną sumažintą CO 2 /km gramą. Išlaidos bus mažesnės, jeigu gamintojai turės daugiau laiko planuoti, keisti konstrukciją ir siekti sumažinti sąnaudas dėl sutaupymo masto ekonomijos, atsirandančios į masinę gamybą įvedus naują technologiją.
Nuo 1996 m. automobilių gamintojams pavyko 9 proc. sumažinti ES parduodamų naujų automobilių vidutinę kainą, nepaisant nustatytų didesnių saugumo ir aplinkosaugos reikalavimų. Kadangi mažesnis kuro sunaudojimas automobilių pirkėjams padeda iš karto sutaupyti, tikėtina, kad šis sutaupymas daugumai jų leis greitai kompensuoti didesnes pradines išlaidas.
Europos gamintojai kartais teigia, kad šių priemonių taikymas įstums juos į nepalankią konkuruoti padėtį. Tokį argumentą sunku pagrįsti. Per metus Europos Sąjungoje naujų automobilių parduodama daugiau negu bet kuriame kitame pasaulio prekybos bloke, o ES bendrojoje rinkoje reikalaujama, kad vidaus gamintojai ir importuotojai atitiktų tuos pačius standartus. Todėl ES ne pablogina konkurencijos sąlygas, bet suteikia vienodas galimybes ir tam tikrą apsaugą vidaus gamintojams šiems plečiant mažą CO 2 dujų kiekį išmetančių automobilių gamybą, kuri turėtų padėti išsikovoti naujas rinkas už ES ribų.
Gamintojai taip pat teigia, kad vis galingesnių naujų automobilių gamyba yra atsakas į vartotojų paklausą. Šiame teiginyje yra tiesos, tačiau šiuo atveju gamintojai taip pat formuoja paklausą. Europos vartotojų asociacijų atliktose studijose nustatyta, kad nauji automobiliai reklamuojami tendencingai, išskiriant aukščiausiomis eksploatacijos savybėmis pasižyminčius, mažai kuro sutaupančius, daug CO 2 išmetančius automobilius, kurie sudaro pelningiausią automobilių segmentą, ir mažai reklamuojant naujų automobilių kuro sutaupymo arba CO 2 išmetimo aspektus.
Reikia naujų reklamos ir ženklinimo reikalavimų, kad būtų pabrėžti kiti šios srities aspektai, ir mažai dujų išmetančių automobilių paklausa taip pat būtų skatinama, jeigu valstybės narės nustatytų finansines paskatas ir įvestų didesnius pirkimo arba apyvartos mokesčius daugiau dujų išmetantiems automobiliams.
Pranešėjas akcentuoja paskutinį dalyką. Europos Sąjunga ne tik siekia sumažinti automobilių išmetamųjų CO 2 dujų kiekį, bet nori užtikrinti ir savo energetinį saugumą. Ji neleidžia patekti į rinką automobiliams, neatitinkantiems saugos reikalavimų, bet kodėl ji leidžia parduoti automobilius, sunaudojančius daug kuro ir sukonstruotus taip, kad būtų galima pažeisti įteisintus greičio apribojimus, kurie buvo nustatyti dėl kelių saugumo?
Pranešėjo nuomone, tai yra politinė ir ekologinė beprotystė. Pranešime siūloma nepatvirtinti automobilio modelio, jeigu jo greitis galės daugiau kaip 25 proc. viršyti didžiausią leistiną greitį beveik visose Europos šalyse. Taip būtų ne tik sumažintas kuro sunaudojimas ir dujų išmetimas, bet kristų ir aukščiausios klasės automobilių kainos, užtikrinant, kad jie daugiau nebus tobulinami iki absurdiško lygio.
Gali būti, kad parduodami tokius automobilius kai kurie gamintojai netiesiogiai skatina vairuotojus viršyti leistiną greitį. Savo poziciją jie turėtų paaiškinti patys.
18.7.2007
Vidaus rinkos ir vartotojų apsaugos komiteto NUOMONĖ
pateikta Aplinkos, visuomenės sveikatos ir maisto saugos komitetui
dėl Bendrijos strategijos dėl lengvųjų automobilių ir nedidelės galios prekybos transporto priemonių išmetamų CO 2 dujų mažinimo
( 2007/2119(INI) )
Nuomonės referentas:
Wolfgang Bulfon
PASIŪLYMAI
Vidaus rinkos ir vartotojų apsaugos komitetas ragina atsakingą Aplinkos, visuomenės sveikatos ir maisto saugos komitetą į savo pasiūlymą dėl rezoliucijos įtraukti šiuos pasiūlymus:
A. atsižvelgiant į tai, kad labai svarbu nurodyti privalomus ir aiškiai apibrėžtus lengvųjų automobilių išmetamų CO 2 dujų mažinimo tikslus siekiant, kad sklandžiai veiktų automobilių pramonės vidaus rinka ir kad vartotojams būtų pateikiama išsami informacija, kad pirkdami transporto priemonę jie priimtų sąmoningą sprendimą ir galėtų itin prisidėti prie išmetamųjų CO 2 dujų mažinimo;
B. kadangi 1999 m. gruodžio 13 d. Europos Parlamento ir Tarybos direktyva 1999/94/EB dėl vartotojų galimybės gauti informaciją apie degalų taupymą ir išmetamųjų CO 2 dujų kiekį parduodant naujus keleivinius automobilius
1 OL L 12, 2000 1 18, p. 16. Direktyva, pakeista Reglamentu (EB) Nr. 1882/2003 (OL L 284, 2003 10 31, p .1) 1 nebuvo pakankamai efektyvi ir valstybės narės nesugebėjo jos vienodai įgyvendinti,
C. atsižvelgiant į tai, kad daugeliui produktų (pvz. elektros ir buities įrangai) buvo sėkmingai nustatytos energijos efektyvumo kategorijos, kurios, pateiktos pasirinkus lengvai suprantamus raidžių arba spalvų kodus, padeda Europos vartotojams apsispręsti prieš perkant ir taip taupyti energiją bei mažinti išmetamųjų CO 2 dujų kiekį,
D. kadangi įrodyta, jog išmetamųjų CO 2 dujų kiekis ženkliai sumažėtų visose valstybėse narėse nuosekliai laikantis greičio apribojimų,
E. atsižvelgiant į 2006 m. spalio 31 d. Europos klimato kaitos programos (angl. ECCP) ataskaitą „Technologinių ir kitų priemonių, kurias taikant siekiama sumažinti išmetamųjų CO 2 dujų, galimybių ir sąnaudų persvarstymas ir analizė“,
F. kadangi norint sumažinti išmetamųjų CO 2 dujų kiekį, reikia imtis viešojo transporto kokybės ir naudojimo apimties skatinimo ir gerinimo priemonių siekiant, kad perėjimas nuo lengvųjų automobilių prie viešojo transporto taptų patrauklesnis ir taip būtų sumažintas bendras išmetamųjų CO 2 dujų kiekis, susidarantis dėl to, kad daugelis žmonių į darbą važiuoja savo automobiliais,
G. kadangi iki šiol ES strategijoje dėl automobilių išmetamų CO 2 dujų kiekio mažinimo nebuvo atsižvelgiama į vairuotojų elgesį ir infrastruktūros priemones, nors jie galėtų padėti labai sumažinti išmetamųjų CO 2 dujų kiekį,
H. kadangi tikėtina, kad dėl politikos, kurią vykdant dėmesys sutelkiamas vien tik į transporto priemonių technologijas, gali itin padidėti vartotojų sąnaudos, todėl transporto parko atnaujinimas (tai labai svarbu siekiant užtikrinti aplinkos ir kelių eismo saugumą), vyktų vėliau,
1. pritaria Komisijos sprendimui nustatyti privalomas priemones, kuriomis būtų siekiama 120g CO 2 /km tikslo, kartu vykdant papildomas priemones, pvz., ekologiškas važiavimas, biokuro naudojimo ir slėgio padangose kontrolės; ragina Komisiją užtikrinti, kad šios priemonės būtų pradėtos vykdyti visose valstybėse narėse per 5 metų laikotarpį nuo atitinkamo teisės akto įsigaliojimo datos;
2. kai bendrovės nepriklauso dideles gamybos apimtis turintiems automobilių gamintojams, mano, kad joms turėtų būti nustatyti privalomi CO 2 dujų mažinimo tikslai, paremti esamu produktyvumu;
3. ragina Komisiją pasiūlyti tinkamus Direktyvos 1999/94/EB pakeitimus, ypač siekiant užtikrinti, kad ji būtų tinkamai perkelta ir kad būtų suteikta visapusiška ir suprantama informacija vartotojams;
4. ragina nustatyti privalomas bendras CO 2 efektyvumo kategorijas pagal išmetamųjų CO 2 dujų kiekį (g/km) ir kuro suvartojimą (l/100 km), kurios būtų nurodomos ant transporto priemonių pastebimu, vartotojams suprantamu ir, jei įmanoma, spalvotu pavidalu, kad pastarąsias būtų galima palyginti;
5. ragina perkant transporto priemonę vartotojui privalomai pateikti šią informaciją:
- metinio mokesčio už transporto priemonę dydį, jeigu šis dydis toje valstybėje narėje, kurioje transporto priemonė perkama, priklauso ir nuo CO 2 išmetamo kiekio;
- nukrypimus nuo vidutinio degalų sunaudojimo kiekvienoje transporto priemonių kategorijoje (absoliučia ir procentine vertėmis), įskaitant dėl to atsiradusį vidutinišką su suvartojimu susijusių papildomų išlaidų padidėjimą arba sumažėjimą;
6. rekomenduoja gaminant automobilius pradėti taikyti technologiją, kuri padėtų skatinti vairuotojus tausoti aplinką, pvz., ekrane rodyti informaciją apie degalų sunaudojimą ir išlaidas važiuojant pasirinktu maršrutu bei tą pačią informaciją apie įprastus maršrutus, be to, rekomenduoja įrengti automobilyje prietaisą, kuris rodytų, kada keisti bėgius, aktyvius perspėjimo apie viršytą greičio apribojimą prietaisus bei pagalbinius prietaisus, padedančius vairuotojui kontroliuoti greitį, įskaitant greičio ribotuvus;
7. siekdamas išvengti vidaus rinkos susiskaidymo, ragina nustatyti visoje ES taikomą išmetamųjų CO 2 dujų kiekį, pagal kurį valstybės narės galėtų numatyti mokestines lengvatas, priklausančias nuo šio kiekio;
8. siekdamas padidinti automobilių, kurie išmeta mažai CO 2 , paklausą, rekomenduoja pradėti taikyti klasifikavimo pagal techninius duomenis, susijusius su aplinka, sistemą „žalioji žvaigždė“, pagal kurią būtų atsižvelgiama į visus su aplinka susijusius techninius duomenis, įskaitant išmetamųjų CO 2 dujų kiekį (g/km) ir kitų išmetamų teršalų kiekį, degalų sunaudojimą (l/100 km), svorį, aerodinamines savybes, vietos panaudojimą, sukeliamą triukšmą ir su ekologišku važiavimu susijusias pagalbines priemones;
9. rekomenduoja nesuteikti maksimalaus „žaliosios žvaigždės“ įvertinimo tokioms transporto priemonėms, kurių didžiausias greitis yra daugiau nei 180 km/val;
10. mano, kad pradėjus taikyti „žaliosios žvaigždės“ sistemą vartotojams būtų teikiama skaidresnė informacija, o taip pat būtų galima sukurti pagrindą teikti „ekologiškiausio metų automobilio“ apdovanojimą kiekvienos kategorijos transporto priemonei;
11. pažymi svarbų gamintojų, kurių specializacija – aukščiausios klasės ir ypač geromis techninėmis savybėmis pasižyminčių automobilių gamyba, vaidmenį kuriant pažangiąsias technologijas, išlaikant kokybiškas darbo vietas, vykdant pasaulinę prekybą ir duodant naudos Europos ekonomikai bei pastebi, kad tokių gamintojų mokslinė patirtis ženkliai prisidėtų mažinant automobilių išmetamų CO 2 dujų kiekį;
12. ragina Komisiją į savo strategiją dėl automobilių išmetamų CO 2 dujų mažinimo įtraukti ES mastu vykdomą ekologiško važiavimo kampaniją;
13. rekomenduoja po 2012 m. nustatyti tolesnius su efektyviu degalų naudojimu susijusius tikslus, kad ir toliau būtų mažinamas automobilių išmetamų dujų kiekis, bei suteikti visoms suinteresuotosioms šalims daugiau aiškumo;
14. pritaria, kad automobiliai būtų apmokestinami atsižvelgiant į išmetamųjų CO 2 dujų kiekį ir alternatyvaus kuro naudojimą siekiant tinkamai skatinti vartotojus ir pramonę;
15. atkakliai tvirtina, kad visos taisyklės turi padėti išsaugoti vidaus rinką, o valstybės narės turėtų pradėti taikyti ES taisykles tuo pačiu metu ir naudojant tokius pačius metodus, kad būtų išvengta rinkos iškraipymo ir susiskaidymo.
PROCEDŪRA
Pavadinimas
Bendrijos strategija dėl lengvųjų automobilių ir nedidelės galios prekybos transporto priemonių išmetamų CO2 dujų mažinimo
Procedūros numeris
2007/2119(INI)
Atsakingas komitetas
ENVI
Nuomonę pateikė Paskelbimo plenariniame posėdyje data
IMCO
6.6.2007
Autorius (-ė) Paskyrimo data
Wolfgang Bulfon
4.6.2007
Svarstymas komitete
27.6.2007
16.7.2007
Priėmimo data
17.6.2007
Galutinio balsavimo rezultatai
+:
–:
0:
31
0
0
Posėdyje per galutinį balsavimą dalyvavę nariai
Charlotte Cederschiöld, Gabriela Creţu, Mia De Vits, Rosa Díez González, Małgorzata Handzlik, Malcolm Harbour, Anna Hedh, Iliana Malinova Iotova, Kurt Lechner, Lasse Lehtinen, Toine Manders, Nickolay Mladenov, Zita Pleštinská, Guido Podestà, Giovanni Rivera, Zuzana Roithová, Luisa Fernanda Rudi Ubeda, Heide Rühle, Leopold Józef Rutowicz, Marianne Thyssen, Horia-Victor Toma, Jacques Toubon, Barbara Weiler
Posėdyje per galutinį balsavimą dalyvavęs (-ę) pavaduojantis (-ys) narys (-iai)
André Brie, Wolfgang Bulfon, Othmar Karas, Manuel Medina Ortega, Joseph Muscat, Pier Antonio Panzeri, Béatrice Patrie
Posėdyje per galutinį balsavimą dalyvavęs (-ę) pavaduojantis (-ys) narys (-iai) (178 straipsnio 2 dalis)
Holger Krahmer
Pastabos (pateikiamos tik viena kalba)
...
17.7.2007
Pramonės, mokslinių tyrimų ir energetikos komiteto NUOMONĖ (*)
pateikta Aplinkos, visuomenės sveikatos ir maisto saugos komitetui
dėl Bendrijos strategijos dėl lengvųjų automobilių ir nedidelės galios komercinių transporto priemonių išmetamų CO 2 dujų mažinimo
( 2007/2119(INI) )
Nuomonės referentė: (*)
Rebecca Harms
(*) Darbo su susijusiais komitetais procedūra – Darbo tvarkos taisyklių 47 straipsnis
PASIŪLYMAI
Pramonės, mokslinių tyrimų ir energetikos komitetas ragina atsakingą Aplinkos, visuomenės sveikatos ir maisto saugos komitetą į savo pasiūlymą dėl rezoliucijos įtraukti šiuos pasiūlymus:
1. pritaria Komisijos planams dėl privalomų priemonių, kuriomis siekiama taupiau naudoti degalus nedidelės galios transporto priemonėse tobulinant variklių technologijas, tobulinant kitas technologijas ir naudojant biokurą; primena, kad Taryba 1996 m. ir Parlamentas 1997 m. pritarė tikslui vidutinį automobilių parko išmetamų CO 2 dujų kiekį sumažinti iki 120 g/km vienam lengvajam automobiliui ir tai pasiekti anksčiausiai 2005 m., o vėliausiai 2010 m.;
2. mano, kad bet kokia energijos taupymo priemonė, kuria siekiama mažinti kuro sunaudojimą, bus labai naudinga užtikrinant energijos tiekimo saugumą, nes ja būtų mažinama Bendrijos priklausomybė nuo pirminės energijos šaltinių importo ir tarptautinių angliavandenilių kainų;
3. atkreipia dėmesį į skirtingas teisines galimybes šiam tikslui pasiekti; mano, kad svarbu, kaip teigia Komisija savo komunikate, „užtikrinti (...) sumažinimo tikslus, kurie būtų nešališki įvairių Europos automobilių gamintojų atžvilgiu“, tačiau taip pat svarbu veiksmingai atlyginti už didžiausius transporto priemonių efektyvumo pasiekimus;
4. nurodo, kad jeigu siekiant užtikrinti pageidaujamą vidutinį kuro efektyvumą taikoma sistema, pagrįsta nuobaudomis, kurios turėtų būti atgrasančios, proporcingos ir bešališkos; mano, kad bet kuriuo atveju tokio pobūdžio sistema turėtų būti paremta mokestiniu skatinimu pirkti transporto priemones, kurios išmestų labai mažą teršalų kiekį arba visai jų neišmestų, arba kuriose būtų įdiegtos tam tikros naujoviškos technologijos (kai naudojamas mišrus, vandenilio arba kitas alternatyvus kuras);
5. ragina Komisiją užtikrinti, kad visi gamintojai deramai stengtųsi mažinti viso transporto priemonių parko išmetamų šiltnamio efektą sukeliančių dujų kiekį ir kad tam būtų numatytos atitinkamos paskatos; tačiau mano, kad pagal jokią ateityje taikomą sistemą neturėtų būti tiesiogiai ar netiesiogiai atlyginama gamintojams, anksčiau gaminusiems labiau aplinką teršiančias transporto priemones, ir kad turėtų būti siekiama, jog labiau sumažėtų CO 2 dujų išmetimas kylantis dėl daugiau CO 2 išmetančių transporto priemonių, bei kad pagal šią sistemą būtų skatinamos pažangiausios technologijos ir alternatyvaus kuro naudojimas (kai naudojami elektromobiliai, mišrus, vandenilio arba kitas alternatyvus kuras);
6. ragina Komisiją ir valstybes nares nepamiršti, kad dar trūkta nuodugnių žinių apie naujas transporto priemonių variklių gamybos technologijas, ir ypač ragina organizuoti mokymus, skirtus tam tikroms grupėms (pvz., technikos dirbtuvių ir techninių tarnybų darbuotojams);
7. primena 2005 m. lapkričio 16 d. EP rezoliuciją „Kaip užkirsti kelią pasaulio klimato kaitai“
OL C 280 E, 2006 11 18, p.120. , kurioje raginama taikyti „naujoms transporto priemonėms taikomas privalomas CO 2 emisijų normas važiuojant 80–100 g/km“, kurias būtų privaloma įgyvendinti per vidutinį laikotarpį; palaiko Komisijos siekį remti mokslinius tyrimus, pažangių technologijų plėtrą bei jų pristatymą, o ypač siekį 2020 m. pasiekti dar ambicingesnių tikslų; ragina Komisiją svarstyti galimybę po 2012 m. toliau laipsniškai mažinti išmetamųjų dujų kiekį transporto priemonių gamyboje naudojant lengvesnes medžiagas, tuo pat metu užtikrinant, kad laikomasi dabar galiojančių teisės aktų ir nerizikuojama keleivių ir pažeidžiamų naudotojų grupių saugumu keliuose;
8. primygtinai reikalauja, kad būtų kreipiamas dėmesys į bendrą išmetamųjų šiltnamio efektą sukeliančių dujų kiekį, tenkantį vienai transporto priemonei, įskaitant oro kondicionavimo sistemų išmetamą šių dujų kiekį; taip pat ragina Komisiją siūlyti atnaujinti bandymo ciklų metodiką, kad jų metu būtų geriau atspindėtos tikrosios važiavimo sąlygos;
9. pripažįsta, kad nuo transporto priemonių parko senumo ir važiavimo per dideliu greičiu priklauso išmetamų dujų kiekis; ragina Komisiją ir valstybes nares imtis ekonominių priemonių, skatinančių nebenaudoti senų automobilių ir užtikrinti, kad tam tikra transporto priemonių mokesčių dalis priklausytų nuo išmetamų CO 2 dujų ir kitų teršalų kiekio; pažymi, kad pamažu pradėjus diegti technologijas, kurias naudojant nebūtų išmetamos CO 2 dujos, tolimesnėje ateityje bus atsisakyta mokesčių dalies, susijusios su CO 2 dujų išmetimu;
10. ragina, kad būtų kuriama ekologiškai pagaminto biokuro sertifikavimo sistema; ragina Komisiją svarstyti galimybę į savo teisėkūros pasiūlymus įtraukti nuostatą, kuria remiantis būtų leidžiama taikyti 120 g/km CO 2 dujų išmetimo normą, jei naudojamas ekologiškai pagamintas biokuras; pabrėžia, kad antros kartos biokuro, gaminamo iš augalų arba augalų dalių ir tiesiogiai nemažinančio maisto gamybos bei padidinančio efektyvumą, turi būti gaminama daugiau, toliau skatinant jo naudojimą;
11. ragina Komisiją teisės aktuose nustatant privalomas priemones, kurios galėtų paveikti transporto priemonių parko atnaujinimo spartą, atsižvelgti į techninį pagrįstumą, sąnaudų efektyvumą, poveikį aplinkai ir naujų automobilių įperkamumą transporto priemonių gyvavimo ciklo eigoje;
12. pažymi, kad Bendrijos teisės aktais reglamentuojama 17–18 mln. automobilių per metus rinka, kuri prilygsta Jungtinių Valstijų lengvųjų automobilių rinkai; tikisi, kad ambicinga Europos Sąjungos išmetamųjų šiltnamio efektą sukeliančių dujų kiekio mažinimo politika skatins žiniomis paremtą ekonomikos augimą ir darbo vietų automobilių pramonėje kūrimą bei viso pasaulio mastu darys teigiamą įtaką mažinant transporto išmetamų teršalų kiekį;
13. pabrėžia, kad reikia intensyviai skatinti teršalų neišmetančių transporto priemonių, pvz., elektra varomų transporto priemonių, mokslinius tyrimus ir vystymą;
14. mano, kad reikėtų imtis priemonių ekologinio vairavimo ir infrastruktūros srityse, siekiant Bendrijos nustatytos 120 g/km normos;
15. džiaugiasi tuo, kad Komisija planuoja rengti direktyvą iš dalies keičiantį pasiūlymą, kuriuo būtų tobulinamas Direktyvos 1999/94/EB dėl vartotojų galimybės gauti informaciją apie degalų taupymą veiksmingumas; ragina, kad pasiūlymu būtų siekiama daugiau, nei tik informuoti vartotojus apie išmetamą CO 2 dujų kiekį, ir ragina nustatyti atitinkamas kategorijas, kurios būtų susietos su efektyviausiomis rinkoje esančiomis transporto priemonėmis ir kurios būtų reguliariai tikslinamos.
PROCEDŪRA
Pavadinimas
Bendrijos strategija dėl lengvųjų automobilių ir nedidelės galios komercinių transporto priemonių išmetamų CO2 dujų mažinimo
Procedūros numeris
2007/2119(INI)
Atsakingas komitetas
ENVI
Nuomonę pateikė: Paskelbimo plenariniame posėdyje data
ITRE 6.6.2007
Glaudesnis bendradarbiavimas Paskelbimo plenariniame posėdyje data
21.6.2007
Nuomonės referentas (-ė) Paskyrimo data
Rebecca Harms 12.4.2007
Pakeistas nuomonės referentas (-ė)
Svarstymas komitete
3.5.2007
5.6.2007
17.7.2007
Priėmimo data
17.7.2007
Galutinio balsavimo rezultatai
+:
–:
0:
37
2
3
Posėdyje per galutinį balsavimą dalyvavę nariai
Jan Březina, Jerzy Buzek, Jorgo Chatzimarkakis, Giles Chichester, Silvia Ciornei, Den Dover, Adam Gierek, Umberto Guidoni, Fiona Hall, David Hammerstein Mintz, Rebecca Harms, Ján Hudacký, Werner Langen, Pia Elda Locatelli, Eugenijus Maldeikis, Angelika Niebler, Atanas Paparizov, Miloslav Ransdorf, Vladimír Remek, Herbert Reul, Teresa Riera Madurell, Mechtild Rothe, Paul Rübig, Andres Tarand, Britta Thomsen, Radu Ţîrle, Patrizia Toia, Nikolaos Vakalis, Dominique Vlasto
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Pilar Ayuso, Ivo Belet, Danutė Budreikaitė, Avril Doyle, Neena Gill, Matthias Groote, Eija-Riitta Korhola, Lambert van Nistelrooij, Dirk Sterckx, Silvia-Adriana Ţicău
Posėdyje per galutinį balsavimą dalyvavęs (-ę) pavaduojantis (-ys) narys (-iai) (178 straipsnio 2 dalis)
José Manuel García-Margallo y Marfil, Eva Lichtenberger, Umberto Pirilli
Pastabos (pateikiamos tik viena kalba)
GALUTINIO BALSAVIMO KOMITETE REZULTATAI
Priėmimo data
12.9.2007
Galutinio balsavimo rezultatai
+:
–:
0:
49
3
1
Posėdyje per galutinį balsavimą dalyvavę nariai
Adamos Adamou, Georgs Andrejevs, Margrete Auken, Johannes Blokland, John Bowis, Frieda Brepoels, Hiltrud Breyer, Dorette Corbey, Chris Davies, Anne Ferreira, Karl-Heinz Florenz, Matthias Groote, Satu Hassi, Gyula Hegyi, Jens Holm, Caroline Jackson, Dan Jørgensen, Eija-Riitta Korhola, Peter Liese, Linda McAvan, Marios Matsakis, Alexandru-Ioan Morţun, Riitta Myller, Péter Olajos, Miroslav Ouzký, Vladko Todorov Panayotov, Vittorio Prodi, Guido Sacconi, Daciana Octavia Sârbu, Karin Scheele, Richard Seeber, Bogusław Sonik, Antonios Trakatellis, Evangelia Tzampazi, Thomas Ulmer, Anja Weisgerber, Anders Wijkman, Glenis Willmott
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Iles Braghetto, Kathalijne Maria Buitenweg, Christofer Fjellner, Duarte Freitas, Rebecca Harms, Erna Hennicot-Schoepges, Karsten Friedrich Hoppenstedt, Kartika Tamara Liotard, Caroline Lucas, Miroslav Mikolášik, Eluned Morgan, Robert Sturdy
Posėdyje per galutinį balsavimą dalyvavęs (-ę) pavaduojantis (-ys) narys (-iai) (178 straipsnio 2 dalis)
Fausto Correia, Pia Elda Locatelli, Jacques Toubon
