ES programa apsaugos vaikus nuo interneto pavojų
Teisingumas ir vidaus reikalai
2008-11-24 - 11:56
Vis daugiau vaikų naršo po internetą Paplitus naujoms technologijoms ir padidėjus kompiuteriniam raštingumui, vaikai internete vis dažniau susiduria su priekabiavimu ar viliojimu, pornografija, rasistinio pobūdžio turiniu, taip pat susižalojimo, anoreksijos arba savižudybės skatinimu. Trečiadienį Europos Parlamentas patvirtino programą „Saugesnis internetas“, kuriai 2009–2013 m. laikotarpiu numatyta 55 mln. eurų. Ji pratęs dabar vykdomą programą „Saugesnis internetas plius“.
Eurobarometro duomenimis, 74 proc. jaunimo nuo 12 iki 15 metų naudojasi internetu mažiausiai tris valandas per dieną. Visi internete apklausti vaikai atsakė, kad jie atsitiktinai susidūrė su pornografiniais vaizdais. Daugėja tinklalapių, kuriuose yra vaikų pornografijos ir kitokio žalingo vaikams turinio, o naršančių vaikų amžius mažėja. Remiantis Interpolo duomenų baze, kasmet sukuriama mažiausiai 500 tūkst. naujų vaikų pornografijos vaizdų internete ir 550 tūkst. išnaudojimo vaizdų. Nors internetui išnaudojama dešimtys tūkstančių vaikų, nuo 2001 m. tik 500 iš jų buvo nustatyti ir išgelbėti. Siekdama apsaugoti vaikus, ES numatė finansinę programą „Saugesnis internetas“. 2009–2013 m. laikotarpiu jai bus skirta 55 mln. eurų. Programą sudarys keturios pagrindinės kryptys: kova su neteisėtu turiniu ir žalingu elgesiu internete; saugesnės interneto aplinkos skatinimas panaudojant technologines priemones; informacijos, dalyvavimo ir prevencijos skatinimas; ir, galiausiai, žinių bazės sukūrimas, kuris paskatins tarptautinį bendradarbiavimą ir keitimąsi gerąja patirtimi. Šios programos lėšomis numatoma remti specialiųjų telefono linijų plėtrą, kontroliuojamų diskusijų forumų vaikams kūrimą, taip pat interneto turinio blokavimo ir filtravimo sistemų naudojimą. Savo ruožtu EP siūlo įteisinti bendrą vaikams saugių tinklalapių žymeklį, taip pat sukurti vaikams skirtą domeną „.kid.eu“. Be to, siekiama didinti vaikų informuotumą apie pavojus, susijusius su naujų technologijų naudojimu. „Vaikams reikėtų suteikti išsamesnes žinias ir jie turi išmokti vengti pavojingo elgesio internete“, – pažymi EP pranešėja šiuo klausimu Roberta Angelilli (Sąjunga už tautų Europą, Italija). Ji priduria, jog „nepakankamai pabrėžiama jaunimo savo pačių kūnų vaizdų pardavinėjimo internete siekiant finansinės naudos problema“. Parlamentas taip pat ragina vykdyti raštingumo kampaniją, skirtą tėvams ir mokytojams, siekiant sumažinti technologinį atotrūkį tarp kartų. EP nariai siūlo dėmesį sutelkti į vaikų viliojimą ir priekabiavimą internete. „Reikia didinti pastangas suteikti mažiems vaikams priemones išvengti pavojingų kontaktų, padėti jiems atpažinti pavojus ir išmokyti juos kalbėti apie šias problemas su savo tėvais“, – teigia R. Angelilli. Savo ruožtu europarlamentarai siūlo sukurti „Europos vaikų pornografijos vaizdų duomenų bazę“ su nuoroda į policijos turimus pranešimus, kuri leistų patikrinti, ar jau atlikti su jais susiję tyrimai.
Programai pritarė 672 europarlamentarai, nepritarė 9, o susilaikė 19. Dėl jos patvirtinimo jau sutarta su ES Taryba.
Roberta ANGELILLI (UEN, IT) A6-0404/2008 Dėl vaikų apsaugos jiems naudojantis internetu ir kitomis ryšių technologijomis
Bendro sprendimo procedūra, pirmasis svarstymas.
Svarstymas: 2008-10-20.
Balsavimas: 2008-10-22 20081021IPR40224 Programos tinklalapis Saugesnio interneto tinklas Lietuvoje ES lėšomis vykdomas draugiško interneto projektas
LT
1
PHOTO
20081020PHT40026.jpg
LT
2
LINK
http://ec.europa.eu/information_society/activities/sip/index_en.htm
LT
3
LINK
http://www.saferinternet.org/ww/en/pub/insafe/index.htm
LT
4
LINK
http://www.draugiskasinternetas.lt/lt
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
