Patikimi ir saugūs skrydžiai – visiems ES piliečiams
Transportas
2009-07-07 - 13:02
Pakilimo takas, Briuselio oro uostas, Belgija. © Europos Komisija Ruošiatės išskristi, tačiau besiregistruodami oro uoste esate nemaloniai nustebinami – skrydis perpildytas. Arba dar blogiau – viduryje nakties atšaukiamas jungiamasis skrydis. Vis dažniau keliaujant lėktuvu verta pasidomėti, kokias teises įgyjate nusipirkę bilietą. Europos Parlamentas aktyviai gina oro transporto keleivių teises, todėl vasaros atostogų metu primename oro linijų įsipareigojimus bei siūlome nepamiršti apie juodąjį užsienio avialinijų sąrašą.
ES ilgai kovojo siekdama užtikrinti pakankamą keleivių apsaugą bei sąžiningą konkurenciją civilinėje aviacijoje. Europiniai teisės aktai reglamentuoja skrydžių saugumą, prieinamumą, bendrąsias keleivių teises bei sąžiningą kainodarą.
ES oro erdvėje nebėra „skraidančių karstų“
EP ir jo transporto komitetas aktyviai dalyvavo „juodojo oro linijų sąrašo“ kūrime. Avialinijų, neatitinkančių tarptautinių saugumo standartų, sąrašo sudarymą paskatino tragiškos nelaimės ES oro erdvėje.
Parlamentas ir ES ministrai dėl sąrašo sukūrimo sutarė 2005 m. gruodį. Pavojingų avialinijų sąrašą kas tris mėnesius atnaujina Europos Komisija. Nors esate apsaugoti nuo pavojingų oro linijų ES viduje, paskaitykite šį sąrašą prieš keliaudami į egzotiškesnius kraštus.
Lygios galimybės visiems
ES taip pat išplėtė neįgalių oro linijų keleivių teises. 2005 m. gruodį europarlamentarai pritarė nuo 2008 m. liepos įsigaliojusiam teisės aktui, skirtam „apsaugoti tokius asmenis nuo diskriminacijos ir užtikrinti, kad jie gautų pagalbą“. Keliaujantiems neturi būti atsisakoma leisti naudotis transporto priemonėmis dėl jų negalios arba privaloma pasiūlyti priimtiną alternatyvą, jei tokia kelionė negalima.
Neįgaliesiems oro uostuose turi būti nemokamai suteikiama reikiama pagalba. Oro uostai ir avialinijos teikia visapusišką pagalbą, tačiau nepamirškite jų įspėti apie savo specifinius poreikius.
Jūsų teisės
ES pastangomis išplėstos oro linijų keleivių teisės atsisakymo įlaipinti, atšauktų ir vėluojančių skrydžių, bagažo pametimo ir traumų atvejais. Oro linijos privalo suteikti pagalbą, pasiūlyti nakvynę ar net finansinę kompensaciją. Kreipkitės į kompetentingą savo valstybės instituciją (Lietuvoje – Civilinės aviacijos administraciją), jei jūsų teisės nėra užtikrinamos.
Jei jūsų skrydis atšaukiamas (nebent apie tai informuojama anksčiau nei prieš dvi savaites), vėluoja arba, laiku ir su galiojančiu bilietu atvykus registruotis skrydžiui liekate „už borto“, kadangi buvo parduota daugiau bilietų nei orlaivyje yra vietų, turite teisę gauti kompensaciją, kuri, priklausomai nuo atstumo ir sugaišto laiko svyruoja nuo 125 iki 600 eurų . Taip pat turite teisę rinktis tarp galimybės atgauti visą už bilietą sumokėtą sumą, į galutinę atvykimo vietą keliauti kitu maršrutu panašiomis kelionės sąlygomis. Aviakompanija privalo pasiūlyti keleiviams nemokamą maitinimą, gėrimų, viešbutį, transportą, ryšio paslaugas.
Aviakompanijos atsakomybės riba bagažo dingimo ar sugadinimo atveju neviršija 1150 eurų. Dingus arba vėluojant bagažui keleivis turi teisę įsigyti būtinus kelionės reikmenis, o reikalaudamas kompensacijos turi pateikti jų įsigijimo čekius. Užpildžius bagažo dingimo formą vertėtų per 21 d. pateikti ir pretenziją skrydį vykdžiusiai bendrovei. Skundą dėl sugadinto bagažo būtina patiekti per 7 d.
Bilietų kainų skaidrumas: aiškios galutinės kainos
Daugelis keleivių susidurdavo su klaidinančia reklama: kai kurie vežėjai slėpdavo tikrąją skrydžio kainą po 1 lito ar euro reklama, „pamiršdami“ nurodyti oro uosto, kredito kortelių ir užsakymo mokesčius, taip pat priemokas už degalus ar bagažą. 2008 m. lapkritį įsigaliojusio Europos Parlamento priimto reglamento dėka informuodamas apie kainas ir reklamuodamas skrydžius vežėjas privalo nurodyti ne tik bazinę kainą, bet ir visus papildomus mokesčius.
EP taip pat patvirtino direktyvą dėl bendrų oro mokesčių taisyklių, užkirsdami kelią atskirų oro uostų dominavimui rinkoje.
Saugumas žemėje ir danguje
Kitoje Parlamento priimtoje direktyvoje įtvirtinamos bendros ES aviacijos saugos taisyklės. Bendri standartai reglamentuoja keleivių, bagažo ir lėktuvų tikrinimą, patekimą į piloto kabiną, nepaklusnių keleivių drausminimą ir galimų skrydžių saugos pareigūnų darbą.
20060727STO09976 Oro linijų, kurioms uždrausta skraidyti ES oro erdvėje, sąrašas Saugumas ir keleivių teisės EP transporto politikoje Europos vartotojų centras: D.U.K. Civilinės aviacijos administracija Oro linijų keleivių teisės [EN] Europos aviacijos saugumo agentūra
LT
1
PHOTO
20060725PHT09940.jpg
LT
2
LINK
http://ec.europa.eu/transport/air-ban/list_lt.htm
LT
3
LINK
/elections2009/highlights/product.htm?ref=20090120TMN46720&secondRef=0&language=LT&section=3
LT
4
LINK
http://www.ecc.lt/index.php?2379641667
LT
5
LINK
http://www.caa.lt/index.php?687524904
LT
6
LINK
http://ec.europa.eu/transport/passengers/air/air_en.htm
LT
7
LINK
http://easa.europa.eu
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
