KLAUSIMAS ŽODŽIU H-0373/09
Vyriausybės valandai 2009 Lapkričio mėnesio sesijoje
pagal 116 Darbo tvarkos taisyklių straipsnį
pateikė
Georgios Papanikolaou
Komisijai
Tema: Vystymosi ir darbo rinkos siejimas su imigracijos politika
Vienas iš ES pagrindinių tikslų – ekonomikos augimas. Šio tikslo siekimas priklauso nuo daugelio veiksnių, tarp jų ir nuo tinkamai veikiančios ES darbo rinkos. Vienas iš pagrindinių ES imigracijos politikos reikalavimų – ši politika turėtų būti susieta su poreikiu darbo rinkoje, ir šio reikalavimo įgyvendinimas būtų pagrindinis augimo svertas. Be to, tai galėtų būti naudinga ir valstybėms narėms, kurios patiria sunkumų dėl imigracijos, ir imigrantams, kurių padėtis darbo rinkoje neišvengiamai nepalankesnė. Tuo pat metu galbūt legali imigracija taptų patrauklesnė ir užkirstų kelią nelegaliai imigracijai.
Ar Komisija, atsižvelgdama į tai, nurodys, kokių veiksmų imtasi iki šiol siekiant iš tiesų prisidėti prie to, kad darbo rinkos poreikiai būtų susieti su imigracijos politika?
Kokių priemonių Komisija ketina imtis artimiausiu metu?
