Klausimas, į kurį atsakoma žodžiu, Nr. O-000227/2011
Komisijai
Darbo tvarkos taisyklių 115 straipsnis
Kristiina Ojuland
,
Anneli Jäätteenmäki
ALDE frakcijos vardu Tema: ES ir Rusijos dialogo žmogaus teisių klausimais pasiekimai ir rezultatai
Pirmasis ES ir Rusijos dialogo žmogaus teisių klausimais raundas įvyko 2005 m. ir šios konsultacijos tapo dalimi ES ir Rusijos Federacijos santykių. Nuo 2005 m. ES ir Rusija pradėjo vykdyti nemaža iniciatyvų, skirtų atnaujinti ir paskatinti jų santykius, nors derybos dėl naujo kooperacijos susitarimo vyksta lėtai.
Europos Parlamentas ne kartą ragino gerinti ES ir Rusijos dialogą žmogaus teisių klausimais ir vykstant šiam procesui suteikti galimybę veiksmingai prisidėti Europos Parlamentui, Valstybės Dūmai ir atitinkamiems Briuselio ir Maskvos generaliniams direktoratams ir ministerijoms, atsakingoms už teisingumą, vidaus reikalus ir užsienio reikalus. Taip pat Europos Parlamentas reikalavo, kad į dialogą žmogaus teisių klausimais aktyviau įtraukti pilietinę visuomenę, NVO ir žmogaus teisių organizacijas.
Be to, praėjusiais metais Europos Parlamentas patvirtino bandomąjį biudžetinį projektą, pagal kurį, atsižvelgiant į kas dveji metai vykstančius ES ir Rusijos aukščiausiojo lygio susitikimus, siekiama įsteigti pilietinės visuomenės forumą.
Kokių priemonių ėmėsi vyriausioji įgaliotinė-Komisijos pirmininko pavaduotoja siekiant pagerinti ES ir Rusijos dialogą žmogaus teisių klausimais ir sudaryti galimybę jame dalyvauti visiems suinteresuotiems asmenims, ypač pilietinės visuomenės organizacijoms?
Kokių konkrečių rezultatų jau davė dialogas žmogaus teisių klausimais ir kokie yra Europos išorės veiksmų tarnybos (EIVT) ir vyriausiosios įgaliotinės-Komisijos pirmininko pavaduotojos lūkesčiai, siejami su šiuo dialogu?
