Ko iš Švedijos pirmininkavimo tikisi šios šalies europarlamentarai?
2009 m. rinkimai
Institucijos
2009-07-08 - 18:06
Švedija pirmininkavimą ES perėmė sudėtingu laikotarpiu ©BELGA/STELLA/David Sica 2001 m. ES Tarybai paskutinįkart pirmininkavusi Švedija šįkart vadovavimo vairą į savo rankas perėmė sudėtingu kriziniu laikotarpiu. Skirtingoms partijoms atstovaujantys švedų europarlamentarai tikisi didelio dėmesio darbo vietų kūrimui, Kioto susitarimą dėl klimato kaitos pakeisiančios tarptautinės sutarties sudarymui ir Baltijos jūros regionui.
Apie Stokholmo pirmininkavimą ES kalbėjomės su Švedijos europarlamentarais Gunnaru Hökmarku, Göranu Färmu ir Lena Ek.
Ekonomika ir aplinka: privalome būti pirmieji
Valdančiajai Nuosaikiųjų partijai priklausantis 56-erių metų Gunnar Hökmark viliasi, kad Švedija stums ES politinius lyderius priimti apgalvotus sprendimus, padėsiančius Europai išbristi iš finansų krizės sustiprinus konkurencingumą ir turint pirmaujančią pasaulio ekonomiką.
„Tikiuosi, kad Švedija sustiprins ES aplinkosaugos politiką, ją paversdama geriausia pasaulyje“, – tęsia ekonomisto diplomą turinti EP narys. Kalbėdamas apie galimybes gruodį Kopenhagoje pasiekti pasaulinį susitarimą dėl klimato kaitos stabdymo G. Hökmark reiškė atsargų optimizmą: „Nepaisant finansų krizės, niekada nėra buvę palankesnio momento siekti tarptautinio susitarimo. Daugelis suvokia, jog bendromis pastangomis privalome stabdyti pasaulinį atšilimą.“
Pasak politiko, iš JAV ateina tinkami signalai, o Švedija turi viso pasaulio įtraukimui būtino „pasiryžimo ir diplomatinių įgūdžių“.
Su pertraukomis nuo 1999 m. europarlamentaro pareigas užimantis Švedijos socialdemokratas Göran Färm taip pat akcentuoja susitarimo dėl klimato kaitos ir ekonomikos gaivinimo svarbą, paminėdamas ir dėl užsitęsusio Lisabonos sutarties ratifikavimo kylantį institucinį nestabilumą.
„Švedija pirmiausia privalo rasti vieningą ES poziciją ir įtraukti likusį pasaulį“, – apie klimato kaitos susitarimo paieškas sako buvęs žurnalistas.
Ekoefektyvumas – vaistas nuo ekonomikos ir klimato kaitos bėdų
Prieš keliolika metų politike tapusi teisės mokslų dėstytoja Lena Ek mano, kad „trigubos ekonomikos, darbo vietų ir klimato krizės“ metu pirmininkauti ES bus neįtikėtinai sunku. Pasak europarlamentarės, Europos ekonomiką galėtų išjudinti ekoefektyvumo plėtojimas.
Švedijos liberalams priklausanti 51-erių L. Ek pabrėžia Baltijos jūros regiono plėtros svarbą. Ji primena Baltiją apėmusią ekologinę krizę bei finansines problemas, su kuriomis susiduria daugelis prie šios jūros įsikūrusių šalių. Anot jos, aplinkos ir ekonomikos problemų sprendimas – dvi to paties medalio pusės.
L. Ek teigiamai įvertino Fredriko Reinfeldto vyriausybės pasirengimą pirmininkavimui ir „naujus bendradarbiavimo su Taryba ir Komisija būdus“. Anot politikės, šį bendradarbiavimą plėtoti nepaprastai svarbu, turint omenyje, kad netrukus gali įsigalioti Lisabonos sutartis.
20090706STO57746 Švedijos pirmininkavimo tinklavietė Švedijos europarlamentarai Gunnar Hökmark Lena Ek Göran Färm Ko tikėtis iš Švedijos pirmininkavimo? Europos reikalų ministrė C. Malmström Švedų premjeras – apie pasiturinčią ir mažiau teršiančią Europą
LT
1
PHOTO
20090702PHT57705.jpg
LT
2
LINK
http://www.se2009.eu/
LT
3
LINK
/members/public/geoSearch/search.do?country=SE&language=LT
LT
4
LINK
/members/public/geoSearch/view.do?country=SE&partNumber=1&language=LT&id=28124
LT
5
LINK
/members/public/geoSearch/view.do?country=SE&partNumber=1&language=LT&id=28127
LT
6
LINK
/members/public/geoSearch/view.do?country=SE&partNumber=1&language=LT&id=4265
-//EP//TEXT IM-PRESS 20090626STO57496 0 NOT XML V0//LT
-//EP//TEXT IM-PRESS 20080707FCS33608 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
