A7-0022/2009
7.10.2009
PRANEŠIMAS
dėl pasiūlymo dėl Europos Parlamento ir Tarybos sprendimo dėl Europos prisitaikymo prie globalizacijos padarinių fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą
(COM(2009)0423 – C7‑0113/2009 – 2009/2078(BUD))
Biudžeto komitetas
Pranešėjas:
Reimer Böge
PE 428.043v02-00
TURINYS
PASIŪLYMAS DĖL EUROPOS PARLAMENTO REZOLIUCIJOS.........................................3
PRIEDAS: EUROPOS PARLAMENTO IR TARYBOS SPRENDIMAS...................................5
AIŠKINAMOJI DALIS..............................................................................................................7
UŽIMTUMO IR SOCIALINIŲ REIKALŲ KOMITETO NUOMONĖ....................................10
PROCEDŪRA...........................................................................................................................16
PASIŪLYMAS DĖL EUROPOS PARLAMENTO REZOLIUCIJOS
dėl pasiūlymo dėl Europos Parlamento ir Tarybos sprendimo dėl Europos prisitaikymo prie globalizacijos padarinių fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą
( COM(2009)0423 – C7‑0113/2009 – 2009/2078(BUD) )
Europos Parlamentas ,
– atsižvelgdamas į Komisijos pasiūlymą Europos Parlamentui ir Tarybai ( COM(2009)0423 – C7‑0113/2009 ),
– atsižvelgdamas į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (TIS)
OL C 139, 2006 6 14, p. 1. , ypač į jo 28 punktą,
– 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (EGF Reglamentas)
OL L 406, 2006 12 30, p. 1. ,
– atsižvelgdamas į Biudžeto komiteto pranešimą ir Užimtumo ir socialinių reikalų komiteto nuomonę ( A7‑0022/2009 ),
A. kadangi Europos Sąjunga nustatė tinkamas teisėkūros ir biudžetines priemones, kurias taikant suteikiama papildoma parama darbuotojams, patiriantiems žalą dėl esminių struktūrinių pasaulio prekybos tendencijų pokyčių padarinių, ir padedama tokiems darbuotojams vėl integruotis į darbo rinką,
B. kadangi Europos Sąjungos finansinė pagalba atleistiems darbuotojams turėtų būti dinamiška ir pasiekiama kaip galima greičiau ir veiksmingiau, remiantis Bendra Europos Parlamento, Tarybos ir Komisijos deklaracija, patvirtinta 2008 m. liepos 17 d. taikinimo posėdžio metu, ir tinkamai atsižvelgdamas į 2006 m. gegužės 17 d. tarpinstitucinį susitarimą dėl sprendimų panaudoti fondo lėšas priėmimo,
C. Kadangi Vokietija paprašė pagalbos, susijusios su telekomunikacijų sektoriaus darbuotojais, 2009 m. vasario 6 d. atleistais įmonėje „Nokia GmbH“ Bochumo regione
EGF/2009/002 DE / Nokia , ir atitiko Europos globalizacijos fondo reglamente nustatytus kriterijus
Reglamentas (EB) Nr. 1927/2006, 2006 12 20. ,
1. ragina visas susijusias institucijas dėti būtinas pastangas, kad būtų paspartintas Europos prisitaikymo prie globalizacijos padarinių fondo (EGF) lėšų panaudojimas;
2. pabrėžia, kad Europos Sąjunga turėtų naudoti visas turimas priemones pasaulio ekonomikos ir finansų krizės padariniams šalinti; pažymi, kad EGF gali atlikti labai svarbų vaidmenį padedant vėl integruoti į darbo rinką atleistus darbuotojus;
3. primena, kad EGF lėšų, skirtų mokėjimų asignavimams, mobilizavimas neturėtų kelti pavojaus Europos Sąjungos socialinio fondo finansavimui; abejoja, ar užtikrinamas šios priemonės ir kitų esamų priemonių, pavyzdžiui, ES socialinio fondo, tarpusavio papildomumas;
4 įsipareigoja įvertinti EGF veiklą ir papildomą naudą atsižvelgiant į bendrą programų ir kitų įvairių priemonių, kurios sukurtos 2006 m. gegužės 17 d. tarpinstituciniu susitarimu, įvertinimą atliekant 2007–2013 m. daugiametės finansinės programos biudžeto peržiūrą;
5. pritaria prie šios rezoliucijos pridedamam sprendimui;
6. paveda Pirmininkui pasirašyti šį sprendimą su Tarybos pirmininku ir užtikrinti, kad jis būtų paskelbtas Europos Sąjungos oficialiajame leidinyje;
7. paveda Pirmininkui perduoti šią rezoliuciją ir jos priedą Tarybai ir Komisijai.
PRIEDAS: EUROPOS PARLAMENTO IR TARYBOS SPRENDIMAS
2009 m. rugsėjo xxx
dėl Europos prisitaikymo prie globalizacijos padarinių fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą
EUROPOS PARLAMENTAS IR EUROPOS SĄJUNGOS TARYBA,
atsižvelgdami į Europos bendrijos steigimo sutartį,
atsižvelgdami į Europos Parlamento, Tarybos ir Komisijos 2006 m. gegužės 17 d. tarpinstitucinį susitarimą dėl biudžetinės drausmės ir patikimo finansų valdymo
OL C 139, 2006 6 14, p. 1. , ypač į jo 28 punktą,
atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą
OL L 406, 2006 12 30, p. 1. , ypač į jo 12 straipsnio 3 dalį,
atsižvelgdama į Komisijos pasiūlymą,
kadangi:
(1) Europos prisitaikymo prie globalizacijos padarinių fondas (toliau – Fondas) įsteigtas siekiant teikti papildomą paramą atleistiems darbuotojams, nukentėjusiems dėl esminių pasaulio prekybos sistemos struktūrinių pokyčių padarinių, ir padėti jiems vėl integruotis į darbo rinką.
(2) 2006 m. gegužės 17 d. Tarpinstituciniame susitarime numatyta galimybė sutelkti Fondo lėšas neviršijant viršutinės metinės 500 mln. eurų sumos.
(3) 2009 m. vasario 6 d. Vokietija pateikė paraišką mobilizuoti EGF lėšas dėl 2009 m. vasario 6 d. „Nokia GmbH“ atleistų darbuotojų. Paraiška atitinka finansinei paramai keliamus reikalavimus, kaip nustatyta Reglamento (EB) Nr. 1927/2006 10 straipsnyje, todėl Komisija siūlo skirti 5 553 850 eurų sumą.
(4) Todėl EGF lėšos turėtų būti panaudotos finansinei paramai pagal Vokietijos pateiktą paraišką suteikti,
NUSPRENDĖ:
1 straipsnis
2009 finansinių metų Europos Sąjungos bendrajame biudžete Europos prisitaikymo prie globalizacijos padarinių fondas naudojamas skiriant 5 553 850 eurų įsipareigojimų ir mokėjimų asignavimų sumą.
2 straipsnis
Ši bendroji pozicija skelbiama Europos Sąjungos oficialiajame leidinyje.
Priimta Briuselyje,
Europos Parlamento vardu Tarybos vardu
Pirmininkas Pirmininkas
AIŠKINAMOJI DALIS
I. Bendrosios aplinkybės
Europos prisitaikymo prie globalizacijos padarinių fondas įsteigtas siekiant teikti papildomą pagalbą darbuotojams, kurie nukentėjo nuo esminių struktūrinių pasaulio prekybos tendencijų pokyčių padarinių.
Pagal Europos Parlamento, Tarybos ir Komisijos 2006 m. gegužės 17 d. Tarpinstitucinio susitarimo dėl biudžetinės drausmės ir patikimo finansų valdymo 28 punktą
OL C 139, 2006 6 14, p. 1. ir Reglamento (EB) Nr. 1927/2006 12 straipsnį
OL L 406, 2006 12 30, p. 1. , Fondas negali viršyti 500 mln. eurų kasmetinės maksimalios sumos, o ją galima paimti iš turimos atsargos neviršijant nustatytų praėjusiųjų metų bendrųjų išlaidų maksimalių ribų ir (arba) iš įsipareigojimų asignavimų, panaikintų per praėjusius dvejus metus, išskyrus susijusiuosius su 1b išlaidų kategorija. Kai tik bus nustatyta pakankamos maržos ir (arba) panaikinti įsipareigojimai, tam tikros sumos įrašomos į biudžetą kaip atidėjiniai.
Pagal galiojančią procedūrą Komisija, norėdama panaudoti Fondo lėšas tuo atveju, kai paraiška priimtina, biudžeto valdymo institucijai teikia pasiūlymą dėl Fondo lėšų panaudojimo ir atitinkamą prašymą pervesti lėšas. Tuo pat metu iniciuojamas trišalis dialogas, kurio metu siekiama sutarti dėl Fondo lėšų panaudojimo ir prašomų sumų. Minėtasis trišalis dialogas gali būti supaprastintos formos.
II. Dabartinė padėtis. Komisijos pasiūlymas
Šis pasiūlymas susijęs su bendros 5 553 850 eurų sumos panaudojimu iš Europos prisitaikymo prie globalizacijos padarinių fondo (EGF) Vokietijai (Bochumas), siekiant suteikti pagalbą mobiliųjų telefonų sektoriuje atleistiems darbuotojams.
Vokietijos paraiška pagrįsta kriterijais, nustatytais Reglamento (EB) Nr. 1927/2006 2 straipsnio a punkte ir susijusiais su bendrais intervencijos kriterijais (per 4 mėnesių laikotarpį atleidžiami bent 1000 darbuotojų valstybėje narėje esančioje įmonėje, įskaitant darbuotojus, atleistus jos tiekėjų ar tolesnės gamybos grandies įmonėse).
2009 m. vasario mėn. 6 d. Komisijai pateikta Vokietijos paraiška, vėliau papildyta informacija, kurią ji pateikė iki 2009 m. gegužės 20 d., susijusi su 1 337 darbuotojų atleidimu įmonėje „Nokia GmbH“, iš kurių 1 316 bus skirta pagalba. Vokietijos valdžios institucijos paprašė iš Fondo skirti 5 553 850 eurų.
Komisija, norėdama panaudoti Fondo lėšas, biudžeto valdymo institucijai pateikė prašymą (DEC25/2009) perkelti bendrą 5 553 850 eurų sumą iš EGF rezervo (40 02 43) įsipareigojimams ir iš ESF biudžeto eilutės (04 02 17. ESF. Konvergencija) mokėjimams į EGF biudžeto eilutes (04 05 01) įsipareigojimams ir mokėjimams.
Tarpinstituciniame susitarime numatyta galimybė panaudoti Fondo lėšas neviršijant nustatytos metinės viršutinės 500 mln. eurų ribos.
2009 m. tai yra trečias pasiūlymas mobilizuoti fondą. 2009 m. pagal ankstesnes paraiškas jau mobilizuota 7 523 850 EUR suma. Išskaičiavus 2009 m. jau įsipareigotą skirti sumą, lieka 492 476 150 eurų.
Atsižvelgiant į teisinio pagrindo 12 straipsnio 6 dalį, kiekvienais metais rugsėjo 1 d. reikėtų turėti ne mažiau kaip 125 mln. eurų (25%)padengti finansiniams poreikiams iki metų pabaigos.
Paraiškų apžvalga. 2009 m. biudžetas
Europos prisitaikymo prie globalizacijos padarinių fondas (EGF)
Pamatinis dokumentas
Valstybė narė
Atvejis
EGF parama (€)
Atleista darbuotojų
EGF/2008/004
Ispanija
Automobilių pramonėBastilija ir Leonas ir Aragonas
2 694 300
1 082
SEC(2008)2986
Komisija
Techninė pagalba
690 000
---
EGF/2008/005
Ispanija
Tekstilė. Katalonija
3 306 750
1 720
EGF/2009/001
Portugalija
Tekstilė. Norte ir Centras
832 800
1 588
EGF/2009/002
Vokietija
Telekomunikacijos.Nokia (Bochumas)
5 553 850
1 316
IŠ VISO
Marža
13 077 700
486 922 300
Pastaba: Fondas negali viršyti 500 mln. eurų kasmetinės maksimalios sumos.
III. Procedūra
Komisija, siekdama į 2009 m. biudžetą įtraukti specialiuosius įsipareigojimų ir mokėjimų asignavimus, kaip nustatyta 2006 m. gegužės 17 d. tarpinstitucinio susitarimo 28 punkte, pateikė prašymą dėl asignavimų perkėlimo
2009 m. rugpjūčio 7 d. DEC Nr. 25/2009 .
Trišalis dialogas Komisijos pasiūlymo dėl sprendimo dėl EGF lėšų panaudojimo klausimu galbūt galėtų vykti supaprastinta forma (keičiantis laiškais), kaip numatyta teisinio pagrindo 12 straipsnio 5 dalyje, išskyrus tuos atvejus, kai nėra sutarimo tarp Parlamento ir Tarybos.
Pagal vidinį susitarimą su Užimtumo ir socialinių reikalų komitetu (EMPL) šis komitetas turėtų dalyvauti procese siekiant veiksmingai prisidėti prie Europos globalizacijos padarinių fondo panaudojimo.
Europos Parlamento Užimtumo ir socialinių reikalų komitetas, atlikęs paraiškų vertinimą, pateikė savo požiūrį į Fondo lėšų panaudojimą, kuris pateikiamas prie šio pranešimo pridėtoje nuomonėje.
Europos Parlamento, Tarybos ir Komisijos bendroje deklaracijoje, priimtoje per 2008 m. liepos 17 d. taikinimo posėdį, patvirtinta, kad svarbu užtikrinti sparčią sprendimų dėl Europos prisitaikymo prie globalizacijos padarinių fondo lėšų panaudojimo priėmimo procedūrą tinkamai atsižvelgiant į Tarpinstitucinį susitarimą.
UŽIMTUMO IR SOCIALINIŲ REIKALŲ KOMITETO NUOMONĖ
ES/sg Alainui Lamassoure,
Biudžeto komiteto pirmininkui
ASP 13 E 158
Tema Užimtumo ir socialinių reikalų komiteto nuomonė dėl 2009 m. rugpjūčio 10 d. Komisijos pasiūlymo dėl Europos Parlamento ir Tarybos sprendimo dėl Europos prisitaikymo prie globalizacijos padarinių fondo (EGF) lėšų mobilizavimo (COM(2009) 423 galutinis)
Gerb. pirmininke,
Užimtumo ir socialinių reikalų komitetas (EMPL) ir jo EGF darbo grupė 2009 m. rugsėjo 2, 14 ir 29 d. išnagrinėjo Vokietijos prašymą EGF/2009/002 DE/Nokia ir priėmė šią nuomonę.
Komiteto Europos prisitaikymo prie globalizacijos padarinių fondo darbo grupė ir Užimtumo ir socialinių reikalų komitetas pritaria EGF lėšų panaudojimui pagal EGF/2009/002 DE/Nokia prašymą. EMPL komitetas pateikia toliau nurodytas pastabas, kuriomis neprieštaraujama mokėjimų pervedimui.
Šios pastabos paremtos ne tik SEC(2009)1094 galutiniu dokumentu, bet taip pat papildoma informacija, kurią Parlamento prašymu Vokietija pateikė Komisijai. Be to, Komisija pateikė keleto klausimų, iškeltų 2009 m. rugsėjo 1 d. darbo grupės posėdžio metu, išaiškinimą, į kurį taip pat atsižvelgiama šiame laiške.
A) Santrauka ir pastabos
Paraiška (Reglamento 1927/2006 5 straipsnis)
Paraiška dėl paramos buvo pateikta po 10 savaičių nuo tos dienos, kai buvo įvykdytos pasinaudojimo EGF parama sąlygos.
Intervencijos kriterijai (Reglamento 1927/2006 2 straipsnis)
Sprendžiant pagal Komisijai pateiktus dokumentus, prašymas atitinka pagrindinę pasinaudojimo EGF parama sąlygą: kai per keturių mėnesių laikotarpį įmonė, esanti valstybėje narėje, atleidžia mažiausiai 1000 darbuotojų, įskaitant darbuotojus, atleistus tiekėjų ar tolesnės gamybos grandies įmonėse, kaip nurodoma Reglamento 1927/2006 2 straipsnio a punkte.
Vokietija nurodo, kad atitinkamu laikotarpiu nuo 2008 m. liepos 30 d. iki lapkričio 29 d. buvo atleisti 1 337 asmenys.
Kaip numatyta Reglamento 1927/2006 2 straipsnyje, Komisija mano, kad Vokietija pateikė įrodymus, kad darbo vietos tikrai prarastos dėl esminių struktūrinių pasaulio prekybos tendencijų pokyčių, dėl kurių mobiliųjų telefonų sektorius mokslinius tyrimus ir plėtrą bei gamybą perkėlė į trečiąsias šalis. Taigi, net jei ir dalis gamybos buvo perkelta į Rumuniją , didžiausia mobiliųjų telefonų gamybos dalis buvo perkelta ne tik į Kiniją, bet taip pat į Pietų Korėją, Meksiką ir Braziliją. Šios šalys, kuriose atlyginimų lygis žemas, taip pat tampa patrauklios mokslinių tyrimų ir plėtros veiklai vykdyti.
Todėl Komisija daro išvadą, kad esminiai pasaulio prekybos sistemos pokyčiai gali būti laikomi 1 337 Nokia GmBH darbuotojų atleidimo priežastimi, kaip reikalaujama pagal Reglamento (EB) Nr.1927/2006 2 straipsnį.
Remtini veiksmai (reglamento 3 straipsnis)
Pagal SEC dokumentą, iš EGF finansuojamos priemonės, skirtos 1 316 atleistiems darbuotojams buvo pradėtos 2008 m liepos 1 d.
Finansuojamos šios individualiems poreikiams pritaikytų paslaugų koordinuoto paketo priemonės:
- trumpalaikė pašalpa (1 316 atvejai), skirta užtikrinti darbuotojų, sutinkančių būti įdarbintiems perkėlimo bendrovėje pragyvenimą. Kad būtų finansuojama iš EGF, trumpalaikė pašalpa gali būti skiriama tik laikotarpiu, kurio metu atleisti darbuotojai dalyvauja su perkėlimo bendrove susijusios aktyvios darbo rinkos politikos priemonėse;
- pagrindinės kvalifikacijos suteikimas (170 atvejų), kad būtų išlaikomi ir pagerinami mažos kvalifikacijos darbuotojų gebėjimai įsidarbinti;
- specialūs asmeniniai mokymai (40 atvejų), suteikiami darbuotojams, kuriems grupiniai mokymai netinkami siekiant tinkamų rezultatų;
- grupiniai mokymai (490 atvejų), suteikiami darbuotojams, turintiems pagrindinius profesinius gebėjimus, tačiau kuriems trūksta atnaujintų gebėjimų ir techninių įgūdžių;
- porinės kolegų grupės (240 atvejų), skirtos pagerinti šių keturių palankių sąlygų neturinčių darbuotojų kategorijų savarankiškumą: žemos kvalifikacijos moterų, vyresnių, nei 50 m. darbuotojų, neįgaliųjų ar sergančių darbuotojų ir darbuotojų migrantų;
- išsami pagalba naujų įmonių steigimui (40 atvejų);
- parama teikiant kandidatūras įsidarbinimui užsienyje (55 atvejai), suteikiama ribotam darbuotojų, susidomėjusių galimybe pasiruošti teikti kandidatūras užimti darbo vietas užsienyje, skaičiui;
- parama pradedant dirbti naujame darbe (250 atvejų), suteikiama bandomuoju laikotarpiu siekiant užtikrinti, kad darbuotojai išsaugotų savo naują darbą;
- patarimai ir parama, įskaitant tolesnį rūpinimąsi , (1 316 atvejų) darbuotojams, kurie neranda naujo darbo po to, kai buvo uždaryta perkėlimo bendrovė.
Administracinės išlaidos pagal reglamento 3 straipsnį
Vokietija nurodo, kad pagal Reglamento (EB) 1027/2006 3 straipsnį administracinės išlaidos susijusios su paraiškos paruošimu, valdymu, informavimu ir paviešinimu bei kontrolės veikla, susijusia su EGF naudojimu.
Be to, Komisija, siekdama užtikrinti, kad iš EGF būtų skiriama parama tik už tuos laikotarpius, kurių metu darbuotojai iš tiesų dalyvauja įgyvendinant aktyvios darbo rinkos politikos priemones, paprašė Vokietijos nurodyti atitinkamas konkrečias datas atlikus mokslinį tyrimą.
Paaiškinimas apie nenumatytą šių atleidimų pobūdį (reglamento 1927/2006 5 straipsnio 2 dalis)
Pasak Vokietijos valdžios institucijų, iš įmonės „Nokia“ pateiktos informacijos ir gauto didelio pelno vietoje susidarė įspūdis, kad bus išlaikytas Bochume esantis gamybos pajėgumas. Todėl 2008 m. sausio 15 d. įmonės „Nokia“ paskelbta informacija, kad uždaroma gamykla, buvo netikėta.
Tikėtinas atleidimo poveikis užimtumui vietoje, regione ir valstybėje (reglamento 1 straipsnis ir 5 straipsnio 2 dalies c punktas)
Nedarbo lygis regionuose, kuriuos administruoja keturios agentūros, susidūrusios su šiuo atleidimu, yra tradiciškai didesnis nei kituose Šiaurės Reino-Vestfalijos žemės (8,1 proc.) ir Vokietijos (7,4 proc.) regionuose, t. y. 10,2–12,3 proc.
Vietovėse, kuriose įvyko minėtasis atleidimas, vyrauja pramonės sektoriai (automobilių pramonė ir juodoji metalurgija), kuriems ypač didelį poveikį daro ekonomikos ir finansų krizė. Šiose vietovėse atleidimai turi didelių neigiamų padarinių vietos ekonomikai.
Papildomumas, atitikimas ir koordinavimas (reglamento 1927/2006 6 straipsnis)
Vokietija tvirtina, kad aprašytos priemonės iš tiesų papildo iš struktūrinių fondų finansuojamus veiksmus.
a) Europos socialinio fondo (ESF) lėšomis finansuojamų pradinių priemonių paketas
Pagal Komisijos komunikatą paraiškoje atskirai nurodoma pradinis aktyvios darbo rinkos priemonių paketas, kuriam skirtas Europos socialinio fondo (ESF) finansavimas, ir bendras finansavimas iš privačiojo ir viešojo sektorių. Įvairių dalyvių susitarimas dėl šio pradinio paketo buvo pasiektas 2008 m. balandžio mėn . ir apėmė perkėlimo bendrovės įsteigimą bei priemones, kuriomis siekiama apibrėžti profilį, profesinį orientavimą, asmeninius patarimus, pagalbą investavimo klausimu ir kvalifikacijos įgijimą trumpuoju laikotarpiu, remiantis vadinamosios ESF federalinio užimtumo biuro programos gairėmis (SEC dokumento 17 ir 19 dalys).
b) EGF lėšomis finansuojamų priemonių paketas
Pagal Komisijos dokumentus papildomas priemonių, finansuojamų EGF lėšomis, paketas, skirtas šiai paraiškai patenkinti, buvo parengtas 2008 m. gruodžio mėn. ir 2009 m. sausio mėn. Siekiant, kad būtų užtikrintas kitų priemonių papildomumas vietoje, regione ir valstybėje, visas EGF lėšomis finansuojamų priemonių, susijusių su aktyvia darbo rinkos politika, paketas buvo parengtas kaip paketas, papildantis pirmiau aprašytą pradinį priemonių paketą. Neskaitant trumpalaikės išmokos, priemonės buvo pradėtos finansuoti iš EGF nuo 2009 m. liepos 1 d. bus finansuojamos iki to laiko, kai numatyta baigti paramą iš EGF (2010 m. sausio pabaiga) .
c) Trumpalaikės išmokos papildomumas
Tarp 2008 m. rugpjūčio 1 d. ir 2010 m. pradžios iš EGF turėtų būti finansuojama pirmoji priemonė (trumpalaikė išmoka), skiriama darbuotojams nuo 2008 m. rugpjūčio 1 d., kurie dalyvauja įgyvendinant priemones, finansuojamas ESF lėšomis.
B) Pastabos ir papildoma informacija
Vokietija prašo EGF fondo paramos priemonėms, kurios papildo iš ESF jau finansuojamas priemones. EMPL komitetas pritaria Europos Komisijai, kad toks papildomumas įmanomas pagal Reglamento Nr. 1927/2006 6 straipsnio 2 dalį, tačiau išreiškė susirūpinimą dėl šio reglamento 6 straipsnio 4 dalies, pagal kurį draudžiama finansuoti vieną priemonę pagal kelis Bendrijos finansinius instrumentus. Užtat darbo grupės ir EMPL komiteto abejones dėl patikimo finansų valdymo išsklaidė šie paaiškinimai:
EMPL komiteto sekretoriato užsakymu pateikta papildoma informacija
Papildoma informacija, kurią Komisija pateikė susisiekusi su Vokietijos vyriausybe:
- priešingai, nei iš pradžių teigta SEC dokumente, 2008 m. liepos 1d. – rugpjūčio 1 d. laikotarpiu EGF lėšomis nebuvo finansuojama jokia priemonė;
- nuo 2008 m. rugpjūčio 1 d. iki 2009 m. birželio mėn. pabaigos EGF finansavo tik pirmąją priemonę (trumpalaikis asignavimas), kuri buvo pasiūlyta visiems darbuotojams nuo 2008 m. rugpjūčio 1 d. ne ilgesniam kaip 12 mėnesių laikotarpiui; visos perkėlimo bendrovės šiuo laikotarpiu vykdytos priemonės, įskaitant kvalifikacijos keitimo priemones, buvo finansuojamos kitomis lėšomis (ESF ir privačiomis lėšomis);
- nuo 2008 m. liepos 1 d. perkėlimo bendrovė gavo ESF paramą darbuotojų kvalifikacijos keitimo priemonėms (apie 240 priemonių) finansuoti;
- nuo 2009 m. liepos 1 d. iki tol, kol baigsis rėmimas iš EGF (2010 m. sausio mėn. pabaiga) kvalifikacijos keitimo priemonės bus finansuojamos tik EGF lėšomis;
Tačiau yra keletas principo, kad ESF ir EGF priemonės taikomos ne tuo pačiu metu , išimčių:
septyni dalyviai pradėjo naudotis ESF lėšomis finansuojamomis priemonėmis tik po 2009 m. birželio mėnesio, t. y. tuomet, kai pradėtos vykdyti EGF finansuojamos priemonės, o kitos, priešingai, pasinaudojo EGF finansuojama įvadine priemone, pradėta vykdyti iki 2009 m. liepos 1 d.
Anot Komisijos, Vokietija pabrėžia, kad Federalinė darbo agentūra kontroliuoja, kad ESF ir EGF priemonės būtų griežtai atskirtos.
Per Užimtumo ir socialinių reikalų komiteto (EMPL) darbo grupės posėdį EGF tema (2009 m. rugsėjo 1 d.) Komisijos pateikta informacija:
- Vadovaujantis Reglamento (EB) 1927/2006 6 straipsnio 2 dalimi, EGF gali skirti trumpalaikę išmoką kol darbuotojai naudojasi aktyviomis darbo rinkos priemonėmis, finansuojamos ESF lėšomis.
- EGF veiksmų papildomumas, kaip nurodyta Reglamento (EB) 1927/2006 6 straipsnio 2 dalyje, sudaro galimybes tam pačiam darbuotojui naudotis priemonėmis, finansuojamomis kelių struktūrinių fondų ir EGF lėšomis.
- Kadangi susiklostė taip, kad EGF finansuojami veiksmai pradėti vykdyti 2008 m. rugpjūčio 1 d., o ne liepos 1 d., Europos Parlamentas reikalauja, kad Komisija Vokietijos paprašytų ištaisyti reikalavimų gauti paramą iš EGF atitikimo laikotarpio pradžią (reglamento 11 straipsnis).
Vyrų ir moterų lygybė bei nediskriminavimas (reglamento 7 straipsnis)
Remiantis Komisijos pateikta informacija, šiame procedūras etape Vokietija neprivalo pateikti įrodymų, kuriais remiantis būtų galima nustatyti, ar, kaip reikalaujama reglamente, į įvairius EGF įgyvendinimo etapus integruota lyčių lygybės ir nediskriminavimo perspektyva. Vokietija turės įrodyti, kad laikėsi šio kriterijaus tik tuomet, kai bus atliekamas EFG įnašo ex-post auditas.
Pastaba:
EMPL komiteto nariai apgailestauja dėl tokios padėties ir ragina valstybes nares teikti išsamesnę informaciją apie lyčių lygybės ir nediskriminavimo įgyvendinimą naudojantis EFG finansuojamomis priemonėmis.
Be to, EMPL komiteto nariai paragino Komisiją nuo šiol tokią informaciją įtraukti į metinę šio fondo veiklos ataskaitą.
C) IŠVADA
EMPL komitetas pritaria Vokietijos paraiškai. Tačiau norėtų pateikti keletą su paraiškos pateikimu susijusių pastabų:
Pirmiausia, EMPL komiteto nariai atkreipia dėmesį į tai, kad baziniame dokumente ( SEC(2009)1094 galutinis) pateikta informacija apie Nokia atvejį buvo neišsami ir veikiausiai net klaidinga kalbant apie EGF finansuojamų priemonių pradžią. Reikėjo daug paaiškinimų, kad būtų užtikrintas EGF finansuojamų priemonių ir ESF finansuojamų priemonių papildomumas. Šis papildodmumas būtinas norint pradėti vykdyti biudžetinę procedūrą, numatytą Reglamento (EB) 1927/2006 12 straipsnyje apie EGF.
EMPL komitetas ragina Komisiją paprašyti Vokietijos ištaisyti EFG lėšomis finansuojamų priemonių pradžią. Be to, Komisija ateityje turėtų ne tik užtikrinti, kad Parlamentui pateikiama informacija būtų išsami ir tiksli, bet ir kad ji būtų tokia, kad būtų galima lengvai ir greitai suprasti su paraiška susijusius faktus, siekiant, kad procedūra būtų veiksminga.
Apžvalgoje turėtų būti paminėti kitų šalių, dalyvaujančių atleistų darbuotojų rėmime, visų pirma, įmonės, kitų Europos struktūrinių fondų ir vietos veikėjų, įnašai.
EMPL komiteto nariai taip pat norėtų gauti visą informaciją apie tai, kaip įmonė Nokia laikosi savo teisinių įsipareigojimų, ypač susijusių su darbuotojų konsultavimu ir informavimu nacionaliniu ir Europos lygmeniu apie įmonės perkėlimą į Rumuniją ir atleistiems darbuotojams teikiamą paramą bei konkretų finansinį įnašą, skirtą darbuotojų kvalifikacijos keitimui.
EMPL komiteto nariai, siekdami susidaryti geresnį bendrą vaizdą apie Nokai darbuotojams teikiamą pagalbą, taip pat norėtų sužinoti kokio pobūdžio priemonės finansuojamos ESF lėšomis.
EMPL komiteto nariai laikosi nuomonės, kad valstybės narės turėtų teikti išsamesnę informaciją apie svarbių lyčių lygybės ir nediskriminavimo tikslų įgyvendinimą naudojantis EGF finansuojamomis priemonėmis. Todėl darbo grupė ragina Komisiją šią informaciją įtraukti į savo metinę EGF veiklos ataskaitą.
Nariams taip pat kyla klausimų dėl Nokia tiekėjų ar tolesnės gamybos grandies įmonėse atleistų darbuotojų neįtraukimo į šį paramos planą.
Tikiuosi, kad jūsų komiteto nariai pritars šioms pastaboms.Pagarbiai
Pervenche Berès
Réf.: D(2009)46247
PROCEDŪRA
Pavadinimas
Pasiūlymas dėl Europos Parlamento ir Tarybos sprendimo dėl Europos prisitaikymo prie globalizacijos padarinių fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą
Nuorodos
COM(2009)0423 – C7-0113/2009 – 2009/0423(BUD)
Atsakingas komitetas
BUDG14.9.2009
Paskelbimo plenariniame posėdyje data
EMPL14.9.2009
Nuomonę pateikė
Reimer Böge
20.9.2004
Paskelbimo plenariniame posėdyje data
Pranešėjas (-ai)
1.09.2009
5.10.2009
Paskyrimo data
5.10.2009
Pakeistas pranešėjas (-ai)
+:
–:
0:
30
Svarstymas komitete
Priėmimo data
Damien Abad, Marta Andreasen, Francesca Balzani, Reimer Böge, Lajos Bokros, Jean-Luc Dehaene, James Elles, Göran Färm, José Manuel Fernandes, Salvador Garriga Polledo, Jens Geier, Ivars Godmanis, Estelle Grelier, Carl Haglund, Jutta Haug, Jiří Havel, Monika Hohlmeier, Sidonia Elżbieta Jędrzejewska, Anne E. Jensen, Sergej Kozlík, Alain Lamassoure, Janusz Lewandowski, Vladimír Maňka, Barbara Matera, Nadezhda Mihaylova, László Surján, Angelika Werthmann
Galutinio balsavimo rezultatai
Giovanni La Via, Paul Rübig, Derek Vaughan
Posėdyje per galutinį balsavimą dalyvavę nariai
7.10.2009
Posėdyje per galutinį balsavimą dalyvavęs (-ę) pavaduojantis (-ys) narys (-iai)
...
