ES ir Viduržemio jūros regiono valstybių (EUROMED) susitarimas Barselonoje dėl Kovos prieš terorizmą kodekso
Institucijos
2005-11-29 - 17:14
Ž. Borelio kreipimasis į EMPA
„Būtent abipus Viduržemio jūros esama ryškiausios pasaulyje nelygybės“, – pareiškė Europos Parlamento primininkas Žozepas Borelis (Josep Borrell), kuris, neslėpdamas nusivylimo, kritiškai įvertino dešimt metų trunkantį Barselonos procesą. Pirmadienį paskelbti nevienareikšmiai ES ir Viduržemio jūros regiono valstybių aukščiausiojo lygio susitikimo Katalonijos sostinėje rezultatai dar teikia šiek tiek vilties, jog ekonominė ir socialinė atskirtis tarp abiejų pusių išnyks.
Dešimt metų trunkančiam ES ir Viduržemio jūros regiono valstybių (EUROMED) bendradarbiavimui – Barselonos procesui – reikia naujo postūmio. Lapkričio 24-28 d. vykusios EUROMED diskusijos turėjo atnaujinti ES valstybių ir dešimties Sąjungai nepriklausančių Viduržemio jūros šalių (Alžyro, Palestinos savivaldos, Egipto, Izraelio, Jordanijos, Libano, Maroko, Sirijos, Tuniso ir Turkijos) partnerystę. Valstybių ir vyriausybių vadovų susitikime dalyvavęs Europos Parlamento bei ES ir Viduržemio jūros regiono valstybių parlamentinės asamblėjos (EMPA) pirmininkas Žozepas Borelis pripažino, jog trūksta „aiškesnės pažangos siekiant taikos ir bendro klestėjimo“. Šio bendradarbiavimo proceso prioritetas išlieka jame dalyvaujančių šalių prekybos santykių stiprinimas ir laipsniškas socialinės nelygybės tarp jų mažinimas. Tačiau, norėdamos tai įgyvendinti, abi pusės turi rimtai stengtis. Be to, kad bendradarbiavimas taptų vaisingas, būtina užtikrinti politines sąlygas – stabilumą ir demokratiją. Europos Parlamento pirmininkas pažymėjo, kad „ekonominiai ir politiniai siekiniai yra neatskiriami“.
Kai kurioms ES ir Viduržemio jūros regiono valstybių bendradarbiavimo procese dalyvaujančioms Artimųjų Rytų šalims EUROMED yra vienas iš nedaugelio potencialaus dialogo forumų. Tačiau Barselonos susitikime kelios Viduržemio jūros regiono valstybės nebuvo atstovaujamos aukščiausiuoju lygiu (nedalyvavo valstybių ar jų vyriausybių vadovai). Vis dėlto abu ES ir Viduržemio jūros regiono valstybių partnerystei skirti susitikimai – Rabate ir Barselonoje – suteikė galimybę užmegzti dvišales derybas ir pasikeisti nuomonėmis apie būsimus partnerystės santykius. Dar viena svarbi diskusijų tema buvo imigracijos klausimas. Taip pat siekta sutarti dėl bendrų veiksmų prieš terorizmą – šią temą susitikimo dalyviai gvildeno sekmadienį ir pirmadienį. Itin sunkiai buvo sutarta dėl Kovos prieš terorizmą kodekso, sudariusio svarbią galutinio susitarimo dalį. Galiausiai buvo rastas visoms šalims priimtinas sprendimas. Galima tikėtis, kad tokia šio aukščiausiojo lygio susitikimo baigtis yra geras ženklas tolesniam ES ir Viduržemio jūros regiono valstybių bendradarbiavimui.
20051129STO03000 Dešimt metų Barselonos procesui:
LT
1
PHOTO
20051129PHT02998.jpg
LT
2
LINK
/president/Presidents_old/president_borrell/euromed/en/default.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
