Būsimoje direktyvoje – sankcijos nelegalių atvykėlių darbdaviams
Imigracija
2008-11-05 - 14:44
Be nelegalių imigrantų pagalbos neapsieina tik sukčiaujantys ūkiai Europa traukia geresnio gyvenimo bet kokia kaina ieškančius imigrantus. Manoma, kad ES teritorijoje neteisėtai gyvena 4,5-8 mln. užsieniečių. Daliai jų pavyksta už nedidelį atlygį susirasti kvalifikacijos nereikalaujantį darbą pragariškomis sąlygomis. Europai trūksta darbo rankų, todėl siekdama numatyti minimalias visoje ES veiksiančias sankcijas nelegalių imigrantų darbdaviams, ji taip pat siekia stiprinti teisėtos migracijos kanalus.
Piliečių laisvių komitetas sankcijas neteisėtai ES gyvenančių imigrantų darbdaviams aptvirtino lapkričio 4 d., o visas Parlamentas dėl šios direktyvos balsuos gruodžio mėnesį.
Atvykėliai – išnaudojimo aukos
Braškių, pomidorų ir statybų vergai – tokiais epitetais vadinami sukčiaujančių darbdavių įdarbinti neteisėtai ES šalyse gyvenantys užsieniečiai, paprastai įdarbinami žemės ūkio, valymo paslaugų, viešbučių ir viešojo maitinimo sferoje.
Manoma, kad į ES kasmet suguža po pusę milijono nelegalų. Įdarbinantieji neteisėtai ES gyvenančius žmones prisideda prie šiuolaikinės vergijos įtvirtinimo, iškreipia konkurenciją ir smukdo bendrą atlyginimų bei darbo sąlygų lygį.
Nedeklaruojamas darbas – tai teisių į sveikatos apsaugos ir pensijos atsisakymas. Be to, neteisėtai ES besidarbuojantys atvykėliai iš trečiųjų šalių rizikuoja bet kurią minutę būti išsiųsti į tėvynę: iš Prancūzijos pernai išsiųsti 25 tūkst. nelegalų.
Pasak Piliečių laisvių komiteto pranešėjo šiuo klausimu Claudio Favos (Socialistų frakcija, Italija), i šnaudojami juodadarbiai, sutinkantys neteisėtai dirbti nekvalifikuotą ir prastai apmokamą darbą, pripildo skrupulų neturinčių darbdavių kišenes.
Daugės tikrinimų
Komisijos 2007 m. gegužę pateiktame direktyvos projekte siūloma numatyti minimalias europines sankcijas nelegalius imigrantus įdarbinantiems darbdaviams ir reikalauti iš jų imtis prevencinių priemonių, leidžiančių išvengti nelegalų įdarbinimo – pavyzdžiui, atidžiau tikrinti samdomų asmenų leidimus gyventi šalyje.
Nors Komisija siūlė numatyti, kad būtų tikrinama bent 10 proc. kiekvienos šalies teritorijoje įsisteigusių bendrovių įrašų apie darbuotojus (šiuo metu numatyta 2 proc. riba), komitetas, siekdamas išvengti per didelės inspekcijų naštos, siūlo rengti „pakankamai efektyvių patikrinimų“.
Šykštus moka dukart
Naujų taisyklių pagrindas – šešėlinę ekonomiką skatinančio darbdavio, o ne beteisio ir išnaudojamo imigranto baudimas. Jomis siekiama sustabdyti nelegalų išnaudojimą bei sumažinti jų galimybes susirasti darbą.
Remiantis siūloma direktyva, pagauti nelegaliai trečiosios šalies piliečius įdarbinę darbdaviai privalės sumokėti ne tik baudas, bet ir bet kokį nelegalams priklausantį atlygį ir kitas išmokas. Nusižengusiems darbdaviams gali tekti padengti ir nelegalų išsiuntimo iš šalies išlaidas. Iš sukčiavusių įmonių būtų atimta teisė penkerius metus gauti viešąsias išmokas ar subsidijas, įskaitant ES finansavimą.
Viešumas ir baudžiamoji atsakomybė
Baudžiamąją atsakomybę siūloma numatyti darbdaviams, pakartotinai įdarbinantiems ar piktybiškai išnaudojantiems nelegalus, taip pat tiems darbdaviams, kurie žino, jog jų samdomas trečiosios šalies pilietis yra nepilnametis ar prekybos žmonėmis auka.
Piliečių laisvių komitetas taip pat patvirtino nuostatą, įpareigojančią paviešinti direktyvos nuostatas pažeidusius darbdavius.
Parlamentas nelegalus namų ūkiuose įdarbinantiems, tačiau jų neišnaudojantiems fiziniams asmenims siūlo numatyti šiek tiek švelnesnes sankcijas ir supaprastintus samdomų darbuotojų tikrinimo formalumus. Bet kuriuo atveju, ES šalių institucijos privalės suteikti darbdaviams aiškias gaires ir nuolat konsultuoti leidimų gyventi tikrinimo klausimais.
Daugiau teisių beteisiams juodadarbiams
Patvirtinus direktyvą, ES valstybės bus įpareigotos nustatyti tvarką, pagal kurią išnaudojami darbuotojai migrantai galės teikti skundus prieš savo darbdavius. Kaip ir prekybos žmonėmis aukų atveju, bendradarbiaujantiems su atitinkamomis institucijomis nelegaliems darbuotojams gali būti išduotas laikinas leidimas pasilikti šalyje.
Nelegaliam darbuotojui nesumokėtas atlyginimas, atlygis už viršvalandžius ir visos kitos išmokos turės būti pervedamos automatiškai, net ir nepateikus specialaus skundo – net ir tais atvejais, kuomet nelegaliai dirbęs imigrantas jau išsiųstas iš Europos Sąjungos.
20081103STO41194 Neteisėta imigracija: baudos darbdaviams, o ne darbuotojams [EN] Kvalifikuotiems imigrantams – mėlynoji ES korta Beldžiant į ES vartus: prieglobsčio ir geresnio gyvenimo viltys Žingsniai bendrosios ES imigracijos politikos link Imigracijos politika: teisės aktai [EN]
LT
1
PHOTO
20081030PHT41038.jpg
LT
6
LINK
http://ec.europa.eu/justice_home/fsj/immigration/fsj_immigration_intro_en.htm
-//EP//TEXT IM-PRESS 20081103IPR41241 0 NOT XML V0//LT
-//EP//TEXT IM-PRESS 20081013STO39205 0 NOT XML V0//LT
-//EP//TEXT IM-PRESS 20080415FCS26634 0 NOT XML V0//LT
-//EP//TEXT IM-PRESS 20080625FCS32672 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
