Klausimas Nr. H-0301/2010
Komisijai
2010 m. birželio mėn. sesija
Darbo tvarkos taisyklių 116 straipsnis
Kathleen Van Brempt
(S&D) Tema: paukščių ir natūralių buveinių direktyvos
Nuolat iškyla klausimų dėl direktyvos dėl laukinių paukščių apsaugos (79/409/EEG ) ir direktyvos dėl natūralių buveinių (92/43/EEB ). Paprastai teigiama, kad taikant šias direktyvas sudaroma kliūčių ekonominei pažangai. Tačiau, atsižvelgus į Antverpeno uosto atvejį, matome, kad yra priešingai. Pagal direktyvą dėl laukinių paukščių apsaugos beveik visa šio uosto teritorija laikoma specialios apsaugos teritorija, tačiau gamtos apsauga ir plėtra čia vykdoma kartu su ekonomine plėtra – tai neseniai patvirtino pats Komisijos narys. Atsižvelgdama į spaudimą, daromą siekiant sušvelninti šių direktyvų nuostatas, ir turėdama mintyje biologinės įvairovės metus, norėčiau Komisijos nario paklausti, kokia jo pozicija dėl paukščių ir natūralių buveinių direktyvų.
Ar Komisijos narys pritaria Pirmininko J. M. Barosso nuomonei, kurią jis išdėstė savo laiške Ministrui Pirmininkui J. P. Balkenendei, kad minėtųjų direktyvų persvarstymas nebūtinas, priešingai, reikia daugiau atitinkamos teisės aktų sistemos stabilumo, ir kad pagal šias direktyvas suteikiama pakankamai erdvės ekonominei plėtrai?
OL L 103, 1979 4 25, p. 1. OL L 206, 1992 7 22, p. 7.