P6_TA(2006)0359
Prašymas ginti Jannio Sakellariou parlamentinį imunitetą
A6-0273/2006
Europos Parlamento sprendimas dėl prašymo ginti Jannio Sakellariou imunitetą ir privilegijas ( 2006/2145(IMM) )
Europos Parlamentas
, –
atsižvelgdamas į 2006 m. birželio 6 d. pateiktą ir 2006 m. birželio 12 d. plenariniame posėdyje paskelbtą Jannio Sakellariou prašymą ginti jo imunitetą Graikijos teisme vykstant teisminiam procesui,
–
susipažinęs su Jannio Sakellariou paaiškinimais, pateiktais pagal Darbo tvarkos taisyklių 7 straipsnio 3 dalį,
–
atsižvelgdamas į 1965 m. balandžio 8 d. Protokolo dėl Europos Bendrijų privilegijų ir imunitetų 9 straipsnį ir į 1976 m. rugsėjo 20 d. Akto dėl Europos Parlamento narių rinkimų, remiantis tiesiogine visuotine rinkimų teise, 6 straipsnio 2 dalį,
–
atsižvelgdamas į Europos Bendrijų Teisingumo Teismo 1964 m. gegužės 12 d. ir 1986 m. liepos 10 d. sprendimus Byla 101/63,
Wagner prieš Fohrmann ir Krier
, 1964 m. Rink. p. 383 ir byla 149/85,
Wybot prieš Faure ir kitus
, 1986 m. Rink. p. 2391.
,
–
atsižvelgdamas į Darbo tvarkos taisyklių 6 straipsnio 3 dalį ir 7 straipsnį,
–
atsižvelgdamas į Teisės reikalų komiteto pranešimą ( A6-0273/2006 ),
A.
kadangi Jannis Sakellariou buvo išrinktas į Europos Parlamentą per 1999 m. birželio 10–13 d. vykusius penktuosius rinkimus ir kadangi 1999 m. gruodžio 15 d. Parlamentas patikrino jo įgaliojimus Europos Parlamento sprendimas dėl narių įgaliojimų patikrinimo po penktųjų tiesioginių rinkimų į Europos Parlamentą 1999 m. birželio 10–13 d. (OL C 296, 2000 10 18, p. 93).
,
B.
kadangi Europos Parlamento nariai negali būti apklausiami, sulaikomi ar traukiami atsakomybėn dėl einant pareigas pareikštos nuomonės ar balsavimo Protokolo dėl Europos Bendrijų privilegijų ir imunitetų 9 straipsnis.
,
C.
kadangi Europos Parlamento narių imunitetas nuo patraukimo atsakomybėn apima ir imunitetą nuo civilinių procesinių veiksmų, juo labiau kai reikalaujama priteisti didelius baudinius nuostolius,
D.
kadangi Europos Parlamentas 2003 m. rugsėjo 23 d. nusprendė ginti Jannio Sakellariou imunitetą ir privilegijas toje pačioje byloje ir perduoti savo sprendimą bei atsakingo komiteto pranešimą kompetentingam Graikijos teismui,
E.
kadangi ieškovas nutraukė procesą, dėl kurio Parlamentas 2003 m. rugsėjo 23 d. priėmė sprendimą, ir atnaujino jį tik 2005 m. gruodžio 20 d. šaukimu, kai Jannis Sakellariou jau buvo baigęs Europos Parlamento nario kadenciją,
F.
kadangi bylos faktai aiškiai susiję su nuomone, kurią Jannis Sakellariou pareiškė eidamas Europos Parlamento nario pareigas, kaip numatyta Protokolo dėl privilegijų ir imunitetų 9 straipsnyje,
G.
kadangi pagal Protokolo 9 straipsnį Europos Parlamento nariams suteikiamas imunitetas yra naudingas pačiam Parlamentui, yra absoliutus ir jo negalima atšaukti; be to, imunitetas ir toliau išlieka naudingas institucijai, net ir po to, kai tam tikras Parlamento narys baigia savo kadenciją,
1.
nusprendžia ginti Jannio Sakellariou imunitetą ir privilegijas;
2.
paveda Pirmininkui nedelsiant perduoti šį sprendimą ir atsakingo komiteto pranešimą Atėnų pirmosios instancijos teismo civilinių bylų skyriui.
