13.12.2010 B7-0723/2010 PASIŪLYMAS DĖL REZOLIUCIJOS pateiktas siekiant užbaigti diskusijas dėl Tarybos ir Komisijos pareiškimų
pagal Darbo tvarkos taisyklių 110 straipsnio 2 dalį
dėl Dramblio Kaulo Kranto
Isabelle Durant
Verts/ALE frakcijos vardu
PE450.555v01-00 B7‑0723/2010 Europos Parlamento rezoliucija dėl Dramblio Kaulo Kranto
Europos Parlamentas ,
– atsižvelgdamas į Darbo tvarkos taisyklių 110 straipsnio 2 dalį,
A. kadangi 2010 m. lapkričio 28 d. Dramblio Kaulo Krante vyko prezidento rinkimai, kurių metu pergalės siekė du kandidatai, A. Ouattara ir L. Gbagbo,
B. kadangi Dramblio Kaulo Kranto nepriklausoma rinkimų komisija paskelbė A. Ouattaros pergalę, kai tuo tarpu šalies konstitucinė taryba panaikino rezultatus, kaltindama sukčiavimu kai kurias teritorijas, ir paskelbė laimėtoju L. Gbagbo,
C. baimindamasis, kad Dramblio Kaulo Kranto rinkimų komisijai kils padėtis be išeities, paskelbus rezultatus, pagal kuriuos A. Ouattara skelbiamas prezidento rinkimų nugalėtoju,
D. primena, kad rinkimų tikslas buvo padaryti galą dešimtmetį trukusiai ir suskaldžiusiai šalį politinei krizei,
E. kadangi tarptautinė bendruomenė, įskaitant JT, Afrikos Sąjungą ir ECOWAS pripažįsta A. Ouattarą Dramblio Kaulo Kranto prezidento rinkimų nugalėtoju,
F. kadangi Afrikos Sąjunga laikinai sustabdė Dramblio Kaulo Kranto narystę, kol L. Gbagbo perduos valdžią A. Ouattarai,
G. kadangi periodiški rinkimai yra vienas iš politinio pliuralizmo išraiškos demokratiškų būdų ir turi būti organizuojami atsižvelgiant į tarptautiniu mastu pripažintas taisykles,
H. kadangi suirutė sukels neigiamų pasekmių šalies ekonomikai ir dėl šios priežasties kentės gyventojai,
1. smerkia bet kokius bandymus apeito gyventojų, kurie masiškai dalyvavo (apie 80 proc.) lapkričio 28 d. balsavime, siekdami išrinkti jų prezidentą, valią;
2. ragina L. Gbagbo atsistatydinti iš pareigų ir perduoti valdžią Alssane‘ui Ouattarai;
3. ragina A. Ouattarą ir L. Gbagbo imtis atsakomybės siekiant išvengti smurto šalyje ir įrodyti savo įsipareigojimą taikiai išspręsti po rinkimų kilusį konfliktą;
4. apgailestauja dėl Dramblio Kaulo Kranto Konstitucinės tarybos deklaracijos, kuria anuliuojami Komisijos rinkimų rezultatai, kuriais parodoma, kad A. Ouattara laimi 54 proc. balsų;
5. ragina Dramblio Kaulo Kranto pilietinės visuomenės atstovus, tradicinius vadovus ir tarptautinę Bendriją didinti pastangas siekiant užbaigti politinę šalies poliarizaciją;
6. paveda Pirmininkui perduoti šią rezoliuciją Tarybai, Komisijai, L. Gbagbo ir A. Ouattarai, JT, Afrikos Sąjungai ir AKR ir ES jungtinei parlamentinei asamblėjai.
