Vanduo klimato kaitos lygtyje: tiesioginė diskusijų transliacija
Aplinka
2008-01-29 - 14:52
Vanduo – gyvybės žemėje pagrindas
Ar po šimtmečio žemėlapiuose atsiras Aralo žemuma, Hagos įlanka ir Didžioji Ispanijos dykuma? Kasdieną girdime apie tirpstančius ledynus, potvynius, liūtis ir, ironiška, vis didėjantį vandens trūkumą. Šiandien tiesiogiai transliuojamuose Klimato kaitos komiteto rengiamuose svarstymuose į pasaulinį atšilimą bus pažvelgta per neįkainojamo gamtos turto – vandens prizmę. Pasak už šią temą atsakingos europarlamentarės C. Gutiérrez-Cortines, vanduo yra svarbiausias kintamasis klimato kaitos lygtyje.
Ketvirtojoje tematinėje Klimato kaitos komiteto sesijoje europarlamentarai ir ekspertai pažvelgs į mokslinių tyrimų rezultatus ir aptars galimas politines priemones, kurių reikėtų imtis. Tiesioginę renginio transliaciją internetu stebėkite šiandien 15:00–18:30 Vidurio Europos laiku.
Neįkainojamas turtas
Hidrosfera – tai visas mūsų planetoje esantis vanduo, turintis milžinišką įtaką klimatui. „Vandenynai vaidina esminį vaidmenį klimato kaitoje“, – primena Cristina Gutiérrez-Cortines (Europos liaudies partijos ir Europos demokratų frakcija, Ispanija). Anot jos, dėl pasaulinio atšilimo kasmet ištirpsta triskart Ispanijos plotą viršijanti ledynų masė ir neišvengiamai kinta vandenynų pusiausvyra.
Sutrikusi pusiausvyra
Kaip teigia vienas iš seminare dalyvausiančių ekspertų profesorius John A. Dracup, kadangi dėl aukštesnės temperatūros sniegas pradeda tirpti vis anksčiau, metų pradžioje, potvynių metu, turėsime dar daugiau vandens, tuo tarpu vasarą – vis mažiau. Vandens gausos laikotarpiu sulauksime dar didesnio pertekliaus, sausros metu – dar didesnio trūkumo.
Vanduo – vis didesnė prabanga
JT „Habitat“ programos duomenimis, 2032 m. 60 proc. pasaulio žmonių gyvens regionuose, kuriuose trūks vandens. Pasak Komisijos, 2080 m. Pirėnų pusiasalis sulauks mažiau nei pusės dabartinio kritulių lygio. Vis didesnė pasaulio dalis susidurs su geriamo vandens stygiumi, karščio bangomis, miškų gaisrais, bioįvairovės nykimu ir dirvožemio erozija.
Riboti vandens ištekliai
Klimato kaita turės milžinišką įtaką ledynams ir vandens lygiui, kritulių kiekiui ir vandenynų srovėms. Deja, niekas tiksliai nežino galutinių šių reiškinių pasekmių. Vandens ciklo pokyčiai gali iš pagrindų pakeisti mūsų pasaulį, todėl radikaliai kis kiekvieno iš mūsų gyvenimas: gali teikti keisti vandens vartojimo įpročius, ūkininkavimo būdus ir t.t.
„Privalome būti atviri naujoms idėjoms dėl gamybos ir vartojimo pokyčių. Turime būti pasiruošę keisti savo gyvenimo būdą“, – tvirtina C. Gutiérrez-Cortines.
Konfliktai dėl vandens
Skaidrusis strategiškai svarbus gamtos turtas susijęs su globalaus ir regioninio saugumo klausimais. Anot svarstymuose dalyvausiančio profesoriaus Emeritus Riccardo Petrella, „Viduržemio jūros, Artimųjų Rytų ir Vidurio Azijos regionuose gali vykti daugiausia vandens konfliktų“.
Subalansuotas politinis atsakas
C. Gutiérrez-Cortines tikisi, kad Europos Parlamente rengiami svarstymai duos atsakymus į daugelį svarbių klausimų. Kadangi mūsų žinios yra ribotos ir turi būti nuolat plečiamos, europarlamentarė pasisako prieš griežtus planus, tačiau už strategijas.
Anot deputatės, politinis atsakas turi būti subalansuotas – sakykime, vykdant H2O gryninimo projektus, t.y. verčiant jūros vandenį geriamuoju, privaloma atsižvelgti į tai, kiek yra sunaudojama energijos.
Specifinės valstybių problemos
C. Gutiérrez-Cortines manymu, skirtingos ES valstybės susiduria su specifinėmis problemomis šioje srityje, todėl „neprivalome visi imtis tų pačių priemonių, tačiau turime ieškoti efektyviausių sprendimų“. Pasak jos, ES privalo skatinti racionalų vandens panaudojimą ir didinti vandens svarbos suvokimą.
20080125STO19639 Tiesioginė interneto transliacija Renginio darbotvarkė [pdf] Vanduo, brangesnis už naftą Aplinkosauga: visi straipsniai Plačiau apie diskusijas Tyrimas: vanduo ir klimato kaita [EN, pdf]
LT
1
PHOTO
20080129PHT19884.jpg
LT
2
LINK
/wps-europarl-internet/faces/live/live-video.jsp
LT
3
LINK
/meetdocs/2004_2009/documents/oj/704/704079/704079lt.pdf
LT
5
LINK
/news/public/documents_par_theme/911/default_lt.htm
LT
7
LINK
/activities/committees/studies/download.do?file=19073
-//EP//TEXT IM-PRESS 20070329STO04903 0 NOT XML V0//LT
-//EP//TEXT IM-PRESS 20080128IPR19733 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
