A7-0248/2011
24.6.2011
***
REKOMENDACIJA
dėl Tarybos sprendimo dėl Europos Sąjungos, Šveicarijos Konfederacijos ir Lichtenšteino Kunigaikštystės susitarimo, kuriuo iš dalies keičiamas Europos bendrijos, Šveicarijos Konfederacijos ir Lichtenšteino Kunigaikštystės papildomas susitarimas, numatantis Europos bendrijos ir Šveicarijos Konfederacijos susitarimo dėl prekybos žemės ūkio produktais taikymą Lichtenšteino Kunigaikštystei, sudarymo projekto
(16209/2010 – C7‑0125/2011 – 2010/0313(NLE))
Tarptautinės prekybos komitetas
Pranešėjas:
Béla Glattfelder
PE 456.795v02-00
Procedūrų sutartiniai ženklai
* Konsultavimosi procedūra
*** Pritarimo procedūra
***I Įprasta teisėkūros procedūra (pirmasis svarstymas)
***II Įprasta teisėkūros procedūra (antrasis svarstymas)
***III Įprasta teisėkūros procedūra (trečiasis svarstymas)
(Procedūra pasirenkama atsižvelgiant į teisės akto projekte pasiūlytą teisinį pagrindą.)
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS..............................................................................................................6
GALUTINIO BALSAVIMO KOMITETE REZULTATAI..........................................................7
EUROPOS PARLAMENTO TEISĖKŪROS REZOLIUCIJOS PROJEKTAS
dėl Tarybos sprendimo dėl Europos Sąjungos, Šveicarijos Konfederacijos ir Lichtenšteino Kunigaikštystės susitarimo, kuriuo iš dalies keičiamas Europos bendrijos, Šveicarijos Konfederacijos ir Lichtenšteino Kunigaikštystės papildomas susitarimas, numatantis Europos bendrijos ir Šveicarijos Konfederacijos susitarimo dėl prekybos žemės ūkio produktais taikymą Lichtenšteino Kunigaikštystei, sudarymo projekto
(16209/2010 – C7‑0125/2011 – 2010/0313(NLE) )
(Pritarimo procedūra)
Europos Parlamentas ,
– atsižvelgdamas į Tarybos sprendimo projektą (16209/2010),
– atsižvelgdamas į Europos Sąjungos, Šveicarijos Konfederacijos ir Lichtenšteino Kunigaikštystės susitarimo, kuriuo iš dalies keičiamas Europos bendrijos, Šveicarijos Konfederacijos ir Lichtenšteino Kunigaikštystės papildomas susitarimas, numatantis Europos bendrijos ir Šveicarijos Konfederacijos susitarimo dėl prekybos žemės ūkio produktais taikymą Lichtenšteino Kunigaikštystei, projektą (16210/2010),
– atsižvelgdamas į Tarybos prašymą dėl pritarimo, pateiktą pagal Sutarties dėl Europos Sąjungos veikimo 207 straipsnio 4 dalies pirmą pastraipą ir 218 straipsnio 6 dalies antros pastraipos a punkto v papunktį ( C7‑0125/2011 ),
– atsižvelgdamas į Darbo tvarkos taisyklių 81 straipsnį ir 90 straipsnio 8 dalį,
– atsižvelgdamas į Tarptautinės prekybos komiteto rekomendaciją ( A7-0248/2011 ),
1. pritaria susitarimo sudarymui;
2. paveda Pirmininkui perduoti Parlamento poziciją Tarybai, Komisijai ir valstybių narių bei Šveicarijos Konfederacijos ir Lichtenšteino Kunigaikštystės parlamentams ir vyriausybėms.
AIŠKINAMOJI DALIS
ES prekybos santykiai su Lichtenšteinu yra glaudžiai susiję su ES prekybos santykiais su Šveicarijos Konfederacija, kuri yra ketvirtoji pagal svarbą Europos Sąjungos prekybos partnerė. ES ir Šveicarija apibrėžė savo santykius sudarydamos dvišales sutartis įvairiose srityse. Po to, kai Šveicarija 1992 m. atmetė Europos ekonominės erdvės susitarimą, siekiant sumažinti neigiamas pasekmes buvo pradėtos derybos dėl komercinių susitarimų septyniuose sektoriuose, įskaitant žemės ūkio produktų sektorių. Vadinamasis žemės ūkio susitarimas buvo sudarytas 1999 m. ir įsigaliojo 2002 m. birželio 1 d.
Europos bendrijos ir Šveicarijos žemės ūkio susitarimas vėliau pradėtas taikyti Lichtenšteino Kunigaikštystei. Šis taikymo srities išplėtimas (papildomas susitarimas) įsigaliojo 2007 m. spalio 13 d. turint mintyje, kad kiekvieną kartą iš dalies keičiant žemės ūkio susitarimą reikia keisti ir ES, Šveicarijos ir Lichtenšteino susitarimą.
Šį kartą, prie žemės ūkio susitarimo pridėdamos naują priedą (12 priedas), ES ir Šveicarija siekia užtikrinti abipusį saugomų kilmės vietos nuorodų ir saugomų geografinių nuorodų pripažinimą siekiant išlaikyti dvišalės prekybos žemės ūkio produktais sąlygas ir tuo pat metu skatinti maisto grandinės kokybę. Būtent pagal papildomą susitarimą Lichtenšteino produktai laikomi Šveicarijos kilmės produktais. Todėl papildomas Europos bendrijos, Šveicarijos Konfederacijos ir Lichtenšteino Kunigaikštystės susitarimas taip pat turėtų būti iš dalies pakeistas taip, kad geografinių nuorodų apsauga būtų taikoma ir Lichtenšteinui. Du pavadinimai, įtraukti į Šveicarijos geografines nuorodas, taip pat bus taikomi Lichtenšteino teritorijoje.
Taikant naują 12 žemės ūkio susitarimo priedą bus pagerinta dvišalė EB ir Šveicarijos žemės ūkio prekyba. Taigi, papildomo susitarimo dalinis pakeitimas yra teigiamas ir būtinas žingsnis.
Pranešėjas rekomenduoja, kad Parlamentas suteiktų pritarimą susitarimui.
GALUTINIO BALSAVIMO KOMITETE REZULTATAI
Priėmimo data
21.6.2011
Galutinio balsavimo rezultatai
+:
–:
0:
23
0
2
Posėdyje per galutinį balsavimą dalyvavę nariai
William (The Earl of) Dartmouth, Laima Liucija Andrikienė, Kader Arif, David Campbell Bannerman, Daniel Caspary, Marielle De Sarnez, Christofer Fjellner, Yannick Jadot, Metin Kazak, Bernd Lange, David Martin, Emilio Menéndez del Valle, Vital Moreira, Paul Murphy, Cristiana Muscardini, Godelieve Quisthoudt-Rowohl, Niccolò Rinaldi, Tokia Saïfi, Helmut Scholz, Peter Šťastný, Robert Sturdy, Keith Taylor, Iuliu Winkler, Pablo Zalba Bidegain, Paweł Zalewski
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Catherine Bearder, George Sabin Cutaş, Syed Kamall, Maria Eleni Koppa, Elisabeth Köstinger, Jörg Leichtfried, Jarosław Leszek Wałęsa
