Beldžiant į ES vartus: prieglobsčio ir geresnio gyvenimo Danijoje viltys
Imigracija
2008-04-18 - 16:24
Europarlamentarai išklausė prieglobsčio prašytojų istorijas Pastaraisiais mėnesiais Parlamento Piliečių laisvių komiteto nariai lankėsi skirtingų ES valstybių prieglobsčio prašytojų ir imigrantų sulaikymo centruose. Šių vizitų metu EP delegacijos susipažįsta su sąlygomis, kuriose gyvena sulaikytieji, tikrina, kaip įgyvendinamos ES teisės aktų nuostatos. Remdamasis komiteto išvadomis, EP šiemet pateiks galutinę nuomonę dėl užsieniečių sulaikymo centrų visoje ES. Susipažinkite su prieglobsčio prašytojų gyvenimo Danijos sulaikymo centruose užkulisiais.
Balandžio 11 d. Piliečių laisvių, teisingumo ir vidaus reikalų komiteto nariai aplankė Sandholmo prieglobsčio prašytojų, Ellebæko migrantų sulaikymo bei Kongelundeno psichologinės pagalbos centrus.
Šioje dosjė į prieglobsčio prašymą ir nelegalią migraciją žvelgiame ne tik europarlamentarų, bet ir pačių sulaikytųjų akimis.
Susipažinkite su Danijos užsieniečių registracijos centrus aplankiusių europarlamentarų nuomonėmis, trejus metus viename jų praleidusios moters istorija bei specifinėmis vaikų, augančių sulaikymo centruose, problemomis.
20080415FCS26634
Piliečių laisvių komitetas lankosi Danijos migrantų sulaikymo centruose
Apžiūrėti Danijos užsieniečių registracijos centrai Piliečių laisvių komiteto nariai tęsia vizitų skirtingų ES valstybių imigrantų ir prieglobsčio prašytojų centruose seriją. Balandžio 10-11 d. europarlamentarų delegacija lankėsi Danijoje. Vizito metu ji susipažino su situacija Kongelundo, Sandholmo ir Ellebæko centruose bei susitiko su valdžios institucijų ir imigrantų teises ginančių nevyriausybinių organizacijų atstovais.
EP delegacija balandžio 10 d. susitiko su NVO atstovais, o balandžio 11 d. lankėsi užsieniečių registracijos centruose. Vizitų skirtingose ES šalyse metu EP delegacijos susipažįsta su sąlygomis, kuriose gyvena sulaikytieji prieglobsčio ieškotojai ir nelegalūs migrantai ir tikrina, ar tinkamai įgyvendinamos ES teisės aktų nuostatos. Didėjantys užsieniečių srautai Pernai į Daniją atvykusiems užsieniečiams išduota daugiau nei 37 tūkst. leidimų gyventi – beveik trečdaliu daugiau nei 2006 m. Kone 14 tūkst. leidimų gavo naujųjų ES šalių piliečiai. Pernai prieglobstis suteiktas 1279 pabėgėliams, daugumą jų sudarė irakiečiai. Migrantų sulaikymo centrų steigimas ir išlaikymas yra pačių ES valstybių jurisdikcijoje. Imigracijos politikoje Europos Parlamentas turi patariamąjį vaidmenį sprendžiant dėl kriterijų, remiantis kuriais turėtų būti suteiktas prieglobsčio ieškotojo statusas. Šiemet Europos Parlamentas pateiks galutinę nuomonę dėl Piliečių laisvių komiteto išvadų apie užsieniečių sulaikymo centrus Europos Sąjungoje. Apžiūrėti Lenkijos migrantų ir prieglobsčio prašytojų centrai Pabėgėlis ar imigrantas? Bendros prieglobsčio politikos dilemos Užsieniečių sulaikymo centrai Europoje Rezoliucija dėl pabėgėlio statuso suteikimo ir panaikinimo Pasiūlymas dėl bendrų nelegaliai esančių trečiųjų šalių piliečių grąžinimo standartų
Sustojęs gyvenimas: žvilgsnis į Danijos prieglobsčio prašytojų centrus
M. Rouge ir P. Demetriou apžiūrėjo Danijos prieglobsčio prašytojų centrus Piliečių laisvių komiteto delegacija balandžio 10-11 d. lankydamasi Danijoje susipažino su situacija dviejuose prieglobsčio prašytojų ir viename migrantų sulaikymo centre, susitiko su nevyriausybinių organizacijų atstovais. Europarlamentarai teigiamai įvertino centruose sudarytas gyvenimo ir medicinos priežiūros sąlygas, tačiau išreiškė susirūpinimą dėl ilgų laikotarpių, kuriuos centruose praleidžia prieglobsčio prašytojai.
EP nariai aplankė Sandholmo prieglobsčio prašytojų, Ellebæko migrantų sulaikymo bei Kongelundeno psichologinės pagalbos centrus. Puikios gyvenimo sąlygos Europarlamentarai gyrė Danijos centruose sudarytas gyvenimo sąlygas, o taip pat švietimo ir sveikatos paslaugas, teikiamas prieglobsčio prašytojams ir migrantams. „Raudonasis kryžius puikiai dirba padėdamas šiems žmonės“, – tvirtino danų europarlamentarė iš Socialistų frakcijos Britta Thomsen. Didžiausią rūpestį europarlamentarams sukėlė ilgi laikotarpiai, kuriuos centruose praleidžia prieglobsčio negavę žmonės, nesutinkantys grįžti į kilmės valstybes. Sandholmo centre galime rasti ir aštuonerius metus be galimybės dirbti ar dalyvauti visuomeniniame gyvenime praleidusius žmones. Sustojęs gyvenimas Delegacijos pirmininkas Pannayiotis Demetriou (Europos liaudies partijos ir Europos demokratų frakcija, Kipras) priminė, kad kitų valstybių centruose didžiausia problema buvo prasta infrastruktūra. „Danijoje didžiausią susirūpinimą kelia laikas, kurį centruose praleidžia prieglobsčio negavę asmenys. Tai apriboja tėvų galimybes užauginti vaikus: spręsdami žmonių likimus, turime būti lankstesni“, – tvirtino EP narys. Jam pritarė ir pranešimą šia tema rengianti Martine Roure (Socialistų frakcija, Prancūzija), kurios nuomone „užaugę šie vaikai gali tapti socialiai neįgaliais“, o metų metai, praleisti be darbo, nieko gero neatneš. Delegacijos nariai pagailestavo, kad Danijos integracijos ministrė Birthe Rønn Hornbech nerado laiko su jais susitikti ir aptarti dabartinę situaciją įtvirtinusius įstatymus. Vizitų skirtingose ES šalyse metu EP delegacijos susipažįsta su sąlygomis, kuriose gyvena prieglobsčio ieškotojai ir nelegalūs migrantai ir tikrina, ar tinkamai įgyvendinamos ES teisės aktų nuostatos. Piliečių laisvių komiteto nariai jau susipažino su prieglobsčio prašytojų ir imigrantų sulaikymo centrais Italijoje , Ispanijoje, Prancūzijoje, Graikijoje, Belgijoje, Olandijoje, Jungtinėje Karalystėje ir Lenkijoje. Gegužę bus apžiūrimo Kipre įkurti centrai. Piliečių laisvių komitetas Vizito Danijoje akimirkos [video] Danijos imigracijos tarnyba
Gyvenimas prieglobsčio prašytojų centre: vienos moters istorija
Prieglobsčio belaukiant: Zina Rasam su šeima Prieglobsčio prašytojams svečiose šalyse be šeimos ir draugų neretai tenka praleisti metų metus. Zina Rasam pastaruosius trejus metus gyvena Sandholmo užsieniečių sulaikymo centre Danijoje. Pažvelkime į šios prieglobsčio prašytojos iš Irako likimą. Šią moterį pakalbinome Europos informacijos biuro Kopenhagoje balandžio 10 d. rengtame susitikime.
Zina Rasam Sandholmo centre gyvena nuo 2005-ųjų, kuomet ji su dešimtmete dukra prisijungė prie savo vyro. Pirmasis Civilinę inžineriją baigusios moters prieglobsčio prašymas buvo atmestas, šiuo metu jos byla nagrinėjama iš naujo. Netikrumas dėl ateities Z. Rasam sulaikymo centro atmosferą lygina su kalėjimu. „Sunkiausia, kad nežinome, kuomet galėsime iš čia išeiti. Keli gyvenimo šiame centre metai skatina stresą ir didina nervingumą. Galvos ir skrandžio skausmai bei aukštas spaudimas – nuolatinis palydovas“, – skundžiasi moteris. Psichiatrė Bente Reich, kartu su NVO atstovais dalyvavusi susitikime, pabrėžė, kad ilgalaikis gyvenimas sulaikymo centre gerokai paveikia psichiką. Tyrimai rodo, jog savižudybės tikimybė prieglobsčio prašytojų centruose šešis kartus viršija už jų sienų gyvenančios visuomenės narių savižudybių vidurkį. Noras gyventi ir dirbti Z. Rasam sunkiausia dėl to, kad ji negali dirbti ir realizuoti savo akademinių žinių. „Tikiuosi, jog išauš diena, kuomet jas galėsiu panaudoti visuomenės labui“, – tvirtino ji. Zinos bylos nagrinėjimo atnaujinimas teikia vilčių. „Tikiuosi, jog mano šeimai bus leista gyventi Danijoje. Nematau ateities Irake. Tikiuosi greitai išmokti danų kalbą – dukrelė ja šneka puikiai ir nori čia pasilikti.“ Daugiau išduotų leidimų Danijos išduodamų leidimų gyventi prieglobsčio prašytojams skaičius nuo 2006 m. iki 2007 m. išaugo nuo 1095 iki 1275. Greta šių leidimų, pernai išduoti 37 476 leidimai studijuoti ir dirbti Danijoje. Sandholmo centras Danijos imigracijos tarnyba
Sunki vaikų, augančių prieglobsčio centruose, dalia
Tarp keturių sienų sunkiausia prieglobsčio prašytojų vaikams Prieš ištrūkdami iš pragariškų gyvenimo sąlygų ir patekdami į prieglobsčio prašytojų centrus, daugelis vaikų patiria neįsivaizduojamų sukrėtimų: prievartą, kankinimą, tėvų netektį. Ši patirtis palieka gilius randus vaikų sąmonėse, mažina gebėjimą mokytis ir bendrauti. Deja, pasak nevyriausybinių organizacijų šios problemos dar labiau gilėja tuomet, kai šiuos vaikus prieglobsčio centruose auginantys tėvai patenka į psichologinę ir emocinę aklavietę.
2007 m. Danijoje augo 466 prieglobsčio ieškantys vaikai. Mergaitės ir berniukai Danijos užsieniečių sulaikymo centruose vidutiniškai praleidžia pustrečių metų, suaugusieji – metais daugiau. Pasak Danijos gydytojų, 35 proc. šiuose centruose gyvenančių 4-16 m. vaikų turi psichikos sutrikimų ženklų, 11-16 m. grupėje šis santykis išauga iki 58 proc. Dėl nežinomybės labiausiai kenčia vaikai Europos Parlamento informacijos biuro Kopenhagoje balandžio 10 d. rengtose diskusijose dėl Danijos prieglobsčio politikos dalyvavo ir psichiatrė Bente Reich. Pasak jos, gyvenimas sulaikymo centruose stipriai paveikia tėvų gebėjimus tinkamai pasirūpinti vaikais. „Labiausiai kenčia vaikai – jie yra visiškai priklausomi nuo atmosferos šeimoje. Savižudiškų minčių turinčių tėvų vaikai yra pasiryžę padaryti bet ką tam, kad apgintų tėvus“, – aiškino psichologė. „Nestabili atmosfera šeimoje neigiamai paveikia vaikų socialinius ir mokymosi gebėjimus. Geriausias reabilitacijos būdas – elementarių garantijų dėl jų ateities suteikimas“, – pabrėžė B. Reich. Gerd Gotlieb iš NVO „Seneliai už prieglobstį – prieglobstis dabar“ džiaugėsi Danijoje gyvenantiems prieglobsčio ieškantiems vaikams sudarytomis sąlygomis mokytis, tačiau apgailestavo, kad dauguma jų negali mokytis už centrų ribų, įprastose Danijos mokyklose. Remiantis Danijos įstatymais, mokytis įprastose mokyklose gali tinkamą žinių lygį turintys vaikai. NVO „Gelbėkit vaikus“ atstovė Inger Neufeld mums sakė, kad daugelis pabėgėlių vaikų, sužinojusių, kad jiems teks grįžti į kilmės valstybės, pradingsta. Šie vaikai gali tapti lengvu prekyba žmonėmis besiverčiančių nusikaltėlių tinklų grobiu. Sudėtinga vaikystė ir svajonės Prieglobsčio prašytojų centrus lankę europarlamentarai Britta Thomsen ir Søren Bo Søndergaard išreiškė rūpestį dėl tarp keturių sienų gyvenančių prieglobsčio prašytojų vaikų likimo. Martine Roure nuomone, užaugę šie vaikai gali tapti socialiai neįgaliais. Panayiočiui Demetriou didžiausią susirūpinimą kelia užsitęsę laikotarpiai, kuriuos centruose praleidžia prieglobsčio negavę tėvai, negalintys tinkamai auginti vaikų. „Svarbiausia – vaikų gerovė, todėl dėmesį jiems turime reikšti ne tik taisyklėmis ir įstatymais“, – pabrėžė europarlamentaras. Dvidešimtmetė Merna Samir prieglobsčio centre jau praleido šešerius metus. Jos tėvą Sadamo Huseino laikais nužudė Irako tarnybų atstovai. Mernai Danijoje niekad neteko mokytis už prieglobsčio centro sienų. „Tikiuosi tapti teisininke, tačiau dabartinėje situacijoje tai nėra realu. Kaip ir bet kuris jaunas žmogus, vieną dieną tikiuosi tapti visuomenės dalimi“, – viliasi ji. „Gelbėkit vaikus“ Sandholmo centras Prieglobsčio prašytojų sulaikymas ES
Panayiotis Demetriou: „ES būtina bendra imigracijos politika“
„Spręsdami žmonių likimus, turime būti lankstesni“, – sako P. Demetriou Praeitą savaitę Europos Parlamento Piliečių teisių komiteto narių delegacija lankėsi Danijos prieglobsčio prašytojų ir nelegalių imigrantų sulaikymo centruose. Jai vadovo Europos liaudies partijos ir Europos demokratų frakcijos narys iš Kipro Panayiotis Demetriou, prieš tai apžiūrėjęs analogiškus centrus Jungtinėje Karalystėje ir Graikijoje. P. Demetriou teiravomės, kokiomis sąlygomis gyvena sulaikytieji ir kokios bendros vizitų užsieniečių registracijos centruose išvados.
Iki šiol buvo apžiūrėti Graikijos, Belgijos, Jungtinės Karalystės, Olandijos, Lenkijos ir Danijos centrai, vizitų seriją gegužę užbaigs apsilankymas Kipre.
Kokios sąlygos sudarytos Danijos sulaikymo ir prieglobsčio centruose gyvenantiems užsieniečiams?
Sąlygos šiuose centruose yra pakankama geros. Visgi, sulaikymas yra sulaikymas: normalaus gyvenimo laisvėje atėmimas.
Užsitęsę sulaikymo laikotarpiai, visiška nežinia dėl ateities ir labai griežtos Danijos prieglobsčio suteikimo taisyklės tampa šių centrų gyventojų psichologinio kentėjimo priežastimis. Situaciją blogina vaikų galimybių gauti normalų išsilavinimą nebuvimas.
Kokios bendros vizitų užsieniečių sulaikymo centruose išvados?
Daugumoje Piliečių laisvių komiteto aplankytų centrų laikomi nelegalūs migrantai, tuo tarpu aplankytuose Danijos centruose gyvena praktiškai vien tik tie asmenys, kurių prieglobsčio prašymai buvo atmesti ar tebėra nagrinėjami. Prieglobsčio prašytojų centruose matome kitokią psichologinę atmosferą nei nelegalių imigrantų centruose.
Aplankyti centrai – tai skirtingų kiekvienos valstybės taisyklių ir praktikų atspindys. Europos Sąjunga privalo kuo greičiau priimti taisykles dėl bendros imigracijos politikos pagrindų. P. Demetriou gyvenimo aprašymas UNHCR: prieglobsčio ieškojimas ir migracija [EN]
LT
1
PHOTO
20080415PHT26687.jpg
LT
2
PHOTO
20080410PHT26400.jpg
LT
3
LINK
//news/public/story_page/018-25228-168-06-25-902-20080331STO25215-2008-16-06-2008/default_lt.htm
LT
5
LINK
http://www.detention-in-europe.org/content/view/15/52/index.php?option=com_content&task=view&id=90&Itemid=212
LT
8
PHOTO
20080409PHT26267.jpg
LT
9
LINK
//activities/committees/homeCom.do?language=LT&body=LIBE
LT
10
LINK
ftp://epavvideoget:mo12ssb@ftpeps01.europarl.eu.int/epavvideo/EBS/ebs566516.wmv
LT
11
LINK
http://www.nyidanmark.dk/en-us/frontpage.htm
LT
12
PHOTO
20080414PHT26520.jpg
LT
13
LINK
http://drk.dk/sw39749.asp#
LT
14
LINK
http://www.nyidanmark.dk/en-us/frontpage.htm
LT
15
PHOTO
20080415PHT26689.jpg
LT
16
LINK
http://www.redbarnet.dk/who_we_are.aspx
LT
17
LINK
http://drk.dk/sw39749.asp#
LT
18
LINK
http://www.detention-in-europe.org/content/view/15/52/index.php?option=com_content&task=view&id=92&Itemid=213
LT
19
PHOTO
20080415PHT26685.jpg
LT
20
LINK
/members/public/yourMep/view.do?name=Demetriou&partNumber=1&language=LT&id=23730
LT
21
LINK
http://www.unhcr.org/cgi-bin/texis/vtx/asylum?page=home
-//EP//TEXT IM-PRESS 20070615STO07873 0 NOT XML V0//LT
-//EP//TEXT TA P6-TA-2005-0349 0 NOT XML V0//LT
-//EP//TEXT REPORT A6-2007-0339 0 NOT XML V0//LT
-//EP//DTD IM-PRESS 20050901 FEA DOC XML V0//EN
-//EP//STYLESHEET IM-PRESS 20050901 FEA DOC XML V0//EN
