26.3.2009
PASIŪLYMAS DĖL REZOLIUCIJOS
pagal Darbo tvarkos taisyklių 113 straipsnį
pateikė Roberta Angelilli, Mario Mauro, Roberto Musacchio, Gianni Pittella, Gianluca Susta ir Stefano Zappalà
dėl Europos Sąjungos žurnalistų etikos kodekso nepilnamečių teisių klausimu
Pasiūlymas dėl Europos Parlamento rezoliucijos dėl Europos Sąjungos žurnalistų etikos kodekso nepilnamečių teisių klausimu
Europos Parlamentas ,
–
atsižvelgdamas į Europos Sąjungos pagrindinių teisių chartijos 14, 24 ir 35 straipsnius,
–
atsižvelgdamas į Jungtinių Tautų vaiko teisių konvenciją,
–
atsižvelgdamas į ES vaiko teisių strategiją,
–
atsižvelgdamas į Darbo tvarkos taisyklių 113 straipsnį,
A.
kadangi 2006 m. atnaujinta Italijos žurnalistų asociacijos ir Italijos nacionalinės spaudos federacijos (FNSI) parvirtinta Trevizo chartija, kurią papildė Vadovas,
B.
primindamas, kad žurnalistai privalo:
1.
laikytis baudžiamosios, civilinės ir administracinės teisės nuostatų, kuriomis reglamentuojama informacijos sklaida ir teisminės apžvalgos (taip pat ir internetu);
2.
garantuoti/užtikrinti nepilnamečių anonimiškumą tais atvejais, kai apie juos rašoma įvykių apžvalgose, bei nepilnamečių globos, įvaikinimo ar pagrobimo atvejais, kai išsiskyrę ar išsituokę tėvai ginčijasi dėl globos teisių;
3.
vengti publikuoti nepilnamečių nuotraukas ir asmens duomenis arba, priešingu atveju, prašyti kompetentingos valdžios institucijos leidimo;
4.
stengtis neįtraukti nepilnamečių į laidų, kuriose gali būti įžeistas jų orumas ar sutrikdyta psichinė ir fizinė pusiausvyra, filmavimą;
5.
neskatinti lenktyniavimo, dėl kurio galimi kitų žmonių ar savęs sužalojimai;
6.
atsargiai platinti iliustracinę medžiagą ir informaciją apie įvykius, nesivaikant sensacijų, dėl ko asmenys gali būti išnaudojami;
7.
ragina valstybes nares remiantis Trevizo chartijos principais parengti Europos chartiją.
