30.4.2009
PASIŪLYMAS DĖL REZOLIUCIJOS
siekiant baigti diskusijas dėl Tarybos ir Komisijos pareiškimų
pagal Darbo tvarkos taisyklių 103 straipsnio 2 dalį
pateikė Jan Marinus Wiersma, Hannes Swoboda, Adrian Severin ir Marianne Mikko
PSE frakcijos vardu
dėl padėties Moldovoje
Europos Parlamento rezoliucija dėl padėties Moldovoje
Europos Parlamentas ,
–
atsižvelgdamas į savo ankstesnes rezoliucijas dėl padėties Moldovoje, ypač į savo 2005 m. vasario 24 d. rezoliuciją,
–
atsižvelgdamas į 1994. lapkričio 28 d. pasirašytą ir 1998 m. liepos 1 d. įsigaliojusį Europos Sąjungos ir Moldovos partnerystės ir bendradarbiavimo susitarimą,
–
atsižvelgdamas į veiksmų planą Moldovos Respublikai, kuris buvo priimtas 2005 m. vasario 22 d. vykusio septintojo ES ir Moldovos partnerystės tarybos posėdžio metu,
–
atsižvelgdamas į 2008 m. gruodžio 3 d. Komisijos komunikatą Europos Parlamentui ir Tarybai dėl Rytų partnerystės (COM/2008/0823 galutinis),
–
atsižvelgdamas į ES pirmininkaujančios valstybės, Europos Sąjungos vyriausiojo įgaliotinio bendrai užsienio ir saugumo politikai Javiero Solanos ir už išorės santykius atsakingos Komisijos narės Benitos Ferrero Waldner pareiškimus dėl padėties Moldovoje,
–
atsižvelgdamas į tarptautinės rinkimų stebėjimo misijos į Moldovos Respubliką preliminarius duomenis ir išvadas dėl 2009 m. balandžio 5 d. parlamento rinkimų ir į ESBO Demokratinių institucijų ir žmogaus teisių biuro (DIŽTB) pranešimą dėl padėties po rinkimų 2009 m. balandžio 6–17 d.,
–
atsižvelgdamas į organizacijos „Amnesty International“ 2009 m. balandžio 17 d. memorandumą dėl padėties Moldovoje per 2009 m. balandžio 7 d. įvykius ir po jų,
–
atsižvelgdamas į 2009 m. balandžio 22 d. Moldovos Konstitucinio teismo sprendimą, kuriuo patvirtinti galutiniai 2009 m. parlamento rinkimų rezultatai,
–
atsižvelgdamas į savo 2009 m. balandžio 26–29 d. ad hoc delegacijos Moldovoje pranešimą,
–
atsižvelgdamas į Darbo tvarkos taisyklių 103 straipsnio 2 dalį,
A.
kadangi įgyvendinant Europos kaimynystės politiką ir Rytų partnerystės programą pripažįstami su Europa susiję Moldovos siekiai ir Moldovos, kaip šalies, tvirtai istoriniais, kultūriniais ir ekonominiais ryšiais susijusios su ES valstybėmis narėmis, svarba,
B.
kadangi įgyvendinant Europos kaimynystės politiką buvo priimtas veiksmų planas, kurį sudaro pasiūlymai, skirti skatinti politinėms ir institucinėms reformoms , kurios padėtų Moldovai palaipsniui integruotis į ES politiką ir programas,
C.
kadangi tikra ir darni partnerystė gali būti plėtojama tik tuomet, jei ji grindžiama bendromis vertybėmis, ypač atsižvelgiant į demokratiją, teisinės valstybės principą bei pagarbą žmogaus ir pilietinėms laisvėms,
D.
kadangi 2009 m. balandžio 5 d. įvykusius Moldovos parlamento rinkimus stebėjo Tarptautinė rinkimų stebėjimo misija, kurią sudarė ESBO DIŽTB ir Europos Parlamento, ESBO Parlamentinės Asamblėjos ir Europos tarybos Parlamentinės Asamblėjos atstovai,
E.
kadangi preliminariais Tarptautinės rinkimų stebėjimo misijos duomenimis rinkimai atitiko daugelį tarptautinių standartų ir įsipareigojimų, tačiau reikia toliau gerinti rinkimų procesą, siekiant sumažinti nereikalingas administracines kliūtis ir padidinti visuomenės pasitikėjimą,
F.
tačiau kadangi opozicijos partijos ir Moldovos bei tarptautinės NVO pareiškė, kad buvo daug pažeidimų, ypač dėl rinkėjų sąrašų trūkumų pasitaikė balsų klastojimo atvejų, ir šiuos pareiškimus savo tarpinėje porinkiminėje ataskaitoje ESBO DIŽTB pripažino tikėtinais, tačiau pažeidimai nebuvo plataus masto,
G.
kadangi, perskaičiavus balsus, 2009 m. balandžio 21 d. Centrinė rinkimų komisija paskelbė galutinius rinkimų rezultatus, kuriuos 2009 m. balandžio 22 d. pripažino Konstitucinis teismas,
H.
kadangi dalis visuomenės nepripažino rinkimų rezultatų ir tai rodo, kad trūksta pasitikėjimo tarp Moldovos politine jėga ir kad būtina vystyti dialogą ir skatinti didesnį šalies pasitikėjimą demokratiniu procesu ir prisiimti atsakomybę už šį procesą,
I.
kadangi tūkstančiai žmonių protestavo Kišiniovo gatvėse ir bandė užimti valdžios institucijų pastatus, įskaitant Moldovos parlamento rūmus, ir per žiauriu susirėmimus tarp Moldovos policijos ir demonstruotojų žuvo trys žmonės, daugelis žmonių buvo sužeisti ir šimtai jų suimti,
J.
kadangi buvo gauta įvairių pranešimų, kad Moldovos policijos ir saugumo pajėgos brutaliai elgėsi su demonstruotojais ir suimtaisiais, ir kadangi šiuose pranešimuose taip pat buvo teigiama, kad daugeliui suimtųjų buvo neleista susitikti su giminaičiais bei advokatais ir atsisakyta suteikti bet kokią kitą pagalbą,
K.
kadangi Moldovos valdžia apkaltino Rumuniją dalyvavus porinkiminėse demonstracijose ir išsiuntė iš šalies Rumunijos ambasadorių, kadangi Moldovos valdžia vėl įvedė vizų režimą ES valstybių narių piliečiams,
L.
kadangi būtina pabrėžti, kad nebuvo jokių rimtų požymių ar įrodymų, kad būtų galima apkaltinti kurią nors ES valstybę, kad ši atsakinga už pastarųjų savaičių smurtinius įvykius,
M.
kadangi Europos Sąjunga įgyvendindama Rytų partnerystės programą siekia didesnio stabilumo, geresnio valdymo ir ekonominio vystymosi Moldovoje ir kitose valstybėse prie rytinių ES sienų,
1.
pabrėžia, kad svarbu toliau skatinti ES ir Moldovos ryšius ir patvirtina poreikį dirbti kartu ir siekti didesnio Europos žemyno stabilumo, saugumo bei gerovės ir išvengti naujų skiriamųjų sienų;
2.
pabrėžia, kad, siekiant tolesnės Moldovos ir Europos Sąjungos santykių plėtros, itin svarbu atitikti visus tarptautinius demokratinius standartus prieš rinkimus, per rinkimus ir po jų;
3.
kadangi preliminariais Tarptautinės rinkimų stebėjimo misijos duomenimis rinkimai atitiko daugelį tarptautinių standartų ir įsipareigojimų, tačiau reikia toliau gerinti rinkimų procesą, siekiant sumažinti nereikalingas administracines kliūtis ir padidinti visuomenės pasitikėjimą,
4.
taip pat pažymi, kad opozicijos partijos ir Moldovos bei tarptautinės NVO pareiškė, kad buvo daug pažeidimų, ypač dėl rinkėjų sąrašų trūkumų pasitaikė balsų klastojimo atvejų;
5.
taip pat pažymi, kad Moldovos Respublikos Konstitucinis teismas pripažino Centrinės rinkimų komisijos pateiktus galutinius Moldovos parlamento rinkimų rezultatus ir nėra jokios galimybės apskųsti šį Konstitucinio teismo sprendimą;
6.
pabrėžia, kad būtina vystyti nacionalinį dialogą tarp vyriausybės ir opozicijos partijų, kurios turi dėti didelių pastangų, kad iš esmės pagerintų demokratinį procesą ir demokratinių institucijų veikimą Moldovoje ir kad nedelsiant pašalintų Tarptautinės rinkimų stebėjimo misijos išvadose paminėtus trūkumus;
7.
išreiškia gilų susirūpinimą dėl po parlamento rinkimų įvykusių žiaurių demonstruotojų ir Moldovos policijos bei saugumo pareigūnų susirėmimų;
8.
smerkia per didelį Moldovos policijos pareigūnų jėgos naudojimą per šias demonstracijas, kai atsitiktinai pasitaikę demonstruotojai bei žurnalistai buvo suimti ir mušami;
9.
itin smerkia brutalų policijos elgesį su suimtaisiais policijos nuovadose pirmosiomis suėmimo dienomis; taip pat smerkia draudimą susitikti su giminaičiais bei advokatais ir atsisakyta suteikti bet kokią kitą pagalbą;
10.
labai susirūpinęs dėl Moldovos valdžios institucijų pagarbos per demontracijas suimtų žmonių pagrindinėms žmogaus teisėms trūkumo;
11.
džiaugiasi, kad beveik visi per demonstracijas suimti asmenys buvo paleisti, bet ragina Moldovos valdžios institucijas taip pat nutraukti suimtiesiems dėl dalyvavimo demonstracijose iškeltas bylas;
12.
ragina Moldovos vyriausybę sukurti tyrimo komitetą, kuris ištirtų žiaurius 2009 m. balandžio 6–7 d. įvykius ir kuriame dalyvautų vyriausybės, opozicijos ir Moldovos pilietinės visuomenės atstovai ir teiktų paramą tarptautiniai ekspertai iš Europos Tarybos;
13.
primygtinai reikalauja, kad visi už žiaurų elgesį su suimtaisiais atsakingi asmenys būtų patraukti atsakomybėn; taip pat primygtinai ragina, kad remiantis šio tyrimo komiteto išvadomis Moldovoje būtų pradėta tikra teisinės sistemos ir policijos reforma;
14.
labai apgailestauja dėl Moldovos valdžios institucijų sprendimo išsiųsti iš šalies Rumunijos ambasadorių ir įvesti vizų režimą ES valstybių narių piliečiams; primygtinai tvirtina, kad ES piliečių diskriminavimas dėl jų pilietybės nepriimtina ir ragina panaikinti vizų režimą Rumunijos piliečiams;
15.
ragina Tarybą ir Komisiją tuo pat metu persvarstyti ES vizų režimo reikalavimus Moldovos piliečiams, kad būtų galima geriau reguliuoti asmenų judėjimą; tačiau tikisi, kad Moldovos piliečiai nepasinaudos palankesne vizų ir kelionių sistema ir masiškai nepradės vykti iš šalies, bet bus skatinami aktyviai prisidėti prie tolesnio jų šalies vystymosi;
16.
džiaugiasi pirmomis Rumunijos vyriausybės pastangomis ramiai reaguoti į kilusią įtampą ir atkurti gerus abiejų šalių kaimynystės santykius; labai apgailestauja dėl Prezidento T. Basescu iniciatyva pagreitinti Rumunijos pilietybės prašančių Moldovos piliečių procedūrą iniciatyvos, kuri prieštarauja pastangoms mažinti įtampą;
17.
pabrėžia, kad Komisija, taryba ir valstybės narės turi visiškai išnaudoti galimybes, kurios teikiamos pagal Europos kaimynystės programą ir ypač pagal naująją Rytų partnerystės programą, kuria siekiama didesnio stabilumo, geresnio valdymo ir ekonominio vystymosi Moldovoje ir kitose valstybėse prie rytinių ES sienų;
18.
tvirtina, kad demokratinių procedūrų paisymas ir geras demokratinių institucijų veikimas, teisinės valstybės principo visapusiškas laikymasis, pagarba žmogaus teisėms, mažumų teisėms ir konstruktyvaus dialogo sprendžiant esamus konfliktus pripažinimas turėtų būti prioritetinės sritys per 2009 m. gegužės 7 d. Rytų partnerystės valstybių vadovų susitikimą Prahoje, ir šios sritys yra iš esmės itin svarbios siekiant sėkmingai įgyvendinti Rytų partnerystės programą;
19.
ragina Tarybą ir Komisiją labiau paremti ES specialaus atstovo Moldovos Respublikoje veiklą, suteikiant jam daugiau įgaliojimų ir lėšų;
20.
dar kartą pabrėžia, kad Europos Sąjunga turi dėti visas pastangas ir pasiūlyti Moldovos gyventojams tikrą europinę ateitį; ragina Moldovos politines jėgas ir Moldovos partnerius nepiktnaudžiauti esama nestabilia padėtimi ir atitolinti Moldovą nuo jos europinių tikslų;
21.
paveda Pirmininkui perduoti šią rezoliuciją Tarybai, Komisijai, Europos Tarybos ir ESBO parlamentinėms asamblėjoms ir Moldovos vyriausybei bei parlamentui.
