Klausimas, į kurį atsakoma žodžiu, Nr. O-0085/2010
Komisijai
Darbo tvarkos taisyklių 115 straipsnis
Jan Březina
,
Simon Busuttil
,
Zuzana Roithová
,
Csaba Sógor
,
Petru Constantin Luhan
,
Monica Luisa Macovei
,
Elena Oana Antonescu
,
Mariya Nedelcheva
PPE frakcijos vardu Tema: Kanados vizų režimas Čekijos, Rumunijos ir Bulgarijos piliečiams
Neseniai vykusiame ES ir Kanados aukščiausio lygio susitikime buvo priimtas įsipareigojimas išspręsti likusius klausimus, kad būtų galima įvesti bevizį režimą visiems ES piliečiams.
Tačiau šis procesas yra apsunkinamas vėl įvedant vizų reikalavimą Čekijos piliečiams, norintiems patekti į Kanadą, ir taip pat nustatant vizų reikalavimą Rumunijos ir Bulgarijos piliečiams.
Dabartinė padėtis kenkia bendrai, abipusiškumu grindžiamai, ES vizų politikai, kuria siekiama skatinti laisvą visų ES piliečių judėjimą. Neturėtų būti abejonių, kad spendžiant šį klausimą Europos Komisija palaiko ES piliečius ir ES valstybes nares.
1. Kaip Komisija vertina ES požiūrį į šį klausimą iki šiol?
2. Kokia yra Komisijos pozicija dėl Kanados mėginimų vizų režimo panaikinimui nustatyti skirtingas sąlygas, pvz., Kanados prieglobsčio sistemos reforma, prieglobsčio prašytojų skaičiaus mažinimas arba mažumų integravimo politika ES valstybėje narėje?
3. Ar Komisija ketina taikyti Kanadai spaudimą, kad ši konkrečiai imtųsi vizų režimo panaikinimo? Jei taip, kokių priemonių EK imsis šiam tikslui pasiekti?
4. Kokių konkrečių veiksmų Komisija imsis, kad įgyvendintų aukščiausio lygio susitikimo pareiškimą?
